
UVOD 


am naslov nam pruža objašnjenje zašto je ova knjiga pri- 

družena ciklusu ,iskustva 1 rad individualnih i grupnih 
tražitelja istine''. Sufizam je kao religiozna filozofija islama 
u najstarijoj poznatoj definiciji opisan kao ,,poimanje božan- 
ske stvarnosti". Muhamedanski mistici vole da sebe nazivaju 
Ahl al-Hak', ,,sledbenici Stvarnog''. U pokušaju da izložim 
njihove glavne doktrine koristiću u izvesnoj meri materijal 
o istoriji islamskog misticizma prikupljan tokom poslednjih 
dvadeset godina - predmet tako obiman 1 višeslojan da bi 
za njegovo kompletno predstavljanje bilo potrebno nekoliko 
golemih tomova. U ovoj knjizi sam samo u grubim crtama 
naznačio određene principe, metode i karakteristike unutraš- 
njeg života muslimana svih klasa - počev od osmog veka 
pa sve do danas. Kročili su teškim stazama, krčeći mračne 
i zbunjujuće bogaze. Ali, iako im se ne možemo pridružiti, 
svaki podatak koji dobijemo o njihovom religioznom okru- 
ženju i duhovnoj istoriji pomoći će nam da razumemo ne- 
obična iskustva o kojima izveštavaju. 

Zato, pre svega, predlažem da razmotrimo neke pojedi- 
nosti o poreklu 1 istorijskom razvoju sufizma, njegovom 


! Al-hak je izraz koji sufiji generalno upotrebljavaju kada se obraćaju Bogu. 

odnosu sa islamom 1 njegovom opštem karakteru. Ove 
teme nisu interesantne samo studentu komparativne reli- 
gije. Njihovo poznavanje neophodno je svakom ozbiljnom 
izučavaocu sufizma. Slobodno se može reći da se sva mis- 
tična iskustva susreću u jednoj žiži. Međutim, s obzirom na 
mistikovu religiju, rasu i temperament, ta tačka može pre- 
tpostavljati veliku raznolikost gledišta, dok različiti načini 
stremljenja istom cilju dopuštaju skoro beskonačne varija- 
cije. Mada svi veliki mistični pravci imaju nešto zajednič- 
ko, ipak svaki od njih poseduje jedinstvene karakteristike 
u zavisnosti od okolnosti u kojima je nastao. Kao što se 
hrišćanski misticizam ne može razumeti bez poznavanja 
hrišćanstva, tako se i muhamedanski misticizam mora sag- 
ledati u vezi sa spoljašnjim i unutrašnjim razvojem islama. 
Reč "mistik", koja je iz grčke religije prešla u evropsku 
književnost, u tri glavna muslimanska jezika, arapskom, per- 
sijskom i turskom, predstavljena je pojmom 'sufi'. Ipak, ovi 
termini nisu precizni sinonimi jer reč "sufi" ima specifičnu 
religijsku konotaciju i upotrebom je ograničena samo na 
mistike koji ispovedaju muhamedansku veru. Arapska reč, 
mada se u početku znatno poklapala sa grčkom - usta Za- 
pečaćena svetom misterijom, oči zatvorene u vizionarskoj 
zanesenosti = već je oko 800-te godine nove ere, kada je 
prvi put zabeležena, imala suženo značenje. Do nedavno su 
trajali sporovi oko njenog porekla. Većina sufija, suprotno 
etimologiji, njen začetak vezuje za arapski koren koji ozna- 
čava čistotu. Tako bi "sufi" bio onaj koji je čistog srca ili 
jedan od izabranih. Neki evropski naučnici je poistovećuju 
sa rečju sofos u smislu teosofist ili teozof. Ali, Noldeke, u 
svom članku od pre dvadesetak godina, ubedljivo dokazuje 
da potiče od reči suf (vuna), i da se prvobitno odnosila na 

one muslimane askete koji su, ugledajući se na hrišćanske 
pustinjake, bili odeveni u grubu vunenu odeću u znak poka- 
janja i odricanja od taštine sveta. ; 

Najraniji sufiji su, može se reći, bili pre askete nego 
mistici. Prekomerno osećanje grešnosti udruženo sa, za nas 
teško shvatljivim, strahom od Poslednjeg Suda 1 paklenih 
muka, tako upečatljivo oslikanim u Kuranu, nagnali su ih 
da spasenje potraže u bekstvu od sveta. S druge strane Ku- 
ran ih upozorava da spasenje u potpunosti zavisi od hiro- 
vite volje Alaha koji dobre usmerava ka pravdi, a poročne 
navodi na rđav put. Njihova sudbina je zapisana na več- 
nim tablicama Njegovog proviđenja - koje ništa ne može 
da izmeni. Samo jedno je sigurno. Ukoliko im je suđeno da 
budu spaseni gladovanjem, molitvama i pobožnim delima, 
onda će i biti. spaseni. Ovakvo verovanje prirodno završa- 
va u kvijetizmu, potpunom i bespogovornom potčinjavanju 
božanskoj volji, stavu koji je karakterističan za najdrevniji 
oblik sufizma. Glavni podstrek za religiozni život muslima- 
na tokom osmog veka bio je strah. Strah od Boga, pakla, 
smrti, greha. No, već se osećao i uticaj suprotnog motiva. 
Svetica Rabija je najmanje jedan očigledan primer istin- 
skog mističkog odricanja. 

Do tada nije bilo nikakve razlike između sufija i orto= 
doksnog muhamedanskog zilota (vatreni pobornik), osim 
što su ovi prvi pridavali posebnu važnost pojedinim delo- 
vima doktrine Kurana, razvivši ih na račun ostalih koje su 
mnogi drugi muslimani smatrali jednako bitnim. Takođe bi 
trebalo dopustiti mogućnost da je ovaj asketski red inspiri- 
san hrišćanskim idealima koji predstavljaju oštru suprotnost 
aktivnom i hedonističkom duhu islama. U čuvenoj rečenici 
Prorok osuđuje monašku strogost i savetuje svojim ljudima 

da se posvete svetom ratu protiv nevernika. On je takođe 
pružio, kao što je dobro poznato, najuverljivije svedočan- 
stvo u prilog braka. Mada njegova kritika celibata nije ostala 
bez efekta, osvajanje Persije, Sirije i Egipta dovelo je musli- 
mane u dodir sa idejama koje su bitno izmenile njihov pog- 
led na život i religiju. Evropski čitaoci Kurana ne gledaju. 
sa odobravanjem na autorovu kolebljivost i nedoslednost u 
rešavanju najvećih problema. On sam nije bio svestan ovih 
kontradikcija, niti su one bile kamen spoticanja pobožnim 
sledbenicima čija je jednostavna vera prihvatila Kuran kao 
Božiju reč. Ali rascep je postojao i to je proizvelo daleko- 
sežne posledice. 

Otuda pojava murđita koji stavljaju veru iznad dela, isti- 
čući božansku ljubav i dobrotu. Zatim i kadarita koji potvrđu- 
ju, te džabarita koji poriču čovekovu odgovornost za njegove 
akcije. Tu su i mutaziliti koji su sazdali teologiju na temelji- 
ma razuma, odbacujući Alahove atribute pošto nisu u skladu 
sa Njegovim jedinstvom, kao i verovanje u predodređenost 
sudbine, jer to predstavlja suprotnost Njegovoj pravdi. Na 
kraru imamo ašarite, skolastičke teologe islama, koji su for- 
mulisali rigidnu metafiziku i doktrinarni sistem koji leži u 0s- 
novi verovanja ortodoksnih muslimana današnjice. Sve ove 
spekulacije, pod uticajem grčke teologije i filozofije, snažno 
su delovale na sufizam. Početkom trećeg veka hidžre (deveti 
vek nove ere) nallazimo na znake novog i uzbudljivog uticaja. 
Sufiji ne samo da prestaju da muče telo i ponose se svojim 
siromaštvom, već počinju da asketizam smatraju samo prvim 
stadijumom dugačkog putovanja, pripremnu obuku za jedan 
širi duhovni život koji asketa nije u stanju ni da zamisli. Priro- 
du ove promene ilustruju navodi mistika iz ovog perioda. 

Ljubav se ne uči od ljudi. Ona je jedan od Božijih daro- 
va, dolazi Njegovom milošću." 

,Niko ne može biti izbavljen iz kandži strasti ovoga sveta 
izuzev onoga u čijem srcu je luč koja ga neprekidno nagoni 
da se bavi drugim svetom. 

,Kada se otvori gnostičko duhovno oko, telesne oči su 
zatvorene. On ne vidi ništa drugo osim Boga." 

,,Kada bi se gnoza mogla dovesti u vidljivo obličje, svako 
ko je pogleda bi umro od prizora lepote i ljubavi, dobrote i 
milosti, a svaki sjaj bi potamneo pored njenog bljeska."" 

,Gnoza je bliža tišini no govoru." 

,Dok srce jeca zbog izgubljenog, duh se smeje nađe- 
nom." 

Niko ko vidi Boga ne može da umre, baš kao što i niko 
ko vidi Boga ne može da živi, jer On je večan. Ko Ga vidi 
postaje večan." 

,,O Bože, nikada nisam osluškivao glasanje životinja, tre- 
perenje lišća, grgoljenje vode, ptičiji poj, huk vetra ili prasak 
groma bez osećanja da su oni svedočanstvo Tvog jedinstva i 
dokaz da nema ničega osim Tebe." 

, Bože, zazivam Te pred svima kao što se bogovi Zazi- 
vaju, a!" nasamo Te zovem kao što se zove ljubljeni. Javno 
kažem "O Bože", no u osami Te prizivam "Voljeni moj!"" 

Ove ideje Svetlosti, Znanja i Ljubavi daju osnovne crte 
novom sufizmu te ću u sledećim poglavljima nastojati da 
prikažem njihov razvoj. Konačno, one počivaju na pante- 
ističkoj veri zamenjenoj jednim transcendentnim Bogom is- 
lama što podrazumeva obožavanje Jedinog Stvarnog Bića 


Uporedi sa Platonovom Fedrom: ,,Jer vid je najoštriji od svih naših telesnih čula iako se 
pomoću njega ne može opaziti mudrost; njena lepota bi se mogla preneti kada bi postojalo 
njeno vidijivo obličje. 

koje svuda boravi i sve obavlja, i čiji je tron pre u ljudskom 
srcu nego na nebesima. Pre no što pođemo dalje, vreme je 
da pružimo odgovor na pitanje: , Odakle su muslimani deve- 
tog veka izveli ovu doktrinu?" 

Savremena istraživanja pokazuju da sufizam nije potekao 
iz jednog posebnog izvora, čime se opovrgavaju raširena uop- 
štavanja, od kojih jedno glasi da je on samo otpor arijskog 
uma protiv nadiruće semitske religije ili drugo, da je on u suš- 
tini produkt indijske i persijske misli. Izjave ove vrste, čak da 
su delimično tačne, ignorišu načelo koje kaže da ako hoćemo 
da uspostavimo istorijsku vezu između A i B nije dovoljno da 
iznesemo dokaze njihove međusobne sličnosti, a da istovre- 
meno ne pokažemo 1) da je stvaran odnos između B 1 A bio 
takav da je učinio pretpostavljenu vezu mogućom 1 2) da mo- 
guće hipoteze odgovaraju svim već konstatovanim 1 bitnim 
činjenicama. Pomenute teorije ne zadovoljavaju ove uslove. 
Ako sufizam ne beše ništa drugo do pobuna arijskog duha, 
kako onda objasniti nesumnjivu činjenicu da su neki od pioni- 
ra muhamedanskog misticizma bili arapske rase i domoroci 
Sirije 1 Egipta? Slično tome pobornici teorije o budističkom ili 
vedantističkom izvoru zaboravljaju da glavna struja indijskog 
uticaja na islamsku civilizaciju pripada kasnijem periodu, dok 
su muslimanska teologija, filozofija i nauka svoje prve ras- 
košne mladice pustile na tlu zasićenom helenskom kulturom. 
Istina je da je sufizam kompleksan i stoga nema jednostavnog 
odgovora na pitanje o njegovom nastanku. Odgovorom na 
ovo pitanje pozabavićemo se kasnije, kada budemo razmatra- 
li različite pokrete i delatne snage koje su uobličile sufizam i 
odredile pravac njegovog razvoja u ranim fazama. 

Razmotrimo, na prvom mestu, najvažnije spoljašnje i 
neislamske uticaje. 

HRIŠĆANSTVO 


Očigledno je da su asketske i kvijetističke sklonosti, na 
koje sam ranije skrenuo pažnju, bile u skladu sa hrišćan- 
skom teorijom, iz koje su i crple život. Mnogi jevanđeoski 
tekstovi i apokrifni spisi o Isusu su citirani u najstarijim 
biografijama sufija, dok se hrišćanski isposnik (rahib) često 
pojavljuje u ulozi učitelja koji daje uputstva i savete luta- 
jućim muslimanskim asketama. Videli smo da je vunena 
odeća, od koje je poteklo ime sufi, hrišćanskog porekla. 
Zavet ćutanja, litanija (dhikr) i druge asketske prakse imaju 
isto vrelo. U pogledu doktrine božanske ljubavi sledeći 
izvod govori sam Za sebe: 


,Isus prolažaše mimo tri čoveka. Tela im behu mršava a 
lica bleda. On ih upita: "Šta vas je dovelo u ovakvo stanje?" 
Oni odgovoriše: "Strah od pakla.? Isus reče: (Strah je stvorio 
Bog da bi spasio one koji se plaše.! Nastavivši put naiđe na 
još trojicu čija lica behu još bleđa a tela još ispoštenija te 
ih upita: "Šta vas je dovelo u ovakvo stanje?! Odgovoriše: 
"Čežnja za rajem.' On reče: "Čežnju je stvorio Bog da bi vas 
obdario onim čemu se nadate.' Krenuvši dalje srete još tro= 
jicu strašno bledih i usukanih, sličnih senkama, te ih zapita: 
"Šta vas je dovelo u ovakvo stanje? A oni rekoše: Ljubav 
prema Bogu." Na to Isus prozbori: "Vi ste Mu najbliži, vi ste 
Mu najbliži."" 

Sirijski mistik Ahmed ibn al-Havari upita jednom hrišćan= 
skog pustinjaka: 

Koja je po tebi najvažnija zapovest iz svetih spisa? Pus- 
tinjak odgovori: Mislim da nema važnije od: (Ljubi Gos- 
poda Boga svoga svim srcem švojim, svom dušom svojom, 
svim umom svojim i svom snagom svojom.'" 

Jednog drugog pustinjaka upitaše neke muslimanske as- 
kete: 

Kada je čovek najistrajniji u pobožnosti?" Kada ljubav 
obuzme njegovo srce jer tada nema ni zadovoljstvo ni užitak 
već je trajno predan." 

Uticaj hrišćanstva preko pustinjaka, monaha i jeretičkih 
sekti, poput mesijalinita ili euhita, bio je dvostruk - asketski 
i mističan. Orijentalni hrišćanski misticizam sadrži pagan- 
ske elemente. On je odavno upio ideje i usvojio jezik Plotina 
i neoplatonske škole. 


NEOPLATONIZAM 


Aristotel, a ne Platon, je dominantna figura muslimanske fi- 
lozofije, dok je tek poneki muhamedanac blizak imenu Plo- 
tina, koga su uobičajeno nazivali grčkim učiteljem, al-Šejk 
al-Jaunani. Ali, pošto su Arapi prva znanja o Aristotelu stekli 
preko njegovih komentatora, neoplatonista, sistem koji ih je 
nadahnuo bio je Porfirijev i Proklov. Prema tome, takozvana 
Aristotelova teologija, čija se arapska verzija pojavila u de- 
vetom veku, zapravo je priručnik neoplatonizma. 

Još jedno delo ove škole zaslužuje posebnu napomenu. 
Mislim na Preobraćenje svetog Pavla, spis pogrešno pri- 
pisan Dioniziju Areopagitu. Pseudo-Dionizije, verovatno si- 
rijski monah, kao svog učitelja označio je izvesnog Hijerota, 
koga opet Frothingem poistovećuje sa Stefanom Bar Sudai- 
lijem, istaknutim sirijskim gnostikom, savremenikom Jako- 
va od Saruđa (451-521 n.e.). Dionizijevo delo HMijerotova 
knjiga skrivenih božanskih misterija i navodi nekih delova 
Sudailijevih erotskih himni doprli su do nas kao jedinstven 
rukopis, koji se sada nalazi u Britanskom muzeju. Dionizi- 
jevi spisi, koje je na latinski preveo Jovan Skotus Erigena, 

utemeljili su srednjevekovni hrišćanski misticizam zapadne 
Evrope. I njihov uticaj na istoku imao je podjednak značaj. 
Na sirijski su prevedeni sa grčkog, takoreći odmah nakon 
objavljivanja, a njihova se doktrina snažno širila preko ko- 
mentara na istom jeziku. ,,Oko 850. n.e. Dionizije je bio po- 
znat od Tigra do Atlantika." 

Pored pisane tradicije bilo je i drugih kanala kojima je 
doktrina emanacije, iluminacije, gnoze 1 ekstaze prenošena. 
No, dovoljno toga je rečeno da se čitalac uveri da su grčke 
mističke ideje lebdele u vazduhu i bile lako dostupne musli- 
manskom stanovništvu zapadne Azije i Egipta, gde se sufij- 
ska teozofija po prvi put oblikovala. Jedan od zaslužnih za 
njen razvoj, Du '1-Nun Egipćanin, opisan je kao filozof i al- 
hemičar. Drugim rečima, student helenističke nauke. Kako 
je u njegovim spekulacijama pronađeno dosta toga što se 
poklapa sa, na primer, onim što pronalazimo u Dionizijevim 
spisima, nedvosmisleno dolazimo do zaključka (koji je, kao 
što sam pokazao, u širem smislu veoma lako moguć) da je 
neoplatonizam u islam ulio znatnu količinu tinkture istog 
mističkog elementa kojim je hrišćanstvo već bilo dobrano 
natopljeno. 


GNOSTICIZAM!' 


Mada ima malo dostupnih direktnih dokaza, istaknuto mes- 
to koje zauzima teorija gnoze u ranim sufijskim spekula- 
cijama ukazuje na kontakt sa hrišćanskim gnosticizmom. 
Stoga valja napomenuti da su roditelji Ma'ruf al-Karkhija, 
čiju definiciju sufizma kao "poimanja božanske stvarnosti" 
smo citirali na prvoj strani uvoda, kaže da su bili sabinjani, 


Up. Goldhizer, ,,Neuplatonische und gnostiche Elemente im Hadit" u Zeitschrift fur A5- 
syrologve, xi 317. 

to jest mandenjani, koji su živeli u babilonskim močvarama 
između Basre i Vasita. Drugi muslimanski sveci su naučili 
gnostičku "misteriju Velikog Imena". Nju je Ibrahim ibn Ad- 
hamu saopštio čovek koga je sreo dok je putovao pustinjom, 
i samo što ju je ovaj izgovorio ukazao mu se prorok Kha- 
dir (Elija). Drevni sufiji su od manihejaca pozajmili izraz 
(sidik?, kojim su označavali svoje duhovne adepte, a neke 
kasnije škole su, vraćajući se Manijevom dualizmu, držali 
da raznolikost pojava dolazi od mešanja svetla i tame. 

,Ideal čovekovih dela je uklanjanje tamnih mrlja. Nespu- 
tanost svetla tamom znači samo-svesnost svetla kao svetla." 

Naredna verzija doktrine sedamdeset hiljada velova, 1z- 
ložena od strane savremenog Rifai derviša, jasno ukazuje 
na tragove gnosticizma. Vrlo je interesantna pa ne mogu da 
odolim da je ne navedem: 

,,sedamdeset hiljada velova odvaja Alaha, Jedinu Stvar- 
nost, od sveta materije i čula. Svaka duša pre rođenja pro- 
lazi kroz njih. Unutrašnja polovina broja su velovi svetla, a 
spoljašnja velovi tame. Prolaskom kroz svaki svetlosni veo 
na svom putu ka rođenju duša svlači božanski kvalitet, a 
prolaskom kroz svaki veo tame oblači zemaljsku osobinu. 
Dete se rađa u plaču jer duša zna za odvojenost od Alaha, 
Jedine Stvarnosti. Čedo jeca u snu jer se duša donekle seća 
izgubljenog. Putovanje kroz velove nosi sobom zaborav (1is- 
jan). Zbog toga se čovek naziva insan. On je sada u teles= 
nom zatvoru, odvojen gustim velovima od Alaha." 

,Cilj sufizma, puta derviša, jeste da omogući bekstvo 
iz tamnice, apokalipsu Sedamdeset hiljada velova, otkrove=- 
nje izvornog jedinstva sa Jednim, dok smo još uvek u telu. 
Telo ne treba odbaciti već pročistiti i oduhoviti da bi.postalo 


! Šejk Muhamed Ikbal, , Razvoj metafizike u Persiji" (1908) str. 150. 

pomoć a ne smetnja duhu. Ono je poput metala koji nužno 
treba prekaliti vatrom i obraditi. Šeik govori aspirantima da 
poseduje tajnu transmutacije: "Baciću vas u oganj spiritual- 
ne strasti da biste izašli pročišćeni. '"! 


BUDIZAM 


Pre muslimanskog osvajanja Indije u jedanaestom veku, uče- 
nje Bude vršilo je znatan uticaj u istočnoj Persiji i Transok- 
saniji. Čuli smo o impozantnim budističkim manastirima 
u Balkuu, metropolisu drevne Baktrije, gradu čuvenom po 
broju sufija. Profesor Goldziher skreće pažnju na značajnu 
okolnost da se sufijski asketa, Ibrahim ibn Adham, pojavlju- 
je u muslimanskoj legendi kao princ od Balkua koji se od- 
riče trona i postaje lutajući derviš - ponovo priča o Budi, ali 
sada u novom ruhu. Sufiji su naučili da se služe brojanica- 
ma upravo od budističkih monaha, a bez ulaženja u detalje, 
sa sigurnošću tvrdimo da metod sufizma, dokle god zadire 
u etičku ličnu kulturu, intelektualnu apstrakciju 1 asketsku 
meditaciju, dosta duguje budizmu. Međutim, zajedničke ka- 
rakteristike oba sistema samo ističu njihove fundamentalne 
razlike. Oni se duhom nalaze na različitim polovima. Budis- 
ta moralizuje sam po sebi, dok sufi do morala dolazi jedino 
kroz spoznaju i ljubav prema Bogu. 

Sufijska koncepcija o nestajanju (fana) individualnog ja 
u Univerzalnom Biću je, po mom mišljenju, zasigurno in- 
dijskog porekla. Njen prvi veliki pobornik bio je persijski 
mistik Bajazid iz Bistama, koji ju je verovatno primio od 
svog učitelja Abu Alija iz Sinda. Evo nekoliko njegovih 
rečenica: 


"Citat iz knjige ,, Put muhamedanskog mistika", V.H.T. Gerdner (Lajpcig, 1912). 

, Stvorenja su predmet promenijivih (stanja', ali gnostik 
nije ni u kakvom "stanju" pošto su ostaci njegovog postoja- 
nja izbrisani, njegova bit poništena suštinom drugog i trago- 
vi zameteni tragovima drugog." 

, Trideset godina je Bog bio moje ogledalo, a sada se ja 
ogledam sam u sebi", to jest, prema objašnjenju njegovog 
biografa ,,ono što sam bio više nisam, ja, jer "Ja' i 'Bog' 
predstavljaju poricanje jedinstva sa Bogom. S obzirom da ja 
više nisam, najviši Bog se ogleda sam u sebi." 

,Išao sam od Boga do Boga dok iz mene nije odjeknulo, 
O, Ti koji sam Ja?" 

Ovo, kako ste primetili, nije budizam već panteizam Ve- 
dante. Ne možemo bezuslovno poistovetiti fanu sa nirva- 
nom. Oba izraza podrazumevaju gašenje individualnosti, ali 
dok je nirvana potpuno poricanje, fana je praćena bakom, 
večnim prebivanjem u Bogu. Uohiećaone sufija, zanesenog 
ekstatičnom kontemplacijom božanske lepote, u potpunos- 
ti je suprotna intelektualnom spokoj ju arhata lišenom svake 
strasti. Podvlačim ovaj kontrast je nom, mišljenju, 
uticaj budizma na muhamedansi uveličan. 

Mnogo toga što se Pripi j eje indijsko 
nego što je specifično bu O čaj i sa sutije 
skom teorijom /ane. Obični muslim saju sledbeni= 
ka Bude smatrajući ih za idolopoki sfada stupajući 
u kontakt sa njima. S druge strada idu godina pre 
muslimanskog osvajanja budizam je, opšte uzeY u bio jak u 
Baktriji i istočnoj Persiji, pa je sloga i uticao na razvoj sufiz- 
ma u ovim regionima. 

Dok je fana u svom panteističkom obliku korenito drukči- 
ja od nirvane, u jednom drugom smislu ona se s njomm.prilično 
podudara, pa ih ne možerno smatrali potpuno nepovezanim. 


Ja 

Fana poseduje etički aspekt. Ona uključuje gašenje svih 
strasti 1 želja. Poništenje zlih osobina 1 posledica koje one 
prouzrokuju doprinosi rađanju odgovarajućih dobrih 050- 
bina i dela. Uporedite ovo sa definicijom nirvane profesora 
Davidsa: 

,Krajnji cilj jeste ugasnuće grešnih i požudnih stanja uma 
i srca koja su i inače, prema velikoj misteriji karme, uzrok 
stalnog obnavljanja individualnog postojanja. To ugasnuće 
dolazi i teče paralelno sa rastom suprotnog stanja uma i srca, 
a okončava se dosezanjem ovog suprotnog stanja." 

Nezavisno od doktrine o karmi, koja je inače sufizmu 
strana, ove definicije fane (kada se posmatra kao moralno 
stanje) i nirvane se gotovo u reč poklapaju. Bilo bi neumes- 
no praviti dalja poređenja te smatram da možemo zaključiti 
da je na sufijsku teoriju fane, u izvesnoj meri, uticao kako 
budizam tako i persijsko-indijski panteizam. 

Ovu prijemčivost islama za strane ideje može primetiti 
svaki nepristrasan istraživač, a istorija sufizma je samo je- 
dan primer opšteg pravila. Ipak, ova činjenica ne bi trebalo 
da nas navede da u takvim idejama nalazimo objašnjenje 
celokupnog pitanja, niti da sufizam brzopleto poistovetimo 
sa siranim sastojcima koje je on tokom svog razvoja apsor- 
bovao i asimilovao. Čak i da je islam bio nekim čudom 
odsečen od dodira sa tuđim religijama 1 filozofijama, neki 
oblik misticizma bi iz njega morao iznići, budući da je seme 
već bilo posejano. Naravno da se ne mogu izolovati unutraš- 
nje sile koje rade u istom smeru jer predstavljaju predmet 
. zakona spiritualne gravitacije. Moćne struje misli tekle su 
muhamedanskim svetom iz velikih, gore spomenutih, neis- 
lamskih sistema, dajući podsticaj različitim tendencijama u 
samom islamu, što je uticalo i na sufizam - u pozitivnom 

ili negativnom smislu. Kao što smo videli, njegov najstariji 
oblik je pobuna protiv luksuza i svetovnosti. Kasnije, preva- 
gu odnose racionalizam 1 skepticizam izazivajući suprotnu 
kretnju ka intuitivnom znanju i emocionalnoj veri, kao i or- 
todoksnu reakciju koja je svojim zaokretom mnoge zaslužne 
muslimane svrstala u mistike. 

Možda ćete se sada upitati kako je ova religija bazirana 
na jednostavnom i strogom Muhamedovom monoteizmu, 
uopšte mogla da toleriše nove doktrine, a kamoli još i da 
ih usvoji? Pomiriti transcendentnu personalnost Alaha sa 
imanentnom Stvarnošću koja predstavlja sam Život i dušu 
univerzuma izgleda nemoguće. Pa ipak je islam prihvatio 
sufizam. Sufiji su se, umesto da budu izopšteni, neometa-=- 
no uklopili u nuhamedansku religioznu zajednicu, pa tako 
Legenda o muslimanskim svecima" beleži najneobuzdani- 
je ispade orijentalnog panteizma. 

Vratimo se na trenutak Kuranu, nepogrešivom kriteriju= 
mu kojim se može dokazati svaka muhamedanska teorija i 
praksa. Može li se u njemu naći koja klica misticizma? Ku- 
ran, kao što rekoh, počinje sa predstavom Alaha, Jednog, 
Večnog, Svemoćnog Boga, daleko iznad ljudskih osećanja 
i težaji. Gospodar robova, a ne Otac svoje dece, kruto do- 
deljuje pravdu grešnicima, dok milost ukazuje samo onima 
koji Njegov gnev odvraćaju pokajanjem, poniznošću i is- 
trajnom pobožnošću. Ovde vidimo Boga straha, a ne Boga 
ljubavi. To je jedna, svakako najistaknutija, strana Muhame- 
dovog učenja. Ali uprkos neprelaznom ambisu koji je posta- 
vio između sveta i Alaha, njegov dublji instinkt je žudeo za 
direktnim otkrovenjem Boga. U logici osećanja nema proti- 
vurečnosti. Muhamed, koji je u sebi imao nešto od mistika, 
osećao je da je Bog i daleko 1 blizu, transcendentan koliko 


UvoD 21 


i imanentan. U kasnijem vidu Alah je svetlo neba i zemlje, 
Biće koje dela u svetu i čovečijoj duši. 
,Ako li sluge moje zapitaju za Me, gle, Ja sam tu." (Kur. 
2. 182.) 
,l na zemlji ima znakova za one sa istinskom verom, i u 
vama samima. Šta! zar ne vidite?(51. 20-21) 


Prošlo je mnogo dok ne videše. Muslimanska svest ispu- 
njena strašnim vizijama nadolazećeg gneva, otvarala se la- 
gano i bolno značenjima ovih oslobađajućih ideja. 

Navedeni stihovi nisu usamljeni i koliko god da je Kuran 
u celini neprijateljski raspoložen prema misticizmu, ne slažem 
se sa gledištem da u njemu nema materijala za mističko tuma- 
čenje islama. To su do detalja pokazali sufiji koji su Kuranu 
prilazili onako kako je Filon pristupao Petoknjižju. Međutim 
sufiji ne bi imali toliko uspeha u okretanju mase religioznih 
muslimana na svoju stranu, da predvodnici ortodoksnosti nisu 
stvorili sistem sholastičke Blozofije kojim su božansku prirodu 
sveli na potpuno formalno, nepromenljivo i apsolutno jedin- 
stvo, puku volju lišenu bilo kakve usrdnosti ili emocije, zastra- 
šujuću i nepojmljivu moć, sa kojom nijedno ljudsko biće ne 
može da opšti i ima bilo kakve veze. Takav je Bog muhame- 
danske teologije. To je bila alternativa sufizmu. Zato, kao što 
primećuje profesor D. B. Mekdonald, jedan od naših najvećih 
autoriteta za ovu temu: ,,Svi misleći, religiozni muslimani su 
mistici. A takođe i panteisti, ali neki toga nisu svesni." 

Odnos sufija pojedinca prema islamu Varira, od manje više 
potpunog saobražavanja, do toga da je samo po imenu profe- 
sije s verom u Alaha i Njegovog Proroka. Iako su Kuran i Tra- 
dicija opšte priznati kao nepromenljivi standard religioznih 
istina, ovim se ne podrazumeva i prihvatanje spoljašnjeg au- 
toriteta koji bi odlučivao o pravoverju i jeresi. Veroispovesti 

i katehizmi, po mišljenju sufija, nemaju nikakvog značaja. 
Zašto da o tome brine kada je u posedu doktrine iznikle nepo= 
sredno iz Božijeg krila? Dok zanesenom pažnjom čita Kuran 
duboko razmišljajući, gle, pred njegovim unutrašnjim okom 
bljeska skriveno značenje beskrajne, nepresušne Svete Reči. 
Ovo sufiji nazivaju istinbaf, vrsta intuitivne dedukcije; to je 
misteriozni priliv božanski otkrivenog znanja u srce pročišće- 
no pokajanjem i mislima o Bogu, pri čemu je svetovni smisao 
prevaziđen, a izliv ovog znanja nadilazi mogućnost izraža- 
vanja rečima. Prirodno, doktrina mistika iznesena na videlo 
istinbatom ne slaže se najbolje sa muhamedanskom kao ni 
sa drugim teologijama, ali je ovaj nesklad lako objasniti. Ne 
može se očekivati da teolog koji tumači tekst dođe do istog 
zaključka kao mistik koji tumači duh napisanog. Njihova ne- 
istovetnost je milosrdni dar božanske mudrosti pošto teološ- 
ke kontraverze služe da iskorene religiozne greške. S druge 
strane, raznolikost mističkih istina odgovara mnogostrukim 
stepenima i modalitetima mističnog iskustva. 

U poglavlju o gnozi potpunije ću obraditi stav sufija pre= 
ma pozitivnoj religiji. Samo na brzinu, u prilog temi, treba 
reći da su mnogi od njih bili dobri muslimani, drugi jedva 
muslimani, a treći i možda najbrojniji, muslimani po obi- 
čaju. Tokom ranog srednjeg veka islam je bio organizam 
u fazi rasta. On se postepeno transformisao pod uticajem 
različitih pokreta od kojih je jedan sufizam. Muhamedanska 
ortodoksija u svom sadašnjem obliku mnogo duguje Gazali- 
ju, a Gazali je bio sufi. Njegovim radom i primerom sufijsko 
tumačenje islama je u velikoj meri usaglašeno sa suprostav= 
ljenim tvrdnjama razuma i tradicije. No, baš zbog toga je on, 
izučavaocu koji želi da spozna suštinu sufizma, manje važan 
od potpunog mistika. 

Mada u mnogim arapskim i persijskim knjigama postoje 
brojne, istorijski interesantne definicije sufizma, njihova glav- 
na vrednost leži u tome što pokazuju da je sufizam nemoguće 
definisati. Đalaludin Rumi u delu Masnavi ispreda priču o 
vezanom slonu koga su neki Hindusi izložili u mračnoj pros- 
toriji. Mnogo ljudi se okupilo da po prvi put vidi slona, ali 
pošto je mesto bilo mračno i nedovoljno prostrano mogli su 
samo da pruže ruke i ispipaju ga, kako bi uopšte dobili neku 
ideju kako on izgleda. Jedan ga je uhvatio za surlu i rekao da 
liči na crevo za vodu. Drugi ga je ščepao Za uvo izjavivši da 
je kao lepeza. Treći mu je dodirnuo nogu i pomislio da je po-= 
put stuba. Četvrti je opipao leđa i objavio da je zver najslični- 
ja velikom postolju. Tako je i sa onima koji definišu sufizam. 
Mogu samo da pokušaju da izraze ono što sami osećaju. Ne 
postoji opšte primenljiva formula koja može da izrazi sve 
nijanse ličnog i intimnog religioznog osećanja. Ipak, kako 
ove definicije jasno i sažeto ocrtavaju određene aspekte i ka- 
rakteristike sufizma, izložićemo nekoliko primera. 


,Sufizam su stvari koje su se desile sufiju a poznate su još 
jedino Bogu i sufizam je kad je sufi uvek sa Bogom na 
način vidljiv samo Bogu." 
, sufizam je celovita samodisiplina." 
,Sufizam znači ne posedovati ništa i ne biti posedovan." 
,Sufizam nije sistem skrojen od nauka ili pravila, već mo= 
ralno ponašanje. Hoću reći, sva pravila su stvorena po 
iputstvima datim od čoveka i sva nauka stečena ljudskim 
naporom. Međutim, baš suprotno, on je ponašanje u skladu 
sa izrekom: Oblikuj sebe ugledavši se na Božiju moralnu 
prirodu koja se ne može dostići ni pravilima ni ljudskim 
naukama." 

,Sufizam je sloboda, darežljivost i odsustvo ograničenos- 
ti sopstvenog ja." 

.,Sufizam je kada Bog učini da umreš u sebi, a oživiš u 
Njemu." 

,Ne gledati u mane pojavnog sveta, već očiju zatvorenih 
za sve nedostatke, usredsrediti se na Njega koji je udaljen 
od svega nesavršenog - to je sufizam." 


,Sufizam je obuzdavanje čula i posmatranje daha." 


sufizam znači ne ustuknuti ni pred čim, ukloniti sve iz 
glave 1 dati sve iz ruke." 


Opazili ste da reč sufizam ujedinjuje mnoga različita miš- 
ljenja i da se pri ocrtavanju njegovih glavnih odlika oba- 
vezno tvori neka vrsta složenog portreta koji ne predstavlja 
ništa određeno. Sufiji ne čine sektu, nemaju dogmatski sis- 
tem, farikasa tj. staza što vode do Boga ''ima koliko i ljud- 
skih duša" i beskrajno se razlikuju premda im je porodična 
loza ista. Opisi takvih protejskih (koji primaju različite obli- 
ke prim. prev) pojava se podosta međusobno razlikuju, a uti- 
sak koji će svaka od njih ostaviti zavisi od izbora materijala 
i istaknutosti uloge koja je dodeljena ovom ili onom aspektu 
mnogostrane celine. Suština sufizma se najbolje ogleda u 
njegovom ekstremnom obliku koji je, rekao bih, više pan- 
teistički i spekulativan nego asketski i pobožan. Stoga sam 
ga svesno istakao u prvi plan. Prednost ovakvog sužavanja 
oblasti više je nego očigledna, mada u tom slučaju čovek 
gubi osećaj proporcije. Da biste dobili ispravan sud o mu- 
hamedanskom misticizmu, u narednim poglavljima ću bliže 
predstaviti umerenije tokove koje sam zbog ograničenosti 
prostora dosad neopravdano zanemarivao. : 


I 
STAZA 


MES svih rasa i veroispovesti su napredak u spiritual- 
nom životu opisivali kao putovanje ili hodočašće. U 
istu svrhu su upotrebljavani i drugi simboli, ali je ovaj uni- 
verzalan. Sufi koji se upušta u potragu za Bogom sebe nazi- 
va putnikom (salik). On lagano prelazi etape (makama) puta 
(tarikat) do cilja, ujedinjenja sa Stvarnošću (fana fi l-Hak). 
Kada bi se odvažio da nacrta mapu svog unutrašnjeg uspeća 
videlo bi se da se ona ne podudara ni sa jednom mapom 
prethodnih istraživača. Takve mape ili lestvice savršenstva, 
razradili su sufi učitelji ranog perioda, a nezgodna musliman- 
ska navika sistematizovanja svega i svačega dala je drugu 
obilatu žetvu. Staza izložena u delu Ćitab al-luma, možda 
najstarijoj razumljivoj studiji o sufizmu kojom raspolažemo, 
sastoji se iz sedam etapa od kojih svaka (osim prve) prirod- 
no proizlazi iz prethodne: pokajanje, uzdržavanje, odricanje, 
siromaštvo, strpljenje, vera u Boga, zadovoljstvo. Etape se 
sastoje iz asketske i etičke disipline sufija i moraju se jas- 
no razlikovati od takozvanih stanja (ahval, množina od hal), 
koja čine sličan psihološki lanac. Pomenuti autor nabraja 
deset stanja: meditacija, bliskost Bogu, ljubav, strah, nada, 

čežnja, prisnost, smirenost, kontemplacija i pouzdanje. Dok 
se etapama prolazi uz sopstveni nadzor i napor, stanja pred- 
stavljaju spiritualna osećanja i raspoloženje nad kojim čovek 
nema kontrolu: 
,. Ona silaze od Boga u sufijevo srce i ne mogu se ni od- 
baciti ni zadržati." 


Sufijeva staza se završava prolaskom i postepenim pos- 
tignućem savršenstva u svakoj od uzastopnih etapa i pro- 
življavanjem svakog stanja dodeljenog mu od Boga. Tada i 
samo tada se trajno uzdiže na više planove svesti koje sufiji 
zovu gnoza (ma 'rifat) i istina (hagigat), gde tragalac (talib) 
postaje znalac ili gnostik (arif) i uviđa da su saznanje, saz- 
navatelj i saznato Jedno. 

Pošto smo napravili najsažetiju moguću skicu spoljašnjeg 
okvira metoda kojim sufiji dolaze do cilja, pokušaću sada 
da pružim opis njihovog unutrašnjeg rada. Tekuće poglavlje 
bavi se prvim delom trostrukog putovanja - Staza, GnozZa, 
Istina kojim se Stvarnost često simbolički prikazuje. 

Prvo mesto na svim listama stanja zauzima pokajanje 
(taubaf). Ovo je muslimanski izraz za preobraćenje i ozna- 
čava početak novog života. U životopisima znamenitih su=- 
ija, snovi, vizije i druga slična iskustva koja ih nagone da 
stupe na Stazu, obično su vrlo zastupljena. Ova trivijalna 
iskustva, kakvima se možda čine, imaju psihološku osnovu 
i ukoliko su autentična zaslužuju detaljnu analizu. 


POKAJANJE 


Pokajanje je opisano kao probuđenje duše iz bezbrižnog 
sna, tako da grešnik postaje svestan svojih zlih postupaka i 
oseća kajanje zbog prethodne neposlušnosti. Iako nije pravi 

pokajnik on se ipak, 1) trenutno odriče greha ili grehova 
kojih je svestan i 2) čvrsto odlučuje da više nikada neće po- 
činiti iste grehe. Ako poklekne u pridržavanju zaveta mora 
se ponovo okrenuti Bogu čija milost je beskrajna. Jedan 
dobro poznati sufi se sedamdeset puta zavetovao i padao u 
greh pre no što je uspeo. Preobraćenik takođe mora, koli- 
ko god je to u njegovim moćima, zadovoljiti sve one koje 
je povredio. Mnogi primeri ovakvog preobražaja mogu se 
videti u Legendi o muslimanskim svecima. Preobraćenik ta- 
kođe mora da, koliko je to u njegovoj moći, zadovolji one 
koje je povredio tokom proteklog života. 

Prema jednoj bitnoj mističkoj teoriji pokajanje je u celos- 
ti čin božanske milosti, koji dolazi od Boga čoveku, a ne od 
čoveka Bogu. Neko je upitao Rabiju: 

,Počinio sam mnoge grehove. Ako se pokajanjem ok- 
renem Bogu hoće li mi se On milostivo obratiti? ,Njen je 
odgovor glasio: ,,Ne, ali ako se On okrene tebi 1 ti ćeš se 
okrenuti Njemu." 

Da li grehove nakon pokajanja valja pamtiti ili zaboraviti 
predstavlja ključno pitanje sufijske etike. Postoji razlika u 
između onoga što se govori iskušeniku, odnosno učeniku 
i onoga što je rezervisano za adepte. Svaki muhamedanski 
vodič duša će svom učeniku reći da je ponizno i pokajničko 
razmišljanje o sopstvenim gresima lek protiv spiritualnog 
ponosa, dok će on sam za sebe smatrati da je istinsko poka- 
janje zaborav svega osim Boga. 

Hadiri kaže: ,,Pokajnik je Božiji ljubavnik, a Božiji ljubavnik 
je predan jedino Bogu. Ne valja u predanosti pamtiti grehove, 
jer i samo sećanje na njih čini veo između Boga i čoveka." 

Greh pripada, samo-postojanju, koje je najveće od svih 
grehova. Zaboraviti greh znači zaboraviti sebe. 

Ovo je samo jedna primena principa koji se provlači kroz 
ceo etički sistem sufija 1 on će potpunije biti objašnjen u 
narednom poglavlju. Njegove opasnosti su očigledne, no 
moramo nepristrasno dopustiti da ista teorija ponašanja ne 
mora podjednako da odgovara usavršenima u moralnoj dis- 
ciplini i onima koji još uvek teže ka savršenstvu. 

Nad kapijom pokajanja zapisano je: 


Lu 


,Odrecite se sebe vi koji ulazite 
Nakon ulaska nastupa preobražaj, koji hrišćanski mistici 


zovu pročišćenje. Ukoliko sledi opšte pravilo čovek će iza- 
brati vodiča (šeik, pir, muršid) odnosno svetog čoveka veli- 
kog iskustva i dubokog znanja čija je i najbeznačajnija reč 
za učenika bespogovorni zakon. Tražitelj koji pokuša sam 
da prođe Stazom ne zavređuje simpatije. O takvom je reče- 
no da mu je vodič Satana, te da sliči biljci koja u nedostatku 
baštovanove nege ne rađa ili donosi gorke plodove. Govo- 
reći o sufi šeicima, Hađiri kaže: 
Kada im, u želji da se odrekne sveta, pristupi neki is- 
kušenik, oni ga naredne tri godine podvrgnu spiritualnoj 
disiplini. Ukoliko ispuni zahteve ove disipline dobro je. 
U suprotnom, objavljuju da ne može da stupi na Stazu. 
Prva godina je posvećena služenju ljudima, druga služenju 
Bogu, a treća bdenju nad sopstvenim srcem. Ljude može 
da služi samo ako sebe svrsta u rang sluge a sve druge u 
gospodare, odnosno mora sve, bez izuzetka, da drži bol- 
jima od sebe i stoga mora da smatra da mu je dužnost da 
ih podjednako služi. Bogu može služiti samo ako odbaci 
sve svoje sebične interese, bilo da su vezani za sadašnji 
ili budući život, i mora obožavati Boga zbog Boga samo= 
ga jer ko god Ga obožava zbog bilo čega drugog zapravo 

obožava samog sebe. A nad srcem može da bdi samo ako 
su mu misli usredsređene a svaka briga odbačena, tako 
da u zajednici s Bogom sačuva svoje srce od nemara. Tek 
kada ispuni ove uslove iskušenik može da nosi muraka 'at 
(dervišku halju u zakrpama) poput pravog mistika, a ne 
samo da bude imitator drugih." 


Šibli je bio učenik čuvenog teozofa Đanaida iz Bagdada. 
Pošto se preobratio došao je do Đanaida i rekao: 


Rekli su mi da poseduješ biser božanskog znanja. Pro- 
daj mi ga ili podaj." Đanaid mu odgovori: ,,Ne mogu da ti 
ga prodam jer nemaš čime da ga platiš, a ako ti ga podam 
dobićeš ga jeftino. Ti ne znaš njegovu vrednost. Poput 
mene, baci se strmoglavce u okean da bi možda zadobio 
biser strpljivo čekajući." 

Šibli zapita šta zapravo treba da radi. 

,Idi i počni da se baviš prodajom sumpora", reče Đanaid. 
Krajem godine srete ga i kaza mu: 


, Baveći se trgovinom postao si poznat. Sada budi derviš 
i bavi se jedino prošnjom." 

Tokom cele sledeće godine Šibli je lutao ulicama Bagda- 
da proseći od prolaznika, no niko na njega nije obraćao 
pažnju. Onda se vratio Đanaid koji uzviknu: 

,, Vidiš sada! Ništa si u ljudskim očima. Nemoj da mariš 
i razmišljaš o drugima. Nekada si bio carski namesnik i 
upravljao pokrajinom. Idi u tu oblast i zamoli za oproštaj 
one o koje si se ogrešio." 

Šibli je poslušao i sledeće četiri godine išao od vrata 
do vrata sve dok nije dobio oproštaj od svih osim jedne 
osobe kojoj nije uspeo da uđe u trag. Kada se vratio 
Đanaid mu reče: 

,Još uvek ti je stalo do sopstvenog ugleda. Još jednu go- 
dinu moraš da budeš prosjak." 


Šibli je svaki dan donosio dobijenu milostinju Đanaidu 
koji bi mu od toga udelio još manju crkavicu držeći ga 
tako bez hrane do sledećeg jutra. Posle godinu dana Đa- 
naid ga je prihvatio za učenika pod uslovom da nastavi 
služenje drugih. Nakon još jedne godine ovakve službe 
Đanaid ga zapita: 

Kako sada misliš o sebi?" Šibli odgovori: ,,Kao o najbez- 

vrednijem rabu Božijem." ,,Tek sada je tvoja vera jaka", 

reče učitelj. 

Nije potrebno zadržavati se na detaljima ove obuke, gla- 
dovanju i bdenju, zavetima ćutanja, dugačkim danima i noći- 
ma usamljene meditacije, ukratko svom oružju i taktikama 
bitke protiv ega za koju je Prorok rekao da je bolnija i vred- 
nija od Svetog rata. S druge strane čitaoci očekuju da im 
u osnovnim crtama opišem karakteristične teorije i prakse 
prigodno označene pojmom 'staza'!. One se mogu izraziti 
kao sledeće celine: Siromaštvo, Uniženje, Vera u Boga i 
Prisećanje. Dok je Siromaštvo po svojoj prirodi negativno, 
podrazumeva nevezanost za sve ovozemaljsko i nestvarno, 
ostale tri celine predstavljaju pozitivnu stranu istog procesa, 
to jest etičku disiplinu koja dušu uvodi u harmoničan odnos 
sa Stvarnošću. 


SIROMAŠTVO 


Fatalistički duh, mračni porod detinjstva islama, predstava 
da su sve ljudske akcije predodređene nevidljivom Moći 
i po sebi bezvredne i uzaludne, prouzrokovao je da odri- 
canje postane geslo ranog muslimanskog asketizma. Sva- 

ki je pravi vernik pozvan da se uzdrži od nedozvoljenih 
zadovoljstava, ali asketa stiče zaslugu uzdržavanjem i od 
onih dozvoljenih. U početku je odricanje shvatano skoro 
isključivo u materijalnom smislu. Imati što je manje mo- 
guće svetskih dobara izgledalo je kao najpouzdaniji način 
spasenja. Daud al-Ta'i nije posedovao ništa osim prostirke 
rogoza, cigle namesto jastuka i posude koja je služila za 
piće i pranje. Neki je čovek sanjao da su Malik ibn Dinar 
i Muhamed ibn Vasi ušli u raj, s tim da je Malik primljen 
prvi. Čovek je bio iznenađen misleći da je Muhamed imao 
više prava na takvu počast. Odozgo je stigao odgovor: ,,Da, 
ali Mohamed je imao dve košulje, a Malik samo jednu. To 
je razlog Malikove prednosti." 

Sufijski ideal siromaštva ide još mnogo dalje. Istinsko 
siromaštvo nije samo nemanje dobara, već nedostatak žel- 
je za dobrima. Srce prazno kao i ruka. Siromah (fakir) i 
prosjak (derviš) su imena kojima se muhamedanski mistik 
ponosi jer podrazumevaju da je on lišen svake misli ili žel- 
je koja odvraća misli od Boga. ,,Biti u potpunosti odvojen 
od sadašnjeg i budućeg života i ne želeti ništa osim Gos- 
poda, znači biti istinski siromašan." ,, Takav /fakir je lišen 
individualnog postojanja i ne pripisuje sebi nijednu akciju, 
osećanje ili misao. On čak može da bude i bogat, u uobi- 
čajenom smislu te reči, iako je spiritualno najsiromašniji 
među siromašnima, jer ponekad Bog svoje svece obdari 
svetovnim izgledom i spoljašnjim bogatstvom da bi ih sak- 
rio od neposvećenih. 

Nikome kome su bliski mistični pisci nije potrebno reći 
da je njihova terminologija dvosmislena i da često ista reč 


gv 


u zavisnosti od ugla gledanja. Otuda dolazi do zabune pri 

čitanju sufijskih tekstova. Kao u primeru kada jedan tumač 
siromaštvo objašnjava kao transcendentalnu teoriju, a drugi 
kao praktično uputstvo religioznog života. S potonje tač- 
ke gledišta siromaštvo je tek početak sufizma. Jami kaže: 
Mi fakiri se odričemo u ime zadovoljenja Boga." Oni se 
za ovu žrtvu zalažu iz tri motiva: a) zbog nade u povoljnu 
presudu Sudnjeg dana ili straha od kazne, b) zbog žudnje za 
Rajem, c) iz čežnje za duhovnim mirom i unutrašnjom sta- 
loženošću. Tako, pošto su zainteresovani za ličnu dobrobit, 
njihovo mesto dolazi ispod sufija koji nemaju svoju, već u 
potpunosti zavise od Božije volje. Odsustvo 'ja' je ono što 
čini razliku između sufija i fakira. 

Evo nekoliko derviških načela: 

, Nemoj da prosiš ako nisi pregladneo. Kalif Omar je iši- 

bao čoveka koji je nastavio da prosi nakon što je utolio 

glad. Kada si prisiljen da prosiš ne prihvataj više no što 

ti je potrebno." 

,Ne žali se, budi dobre naravi i zahvali Bogu za svoje 

siromaštvo." 

Ne hvali bogataša zbog poklona, niti ga kudi zbog škr- 

tosti.""" 

,Strahuj od bogatstva više no što bogataš strepi od siro- 

maštva." 


Uzmi ono što ti je dobrovoljno ponuđeno. To je svako- 
dnevni hleb od Boga poslat. Ne odbijaj Božiji dar." 
,Nemoj da imaš primisli o sutrašnjici inače ćeš na sebe 
navući večno prokletstvo." 


Ne podstiči Boga da radi tebe otima milostinju." 

Sufijski učitelji su postepeno izgradili sistem askeze i moral- 
ne kulture utemeljen na činjenici da u čoveku postoji element 
zla - niža ili nagonska duša. Ovaj opaki deo, sedište strasti i 
požude, zove se nafs. Možemo ga smatrati, u opštem smis- 
lu, ekvivalentnim pojmu 'telo?, koji sa svojim saveznicima, 
svetom i zlom, čini veliku prepreku postignuću jedinstva 
sa Bogom. Prorok je rekao: , Čovekov najgori neprijatelj je 
njegov nafs, jer razdvaja njegova dva dela. ,Nemam nameru 
da pretresam raznovrsna mišljenja o njegovoj prirodi, ali je 
predstava o njegovoj materijalnosti previše osobita da bismo 
je u potpunosti izostavili. Poznati sufi Muhamed ibn 'Ulijan 
ispričao je da mu je jednog dana nešto poput mlade lisice 
iskočilo iz grla, a Bog ga je prosvetlio te je shvatio da je to 
bio njegov nafs. Počeo je da je šutira, ali je ona sa svakim 
dobijenim udarcem postajala sve veća. Rekao joj je: 


,Sve se drugo pokorava zadatom bolu i udarcima. Zašto 
nije isti slučaj i sa tobom?" ,,Zato što sam obratno stvore- 
na. Što je bol za druge za mene je zadovoljstvo, dok nji- 
hovo zadovoljstvo meni nanosi bol", glasio je odgovor. 


Halađov nafs su videli kako za njim juri u obliku psa. A 
zabeleženi su i drugi slučajevi u kojima se nafs pojavljuje 
kao zmija ili miš. 


UNIŽENJE 


Uniženje nafsa je glavna stvar pobožnosti 1 dovodi, posred- 
no ili neposredno, do života u kontemplaciji. Svi šeici se 
slažu da učenik koji zanemari ovu dužnosti ne može nikada 
da nauči osnove sufizma. 

Glavni princip uniženja je da se nafs mora odbiti od stva- 
ri na koje je naviknut. Drugim rečima, mora se podstaći da 
pruži otpor strastima, njegov ponos se mora slomiti nukom 
i patnjom koja ga dovodi do spoznaje niskosti vlastite pri- 
rode i nečistoće njegovih akcija. O spoljašnjim metodima 
uniženja kao što su gladovanje, ćutanje i osama, može se 
naveliko pisati. Ipak, mi moramo da pređemo na višu etičku 
disiplinu koja upotpunjuje Stazu. 

Samouniženje, kako ga razumeju napredni sufiji, je mo- 
ralni preobražaj unutrašnjeg čoveka. Kada kažu: ,,Umri pre 
nego što umreš"'', ne misle da se niže ja može suštinski uniš- 
titi, već da može i treba biti očišćeno od svojih, u potpunosti 
zlih atributa. Ovi atributi neznanje, ponos, zavist, škrtost, 
itd. predajom Božijoj volji 1 usredsređenjem uma na Njega, 
zamenjuju se suprotnim kvalitetima. Stoga ,umreti za sebe" 
znači 'živeti u Bogu'. Ovako formulisani mistični aspekti 
doktrine zauzimaju zamašan deo narednih poglavlja. Pre 
svega zainteresovani smo za njihov etički značaj. 

Za sufija koji je iskorenio svoju volju kaže se, formalnim 
jezikom, da je dostigao "stanje pomirenja" ili "zadovoljstva" 
(rida) i 'veru u Boga" (ravakul). 

Jedan derviš je pao u Tigar. Čovek na obali, videvši da 
derviš ne zna da pliva, povika usplahireno: ,,Da zovem 
pomoć?" Ne", kratko uzvrati derviš. ,, Ti onda želiš da 
se utopiš?" Ne", opet je glasio odgovor. ,,Pa šta onda 
želiš?" Derviš odgovori: ,Neka bude volja Božija! Šta bi 
drugo želeo?" 

,, Vera u Boga", u svom ekstremnom obliku, podrazume- 
va odricanje od svake lične inicijative 1 volje. To je potpuna 
pasivnost - poput leša u rukama ljudi dok ga poslednji put 

kupaju i pripremaju za sahranu. Savršenu ravnodušnost pre- 
ma svemu što je i izdaleka povezano sa sopstvom. 


VERA U BOGA 


Poseban soj drevnih sufija obuzet.ovakvom verom prime- 
njivao ju je, koliko god je to bio u stanju, i u svakodne- 
vnom životu. Oni, na primer, nisu tražili hranu, posao, nisu 
učestvovali u trgovini, niti uzimali lek kada su bili bolesni. 
Mirno su se predavali Božijoj brizi, nikada ne sumnjajući u 
to da će im Onaj kome pripadaju sva zemaljska i nebeska 
blaga pribaviti potrebno, da će dodeljeni im deo doći kao što 
dolazi pticama, koje niti seju niti žanju, kao ribama u moru, 
ili detetu u majčinoj utrobi. 

Ovi principi se u suštini oslanjaju na sufijsku teoriju bo- 
žanskog jedinstva, baš kao što se vidi iz odeljka Šakika iz 
Balka: 


,Postoje tri stvari koje je čovek obavezan da primenju- 
je. Ko zanemari jednu zapustio je sve, a ko vrši jednu 
praktikuje sve. Zato se potrudite da ih razumete i pažljivo 
razmotrite. 


Prvaje ta da umom, jezikom i akcijama objavljujete ,,Bog 
je Jedan"; i da, objavljujući da je Bog jedan i objavljujući 
da vam ništa ne može doneti dobrobit niti vas povrediti 
osim Njega, vi sve svoje akcije posvećujete Njemu. Ako 
samo i jedan delić akcije sprovodite radi drugog, vaše 
misli 1 govor su iskvareni jer motiv koji vas pokreće da 
delate radi drugog moraju biti nada ili strah, a kako to 
nisu nada ili strah od Boga, gospodara i svedržitelja, vi 
poštujete i proslavljate nekog drugog boga. 

Druga je da kada govorite i delate u istinskoj veri da 
nema Boga osim Njega, morate Mu verovati više negoli 
svetu, novcu, rođaku, ocu, majci ili bilo kome i bilo čemu 
drugom na zemlji. 


Treća je da, pošto ste se utemeljili u prve dve, dakle 1s- 
kreno verujete u Božije jedinstvo 1 oslanjate se na Nje- 
ga, budete uvek zadovoljni a nikada ljuti, bez obzira na 
bilo šta što bi vas moglo uznemiriti. Čuvajte se ljutnje! 
Neka vam srce zanavek bude s Njim, ne odvajajte se ni 
za tren." 


Verujući sufi nema drugih misli osim onih vezanih za tre- 
nutne potrebe. Jednom prilikom je Šakik upitao učenike dok 
su sedeli i slušali njegovu besedu: 


Kada bi Božija volja bila da umrete danas, da li bi On 
zahtevao sutrašnju molitvu? "Naravno da ne. Kako da od 
nas traži molitvu za dan u kome više nismo među živi- 
ma?" 'Šakik još reče: "Kao što On ne zahteva sutrašnju 
molitvu ni vi ne iskajte hranu za sutra jer možda Živi 
nećete biti. 

Što se tiče praktičnih posledica pokušaja da se Živi , od 
vere", nismo iznenađeni dok čitamo savet voljnima da savr- 
šeno ispune doktrinu: ,,Iskopajte grob i sahranite se. , Kasni- 
ji sufiji su smatrali da je aktivni napor sa željom da se shvati 
smisao postojanja isto što i vera, jer po rečima Proroka: 
,, Veruj Bogu, a kamilu veži za nogu. ,Oni favakul definišu 
kao uobičajeno stanje i jedino što ga ometa su misli o svom 
zadovoljstvu. Tako se mišljenje da je raj poželjnije mesto od 
pakla smatra narušavanjem 'vere'. 

Kakav karakter bi, čini se, mogla da proizvede takva te- 
orija? U najgorem slučaju beskorisnog lenjivca i hipokritu 

koji iskorišćava svoje dobrotvore. A u najboljem, bezazlenog 
derviša koji sa jednakom ravnodušnošću prima i pohvalu i 
prekor, a uvrede, udarce, mučenja i smrt samo kao slučajeve 
u večnoj drami sudbine. Međutim, ova hladna moralnost nije 
najviše za šta je sufizam sposoban. Najuzvišenija moralnost 
izvire iz ljubavi, kada samopredavanje postane obožavanje. 
O tome ću više govoriti kada dođe vreme. 

Među pozitivnim elementima sufijske disipline nalazi se 
jedna oko koje se svi muslimanski mistici jednodušno sla- 
žu da predstavlja ključ praktične religije. Mislim na dhikr, 
praksu dobro poznatu zapadnim čitaocima iz preciznog opisa 
Edvarda Lejna (Edward Lane) u knjizi Savremeni Egipćani i 
iz nedavno objavljenog dela Aspekti islama profesora D. B. 
Mekdonalda (D.B. Macdonald). 


PRISEĆANJE 


Izraz dhikr prisečanje ili jednostavno (misliti o?, čini mi se da 
najviše odgovara engleskom pojmu mentioning ili remem- 
bering. Za vernike u Kuranu postoji zapovest ,,setite se čes- 
to Boga", jednostavan akt obožavanja bez draži mističnog. 
Ali sufiji imaju i praksu ponavljanja Božijeg imena ili koje 
druge religiozne formule kao npr. Slava Alahu" (subhan 
Alah), "Nema boga do Alaha" (/a ilaka ila 'lah), propraće= 
nu jednoličnom intonacijom uz intenzivnu usredsređenost na 
moć svake reči ili fraze. Oni veću vrednost pridaju ovoj nere- 
dovnoj litaniji, koja im omogućava da neprekidno uživaju u 
opštenju s Bogom, nego izvođenju pet svakodnevnih molitvi 
u određeno vreme dana 1 noći, koje upražnjavaju svi mus- 
limani. Prisećanje se može odvijati glasno ili u tišini, ali je 
prema raširenom shvatanju, najbolje kada jezik i um sarađu- 
ju. Sahl ibn "'Abdalah je naredio jednom svom učeniku da 

ceo dan, bez prekida, ponavlja ,A/ah! Alah!"'. Nakon što je 
uspeo da izgradi ovu naviku, Sahl ga je uputio da istu reč po- 
navlja i tokom noći, sve dok sama ne počne da izlazi i tokom 
sna. ,Sada ćuti i zaokupi se jedino prisećanjem", reče Sahl. 
Na kraju je celo učenikovo biće bilo apsorbovano mislima 
o Alahu. Jednog dana mu je na glavu pala cepanica, a reči 
,Alah, Alah"' su se ispisale krvlju koja je isticala iz rane. 

Ghazali opisuje metod i efekat dhikra u odeljku koji je 
sažeo Mekdonald: 


Neka dopusti da mu srce dođe u stanje u kojem su posto- 
janje i nepostojanje za njega isto. Onda neka sedne sam u 
neki ugao, ograničavajući svoje religijske dužnosti samo 
na ono neophodno, i neka se zanima jedino recitovanjem 
Kurana, razmatranjem njegovih značenja, čitanjem knji- 
ga religiozne tradicije ili nečim sličnim. Neka ničim ne 
preči silazak Najvišeg Boga u njegov um. Zatim, sedeći u 
samoći, neka nastavi da misli i govori: Alah, Alah'. Vre- 
menom će se pokreti jezika smanjiti i izgledaće kao da reč 
sama izlazi. Neka ovako istraje sve dok ne nestane i naj- 
manji trag pomeranja jezika, a njegovo srce se umiri mišl- 
ju o Bogu. Neka i dalje istrajava sve dok se obrazovanje 
reči, njihova slova i oblik ne uklone potpuno iz srca i osta- 
ne samo ideja nerazdruživo prionuta uz njega. Do sada 
je sve zavisilo od poklonikove volje i izbora, no Božija 
milost nije u njegovoj moći. Preostalo je samo da se preda 
dahu ove milosti, čekajući da mu se otkrije Bog, kao što 
se prikazivao prorocima i svecima. Ukoliko sledi gornje 
uputstvo svetlo Stvarnog će mu obasjati srce. U početku 
nepostojano poput vatrenog bljeska, nestaje i opet se po= 
javljuje. Nekada traje duže, a nekada samo tren." 

Jedan drugi sufi je suštinu stvari objasnio rečenicom: 

,Prva etapa dhikra je zaboravljanje sebe, a poslednja je, 
bez svesti o obožavanju, stapanje obožavaoca sa aktom obo- 
žavanja, upijanje u objekat obožavanja koje dovodi do is- 
ključenja subjekta." 

Prisećanje se može potpomoći na različite načine. Kada 
je Šibli bio iskušenik svakodnevno je išao u podrum noseći 
snop pruća. Ukoliko bi mu pažnja popustila tukao bi sebe 
dok se štap ne polomi i na taj način bi ponekad do večeri 
potrošio ceo naramak. Zatim bi udarao šakama i stopalima 
o zid. Indijska praksa kontrole disanja, poznata sufijima de- 
vetog veka, docnije je široko primenjivana. Među derviš- 
kim redovima muzika, pevanje 1 igra su omiljena sredstva 
izazivanja stanja transa nazvanog poništenje (/ana), koje je 
vrhunac i raison d'etre metoda. 

U 'meditaciji! (murakabaf) prepoznajemo formu samo- 
udubljenja sličnu budističkoj dijani i samadiju. Na nju je 
Prorok mislio kada je rekao: ,Obožavaj Boga kao da Ga vi- 
diš pred sobom, jer 1 ako Ga ne vidiš On vidi tebe." Ko god 
oseća da ga Bog neprestano posmatra posvetiće sebe medi- 
taciji o Bogu i nikakve zle primisli ili đavolske nakane neće 
sretati na putu do svog srca. ,Nuri je imao običaj da utone 
nepomičan u duboku meditaciju. Govorio je da je ovu navi- 
ku stekao posmatrajući mačku, inače mnogo staloženiju od 
njega, dok je usredsređena na mišiju rupu. Abu Sa'id ibn Abi 
(|-Kajr držao je pogled usmeren na pupak. Kaže se da đavola 
spopadne epileptički napad ako priđe ovako koncentrisanoj 
osobi, isto ono što se zbiva čoveku kada ga obuzme đavo. 

Ukoliko su čitaoci stekli jasan uvid u glavne pravce pri- 
premne obuke sufija ovo poglavlje je ispunilo svoju svrhu. 
Sada možemo da zamislimo sufija ogrnutog zakrpljenom 

haljom (muraka'at ili khirkat), spoljašnjim obeležjem us- 
pešno savladane disipline na Stazi, kako iniciran od šeika 
stupa nesigurnim koracima ka Svetlosti, poput bremenom 
opterećenog putnika koji dolaskom na ivicu duboke klisure 
zatečen sunčevim bljeskom pokriva oči. 


II 
PROSVETLJENJE I EKSTAZA 


B og, u Kuranu opisan kao Svetlo neba 1 zemlje, ne može 
se ugledati telesnim okom. On je vidljiv jedino unutraš- 
njim vidom 'srca'. U sledećem poglavlju ćemo se pozaba- 
viti ovim duhovnim organom, ali nećemo ulaziti u složenu 
sufijsku psihologiju dublje no što je to neophodno. 'Vizija 
srca" (rujat al-kalb) se objašnjava kao ono skriveno što srce, 
u svetlu pouzdanja, posmatra u nevidljivom svetu. Na to je 
Ali mislio kada su ga upitali: ,,Da li vidiš Boga?", a on od= 
govorio: ,,Možemo li obožavati ono što ne vidimo? ,,Svetlo 
intuitivnog uverenja (jakin), kojim srce opaža Boga, jeste 
rasvetljujući zrak Božanske svetlosti koju On sam šalje. Da 
nema njega nikakva vizija Boga ne bi bila moguća. 


, sunčevo sopstvo dopušta da sunce bude viđeno." 


Prema mističkim tumačenjima čuvenog odeljka Kurana, 
svetlo Alaha upoređeno je sa upaljenom svećom u lampi od 
prozirnog stakla, smeštenoj u niši jednog zida, pri čemu je niša 
srce istinskog vernika; otuda je njegov govor svetlost, njegovo 
delo svetlost i njegovo kretanje u svetlosti. Bajazid je rekao: 
,Ko govori o večnosti mora u sebi da ima lampu večnosti ' 

Svetlo što sija u srcu prosvetljenog mistika obdaruje ga 
natprirodnom moći opažanja (firasat). Mada sufiji poput osta- 
lih muslimana priznaju Muhameda za poslednjeg proroka 
(koji je s druge tačke gledišta Logos ili prvo stvoreno biće), 
oni tvrde da i sami poseduju nadahnuće, doduše u manjem 
obimu. Kada je Nuri bio upitan o poreklu mističnog firasata 
odgovorio je citirajući stihove Kurana u kojima Bog govori 
da je Svoj duh udahnuo Adamu. Ali, ortodoksniji sufiji, koji 
se gorljivo zalažu za doktrinu da je ljudski duh nestvoren i 
večan, potvrđuju da je firasat ishod znanja i uvida, metafo- 
rički nazvanog 'svetlo? ili 'nadahnuće", koje Bog stvara i 
čime obdaruje Svoje miljenike. Kao primer izreke "čuvaj se 
pronicljivosti istinskog vernika jer on vidi Alahovim svet- 
lom' navodimo sledeće anegdote: 

Abu '"Abdalah al-Razi je rekao: 


,lbn al-Anbari mi je darovao vunenu halju, a videvši na 
Šiblijevoj glavi kapu smatrao sam da će i ona pripasti 
meni. Kada je Šibli krenuo, pogledao me je na način kako 
je to činio kada je želeo da ga pratim. Pošao sam za njim u 
Kuću, no čim smo ušli naredio mi je da skinem halju, uzeo 
je, pa je zajedno sa kapom koju je skinuo sa glave bacio na 
pod. Zatim je zatražio da se založi vatra i oboje spalio." 


Sari al-Sakati često je terao Đanaida da javno govori. Ali, 
Đanaid je teško pristajao jer je mislio da nije vredan takve 
časti. Jednog petka, noću, sanjao je da se pred njim pojavio 
Prorok i naredio mu da drži govor. Probudio se, otišao do 
Sarijeve kuće pre svitanja i zakucao na vrata. Sari je otvorio 
vrata i rekao: , Znao sam da mi nećeš poverovati sve dok ti 
sam Prorok ne kaže isto." 

Sahi ibn 'Abdalah je sedeo u džamiji kada jedan golub, 
zbog velike vrućine, slete na pod. Sahl uzviknu: ,,Po volji 

Božijoj Šah al-Kirmani je upravo izdahnuo." Ljudi u blizini 
su to zapisali, što se kasnije ispostavilo kao tačno. 

Kada je srce pročišćeno od greha i zlih misli, svetlo po- 
uzdanja se pojavljuje nad njim i čini da sija poput ogledala 
tako da Đavo ne može da se približi neopažen. Otuda gnos- 
tička izreka: , Kada ne poslušam srce, nisam Boga poslušao." 
Tako prosvetljenom čoveku Prorok je rekao: ,,Posavetuj se 
sa svojim srcem 1 čućeš tajnu Božiju besedu objavljenu unu- 
trašnjem znanju srca koje je istinska vera i božanstvenost", 
nešto mnogo veće od samog razmišljanja o božanskom. Ali 
da ne prelazimo prerano na pitanje koje će biti razmatra- 
no u sledećem poglavlju - koliko su pomirljivi nepogrešivo 
osećanje savesti i spoljašnja religioznost 1 moral. Prorok se 
takođe molio da mu Bog svojim svetlom obasja vid i sluh i 
tako spominjući razne delove svog tela, na kraju je zaklju- 
čio: ,,I celoga me načini jednim svetlom." Iluminacijom, po- 
stepenim povećanjem sjaja, mistik dolazi do usredsređenja 
na božanske atribute i konačno, kada mu se celokupna sves- 
nost rastopi, i sam prelazi (tađavara) u zračenje božanske 
suštine. Ovo je mesto ispravnog delanja (ihsan) jer (Bog je 
sa takvim čovekom" (Kur. 29. 69). Prorokov autoritet stoji 
iza izjave da 'ispravno ponašanje podrazumeva obožavanje 
Boga kao da Ga vidiš pred sobom." 

Neću da traćim vreme i zloupotrebljavam strpljenje čita- 
oca pokušavajući da razvrstam i opišem ove različite stup=- 
njeve iluminacije koji se mogu simbolično prikazati, ali ne 
i objasniti naučnim jezikom. Moramo dopustiti misticima 
da sami govore za sebe. Istini za volju, njihovo učenje je 
često teško razumeti, ali ono ipak saopštava više istine nego 
što bi se ikad mogli nadati da ćemo dobiti od analize 1 se- 
ciranja. 


SUFIZAM 


Slede dva odeljka iz najstarije persijske rasprave o sufiz- 


mu, Hađuirijeve 'Kašf al-Mahđab': 


,Govori se da je Sari al-Sakati kazao: O, Bože, kakvu 
god da mi pokoru odrediš ne kažnjavaj me poniženjem 
odvojenosti od Tebe, jer kad od Tebe nisam odvojen, čak 
i moja muka i bol obasjani su prisećanjem i usredsređe- 
njem na Tebe. Ali, kada sam odvojen, čak je i Tvoja da- 
režljivost smrtonosna za me." Ni u paklu nema bolnije i 
teže kazne od odvojenosti. Kada bi se Bog otkrio ljudima 
u paklu, grešnici ne bi nikada mislili o raju pošto bi ih 
viđenje Boga ispunilo radošću do te mere da telesni bol 
ne bi ni osećali. Ni u raju ne postoji savršenije zadovolj- 
stvo od Božanske bliskosti. I kada bi ljudi uživali sva 
edenska zadovoljstva, a bili odvojeni od Boga, njihova 
srca bi bila potpuno slomljena. Zato Bog dopušta da ga 
srca onih koji ga vole uvek vide, pošto im ushit omo- 
gućava da podnesu sve nevolje. A oni u svojim vizijama 
kažu: "Znamo da su poželjnije muke no odvojenost od 
Njega. Kada se Njegova divota otkrije našim srcima ne= 
mamo više nikakvih misli o bolu." 


Postoje dve vrste kontemplacije. Prva je ishod savršene 


vere, a druga rezulta 


{ ushićene ljubavi koja čoveka uzdiže 


do stupnja apsorbovanosti celog bića u Ljubljenom i on ne 
vidi ništa drugo. Muhamed ibn Vasi je rekao: ,,Ne videh niš= 


ta u čemu ne videh Boga", odnosno putem savršene vere. 
SIbli je kazao: ,Ne videh ništa osim Boga", odnosno, zane- 
sen ljubavlju 1 žarkom usredsređenošću. Jedan mistik vidi 


delo telesnim okom, 


obuhvatajući Uzrok svojim duhovnim 


okom. Drugi je opčinjen ljubavlju prema Uzroku svih stvari, 


pa samo Njega i vidi. 


Prvi metod je demonstrativan, a drugi 


ekstatičan. U prvom slučaju, krajnji dokaz je izveden iz oče- 

vidnosti Boga, a u poslednjem je vidilac obuzet i očaran čež- 
njom: za njega su dokazi i činjenice veo, jer onaj koji zna ne 
mari ni za šta drugo, onaj koji voli ne primećuje ništa drugo - 
odricanje od svega ostalog znači biti sa Bogom i učestvovati 
u Njegovim odlukama i delima. Kada ljubavnik okrene oči 
od stvorenog, svojim srcem neizbežno vidi Stvoritelja. Bog 
je rekao: ,,Kaži verujućima da zatvore oči" (Kur. 24. 30), to 
jest, da odvrate svoje telesne oči od požude i duhovne oči 
od svega stvorenog. Najiskreniji u samouniženju (svog ega) 
je 1 najviše ukorenjen u kontemplaciji. Sahl ibn Abdalah iz 
Tustara je rekao: ,,Ko god odvrati oči od Boga, makar i za 
tren, do kraja života neće više biti ispravno usmeren," jer 
držati se nečeg što nije Bog znači tome se 1 predati, a takav 
čovek je izgubljen. Život usredotočenog predstavlja nepre- 
kidno uživanje u usredotočenju. Obično gledanje nije pravi 
život. Kada su upitali Bajazida koliko je star onje odgovorio 
četiri godine. , Kako je to moguće?"', sledilo je novo pitanje. 
,Od Boga sam, ovim svetom, bio odvojen sedamdeset godi- 
na, a tek poslednje četiri ga vidim. Period odvojenosti se ne 
računa u život." 

Sledeći citat je od Mavakifa iz Nifarija, autora koga ćemo 
u nastavku bolje upoznati: 

,,Bog mi reče: "Bliskost u najmanju ruku znači da u sve= 
mu vidiš posledice viđenja u Mene i da te ta vizija prožima 
više negoli spoznaja Mene.'" I 

Objašnjenje tumača: 

,Bliskost Bogu (biti u njegovoj blizini) znači u najmanju 

ruku sledeće - bilo šta da gledaš, osećajno, intelektualno 

ili ma kako, treba da budeš svestan da gledaš Boga 1 da 

ga vidiš jasnije no što vidiš te stvari. Postoje u ovome 

različiti nivoi. Neki mistici kažu da nisu kadri opaziti ma 

TAO 


šta drugo pre nego što opaze Boga. Drugi opet izjavljuju 
da Boga vide istovremeno sa drugim stvarima ili nakon 
opažanja drugih stvari. A ima i onih koji govore da ne 
vide ništa izuzev Boga. Jedan sufi je rekao: ,,Išao sam na 
hodočašće i video ćabu, ali ne i njenog Gospodara." Ovo 
je viđenje neprosvetljenog. Potom je saopštio: ,,Išao sam 
ponovo na hodočašće i video i ćabu i njenog Gospodara." 
Ovo je vizija Suštine postojanja u kojoj sve egzistira, od- 
nosno, video je ćabu kako postoji u Gospodaru ćabe. Na 
kraju je izjavio: ,,Išao sam i treći put na hodočašće i video 
Gospodara ćabe, ali ne i ćabu." Ovim nam sufi ukazuje 
da vidi samo Suštinu. To stanje se naziva vakfat (utapanje 
u suštinu)." 

Toliko što se tiče teorije prosvetljenja. Ali, kao što reče 


Mefisto ,,Grau ist alle Theorie"'. Iako je većina nas lišena 
ovakvog iskustva ipak možemo čuti njihov snažan odjek 
i osetiti njegov najtopliji odsjaj u poeziji koju ovakvo is- 
kustvo stvara. Pogledajte ovaj prevod dela persijske ode od 
derviša pesnika Baba Kuhija iz Širaza, preminulog 1050 go- 
dine n. €.: 


Na pijaci i u manastiru samo Boga vidim. 

U dolini i u gori samo Boga vidim. 

Često u muci Njega vidim kraj sebe. 

U milosti kad sam i u sreći samo Boga vidim. 
U molitvi i postu, u hvali i meditaciji, 

U religiji Proroka samo Boga vidim. 

Ni dušu ni telo, ni slučaj ni nameru, 

Ni uzrok ni posledicu samo Boga vidim. 
Otvaram oči i okupan svetlošću Njegovog lica 
U svakom uglu samo Boga vidim. 

Poput sveće topim se Njegovim ognjem, 

Usred iskričavog plama samo Njega vidim. 
Najjasnije sebe vidim sopsivenim očima, 

Ali kad pogledam očima Boga samo Boga vidim. 
Potonuo sam u prazninu, nestadoh, 

1 gle, postadoh sveopšti Život samo Boga vidim. '' 


Ceo sufizam počiva na verovanju da se gubitkom indi- 
vidualnosti pronalazi Univerzalno Ja ili religioznim jezikom 
rečeno, ekstaza je jedini način da duša direktno saobraća i 
ujedini se sa Bogom. Asketizam, pročišćenje, ljubav, gnoza, 
svetaštvo sve vodeće ideje sufizma razvile su se IZ ovog 0s- 
novnog principa. 

Među metaforama obično upotrebljavanim od sufija, ma- 
nje više jednakovredni ekstazi su fana (poništenje), vađd 
(osećanje), sama (čuvenje), davk (kušanje), širb (pijenje), 
gajbat (odsustvo ja), dadbat (privlačnost), sukr (opijenost) i 
hal (uznesenost). Detaljno ispitivanje ovih i drugih srodnih 
izraza koji se pojavljuju u tekstovima sufija bilo bi zamor- 
no, i čini mi se ne previše korisno. Nismo se osetno približi- 
li razumevanju prirode ekstaze opisom da je ona "božanska 
misterija kojom Bog komunicira sa istinskim vernicima' ili 

"plamen izazvan ljubavnom čež GIte raspirenom u duši." O 
muhamedanskoj teoriji ekstaze teško da se može rasprave 
ljati bez upućivanja na dva gore spomenuta tehnička izraza, 
Janu 1 samu. 

Kao što sam pomenuo u uvodnom poglavlju termin fana 
obuhvata različite stupnjeve, aspekte i značenja. Oni se mogu 
rezimirati ovako: 


" 


1. Moralni preobražaj duše gašenjem svih strasti 1 želja. 
2. Mentalna apstrakcija ili odvajanje uma od svih objekata 
percepcije, misli, akcija 1 osećanja putem koncentracije na 

Boga. Ovde koncentracija na Boga označava usredsređenje 
na božanske kvalitete. 

3. Prestanak svih svesnih misli. Najviše stanje fane je 

dosegnuto kada nestane i svesnost o postignuću fane. 

Ovo sufiji nazivaju ,,poništenje poništenja"! (fana al-fana). 

Mistik je potpuno zanesen usredotočenjem na božansku 

suštinu. 

Konačno stanje fane, potpuno poništenje svoga ja, je po- 
četno stanje bake, neprekidnog ili trajnog prebivanja u Bogu 
i biće potpunije objašnjena u četvrtom poglavlju. 

Prvi stupanj veoma liči na budističku nirvanu. To je utr- 
nuće zlih osobina i stanja uma što podrazumeva istovre- 
meno porast dobrih osobina i stanja uma. Ovo je svakako 
ekstatičan proces pošto su sve osobine čovekovog ,,ja"' zle u 
poređenju sa Bogom. Niko ne može da sebe načini savrše- 
no moralnim tj. savršeno nesebičnim. To mora biti učinjeno 
unutar srca, kroz "bljesak božanske lepote'. 

Dok se prvi stupanj odnosi na moralno 'ja'", drugi se od- 
nosi na opažajno i intelektualno 'ja'. Koristeći klasifikaciju 
opšte prihvaćenu među hrišćanskim misticima prvi možemo 
smatrati Pročišćenjem, a drugi ciljem prosvetljenog života. 
Treći i poslednji stupanj je najviši nivo kontemplativnog 
života. 

Često se, mada ne uvek, fana povezuje sa gubitkom ose- 
ta. Sari al-Sakati, čuveni sufi devetog veka, iznosi mišljenje 
da, kada bi čoveka u ovom stanju isekli sabljom po licu, on 
ništa ne bi osetio. Abu '1 Kajr al-Akta je imao gangrenu na 
stopalu. Doktori su kazali da stopalo mora biti amputirano, 
ali se Abu već izjasnio da to ne dolazi u obzir. Njegovi uče- 
nici rekoše: ,Odsecite mu stopalo dok je u molitvi, tada je 
nesvestan.'" Doktori poslušaše savet i kada se Abu 'l-Kajr 

vraćao iz molitve vide šta je učinjeno. Teško je shvatiti kako 
je ma ko, ko je zašao dubije u fanu, u stanju da se pridržava 
religioznih pravila kojima ortodoksni mistici pridaju veliku 
važnost. Ovde na scenu stupa doktrina o svetaštvu. Bog štiti 
izabranike koji ne izvrše u potpunosti Njegove zapovesti. 
Već smo spomenuli da su Bajazid, Šibli i drugi sveci nepre- 
kidno boravili u stanju zanesenosti do vremena predviđenog 
za molitvu. Onda bi se vraćali uobičajenom svesnom stanju 
radi obavljanja molitve, a zatim ponovo ulazili u posebno 
stanje ushićenosti. 

Teoretski, ekstatički trans nastupa nepredvidivo, mada je 
uočeno da su neki uslovi naročito pogodni za njegovu poja- 
vu. ,,On čoveku dolazi putem vizije veličanstvenosti Boga 
i kroz otkrovenje božanske svemoći u srcu." Takav je reci- 
mo bio slučaj Abu Hamze. Dok je šetao ulicama Bagdada 
meditirajući o blizini Boga, iznenada je zapao u ekstazu i 
nesvestan ovoga sveta, dopustio da ga noge nose sve dok se 
nije povratio i shvatio da se nalazi u pustinji. Ovakva vrsta 
transa ponekad traje više nedelja. Zabeleženo je da je Sahl 
ibn f'Abdalah običavao da ostane u ekstazi dvadeset pet dana 
i to bez hrane. Za to vreme bi odgovarao na pitanja doktora 
teologije, a njegova košulja je i usred najveće zime bila na- 
topljena znojem. Sufiji su uskoro otkrili da se ekstaza može 
podstaći ne samo koncentracijom, prisećanjem (dhikr) i ne= 
kim neškodljivim metodama autobipnoze, već i muzikom, 
pevanjem i igrom. Ove tri poslednje stvari su obuhvaćene 
terminom sama, što bi u prevodu značilo proba. 

Da su muslimani izuzetno prijemčivi na opojni uticaj 
zvuka jasno je svakome ko se seća kako su se junaci 1 hero- 
ine iz 'Arapskih noći" onesvešćivali kada bi čuli i najmanji 
zvuk lutnje ili par strasnih stihova. Ovo književno delo nije 

"daleko od realnosti muslimanskog života. Kada sufijski pis- 

ci raspravljaju o pojavama srodnim ekstazi obično pominju 
odeljak ,Osvrt na samu". Pod ovim naslovom Hađiri nam, u 
poslednjem poglavlju dela 'Kashf al-Mehđab', izlaže ukrat- 
ko svoju i druge muhamedanske teorije, zajedno sa brojnim 
anegdotama o ličnostima koje su pale u ekstazu začuvši stih 
Kurana, nebeski glas (hatif), poeziju ili muziku. Za mnoge 
od njih se kaže da su umrli usled ovih emocija. Mogu samo, 
radi pojašnjenja, dodati da, u skladu sa dobro poznatim mis- 
tičnim verovanjem, Bog nadahnjuje sva stvorenja da ga sla- 
ve na svom jeziku, tako da zapravo svi zvukovi univerzuma 
čine višeglasje kojim On proslavlja Sebe. Zato oni čija je 
srca otvorio i obdario duhovnim opažanjem posvuda čuju 
Njegov glas, a ekstaza ih obuzima kad začuju ritničko po- 
janje mujezina, uličnu viku sake (vodonoše) koji nosi meho- 
ve s vodom, huk vetra, blejanje ovce ili ptičji poj. 

Pitagora i Platon su nosioci druge teorije, često navođene 
od strane sufija, da muzika u duši budi sećanje na nebesko 
saglasje u preegzistenciji, pre odvajanja od Boga. Poslušaj- 
mo Đalaludina Rumija: 


Pesma sfera u njihovom kretanju 

Je ona koju čovek izvodi lutnjom i glasom. 

Svi mi, Adamovi potomci, 

ove smo arije čuli u raju. 

{ mada nas zemlja i voda zasenjuju svojim velom, 
čuvamo slabašni spomen na ove nebeske pesme. 

Ali, dok smo zakriljeni grubim zemaljskim pokrovom 
kako da tonovi plešućih sfera dopru do nas? 


Formalna praksa "same" se brzo širila među sufijima 
i prouzrokovala veliko podvajanje mišljenja. Jedni su je 

smatrali ispravnom i vrednom, a drugi osuđivali kao rđavu 
novotariju koja podstiče na porok. Heđiri je usvojio srednji 
put lepo izražen rečima Du '1-Nuna, Egipćanina: 
Muzika je božanski upliv koji pobuđuje srce da traga za 
Bogom. Ko prima njen duhovni uticaj dostiže Boga, a ko 
je sluša čulima pada u neveru." 


On zapravo kaže da slušanje nije ni dobro ni loše, već ga 
treba oceniti po krajnjem ishodu koji proizvodi. 


,Kada isposnik uđe u krčmu ona postaje njegova ćelija, a 
kada pijanica zađe u ćeliju ona postaje njegova krčma." 


Onoga čije je srce apsorbovano Bogom ne može iskvariti 
zvuk muzičkih instrumenata. Isti je slučaj i sa plesom. 


, Kada srce bije, a ushićenje raste, pojavljuje se snažna 
ekstaza i uobičajene forme nestaju, to nije ples, nije teles- 
ni užitak, već rastapanje duše." 

Hađiri je postavio nekoliko pravila predostrožnosti za one 
koji su prisustvovali izvođenju i priznao da su javni nastupi 
derviša izrazito demorališući. On smatra da se iskušenici- 
ma ne sme dozvoliti poseta takvim mestima. U savremeno 
doba su ove orgijastičke scene često opisivali očevici. Sledi 
izvod iz Jamijevih ,,Žitija svetaca" u kojima je opisana slič- 
na predstava izvedena pre sedam stotina godina: 

, Postojao je jedan derviš crnac, Zangi Bašgirdi, koji je 

bio uvažen i imao tako visok spiritualni rang da nije- 

dan mistični ples nije mogao otpočeti bez njega. Jednog 

dana, u toku same, on je zapao u ekstazu 1 iznenada u 

širokom luku preleteo ostale plesače. Spustio se na šeika 

Mađdudina iz Bagdada i nogama mu obgrlio vrat. Šeik je 

ipak nastavio da se vrti iako je bio krhak i mršav čovek za 

razliku od krupnog i teškog crnca. Kada se ples završio 

Maddudin je rekao: ,,Ma, da mi je na ramenima bio crnac 

ili vrabac, ništa nisam osetio.' Pri silasku sa šeikovih ra- 

mena crnac ga je tako ozledio da mu je ostavio ožiljak na 

obrazu. Mađdudin je imao običaj da kaže da se na Sudnji 
dan neće ničim pohvaliti osim ovim belegom crnačkih 
zuba na licu." 

Pri svakom vernom izveštavanju o ekstatičnom životu 
islama groteskne i neplemenite crte, a da ne govorimo o 
većim iskrivljenjima, moraju se pojaviti. Ništa se ne dobi- 
ja skrivanjem ili umanjenjem njihove važnosti. Đalaludin 
Rumi kaže: 


Ljudi se sramote vinom i opijatima 
da bi za tren pobegli od svesnosti 
jer svi znaju da je život zamka, 

a uspomene i misli pravi pakao. 


Stoga, priznajmo da spiritualna opijenost nije uvek uz- 
 višena i da ljudska priroda ume da se osveti onima koji žele 
da je izbegnu. 


III 


GNOZA 


ufiji razlikuju tri organa duhovne komunikacije: srce 

(kalb) kojim spoznaju Boga, duh (ruh) kojim Ga vole, 
i najdublji deo duše (sir) kojim se na Njega usredsređuju. 
Zapodevanje rasprave o ovim pojmovima i njihovom me- 
đusobnom odnosu odvelo bi nas u duboke 1 mutne vode. 
Zadovoljićemo se sa par reči o prvom. Kalb, iako na neki 
misteriozan način povezan sa fizičkim srcem, nije stvar od 
krvi i mesa. Suprotno zapadnjačkoj predstavi srca, njegova 
priroda je više intelektualna nego emocionalna. Međutim, 
dok intelekt nije u stanju da ostvari istinsko poznanje Boga 
kalb može da spozna suštinu svih stvari i, kada je obasjan 
verom i znanjem, on odražava sadržinu božanskog uma. 
Zato Prorok i kaže: ,,Ne nalazim se ni na zemlji ni na ne- 
besima, već u srcu odanog sluge." Ovakvo otkrovenje je 
srazmerno retko iskustvo. Srce je obavijeno velom, uprljano 
grehom, zatamnjeno putenim utiscima i slikama, razapeto 
između razuma i strasti. Ono je bojno polje na kome se voj- 
ske, božanske i đavolske, otimaju za pobedu. Kroz jedne 
vratnice srce prima neposredno znanje Boga, a kroz druge 
iluziju čula. , Ovde je svet i tamo je svet", peva Rumi, ,,A ja 

sedim na pragu." Zato je čovek potencijalno na nižem stup- 
nju od zveri i na višem od anđela. 


Anđeo i zver čudna mešavina u čoveku; 
Ako naginje zveri, manji od nje on naraste 
Ako pak anđelu teži, viši od njega bude. " 


Niži od zveri jer nedostatak znanja osujećuje dalji rast. 
Viši od anđela jer oni nisu podložni strastima te tako ne 
mogu pasti. 

Kako da čovek spozna Boga? Čulima ne može, jer On 
je nematerijalan. Intelektom takođe ne može, jer On je ne- 
zamisliv. Logika ne doseže krajnju istinu, filozofija boravi 
u dualnosti, a knjiško znanje hrani taštinu i zaklanja Istinu 
oblacima praznih reči. Đalaludin Rumi, obraćajući se sko- 
lastičkim teolozima, pita prezrivo: 


Da li postoji ime bez stvari na koju upućuje? 
Jeste li ikada ubrali ružu iz R, U, Ž A? 
Nadevate mu ime; iskajte stvarnost tako nazvanu! 
Potražite mesec na nebu, a ne u vodi! 

Ako želite da se uzvinete iznad pukih reči i slova, 
Otarasite svoga ja jednim udarcem. 

Očistite se od svih osobina ega 

T uočićete sopstvenu svetlu suštinu. 

Da, u vlastitom srcu ugledajte znanje 

Proroka 

Bez knjiga, tutora i učitelja. " 


Ovo znanje dolazi prosvetljenjem, otkrovenjem, nadah- 
nućem. 

Pogledajte u svoje srce jer je carstvo Božije u vama", 
kaže sufi. Ko istinski spozna sebe spoznao je Boga, jer je 

srce ogledalo u kome se odražavaju svi božanski kvalite- 
ti. Ali, kao što čelično ogledalo kada se prevuče rđom gubi 
svoju sposobnost refleksije, tako i unutrašnje duhovno čulo, 
od sufija nazvano oko ljudskog srca, obnevidi za nebesku 
slavu sve dok se tamne mrlje pojavnog ja, zajedno sa svojim 
putenim zagađenjem, u potpunosti ne očiste. Pročišćenje, da 
bi bilo delotvorno, mora biti Božije delo, iako je potrebna i 
unutrašnja čovekova saradnja. ,,Ko god stremi Našem cilju, 
vodićemo ga Našim putem" (Kur. 29. 69). Delo je varljivo 
i besplodno ako proizlazi iz ega. Prosvetljeni mistici Boga 
smatraju činiocem svih dela i zato ne pripisuju sebi zasluge 
za dobra dela, niti žude za nagradom. ' 

Dok se uobičajeno znanje označava izrazom 'ilm, mistič- 
no znanje svojstveno sufijima naziva se ma 'rifat ili 'irfan. 
Kao što sam ukazao u prethodnim odeljcima, ma 'rifat se 
temeljno razlikuje od 'ilma i stoga se u prevođenju mora- 
mo koristiti nekom drugom rečju. Ne moramo mnogo da 
tragamo za podesnim ekvivalentom. Ma 'rifat sufija je gno- 
za helenističke teozofije, odnosno direktna spoznaja Boga 
zasnovana na otkrovenju ili apokaliptičnoj viziji. Ona nije 
ishod mentalnog procesa, već zavisi u potpunosti od volje i 
milosti Boga. Ovakav poklon On daruje onima koje je stvo- 
rio s kapacitetom da prime dar, svetlo božanske milosti što 
prodire u ljudsko srce, prožima i parališe svaku čovekovu 
sposobnost zaslepljujućim zracima. ,,Ko spozna Boga Za- 
nemoća." ; 

Odnos gnoze i pozitivne religije razmatran je u izvanred- 
noj studiji spekulativnog misticizma Nifarija, nedovoljno 
poznatog lutajućeg derviša, preminulog u Egiptu u drugoj 
polovini desetog veka. Ovo delo, koje se sastoji od niza ot- 
krovenja u kojima se Bog obraća piscu i daje mu uputstva 


56 SUFIZAM 


u pogledu gnoze, napisano je teško razumljivim jezikom i 
jedva da se može shvatiti bez pratećih komentara. Međutim, 
vrednost ovog originalnog izlaganja naprednog sufizma jas- 
no se otkriva u izvodima datim u ovom poglavlju. 

Postoje tri vrste Bogotragača, kaže Nifari. Prva su obo- 
žavatelji koji žele da upoznaju Njegovu darežljivost tj. 
obožavaju ga u nadi da će otići u raj ili dobiti neku spi- 
ritualnu naknadu poput važnih snova ili čuda. Druga su 
filozofi 1 skolastički teolozi koji žele da upoznaju Njegovu 
slavu = oni nikada ne pronalaze slavu Boga kojoj teže i zato 
tvrde da je Njegova suština nespoznatljiva govoreći: (Mi 
znamo da Ga ne znamo i u tome leži naše znanje'. Treća 
su gnostici koji ga spoznaju ekstazom tj. obuzeti su i pre- 
vladani ushićenjem koje ih lišava svesnosti individualnog 
postojanja. 

Nifari gnostičkim učinkom naziva samo akte obožavanja 
koji su u saglasju sa njegovom vizijom Boga 1 pored toga što 
na taj način svakako prenebregava religiozna pravila koja su 
napravljena za puk. 

Svojim unutrašnjim osećanjem on određuje koliko su spo= 
ljašnji oblici religije za njega dobri: 

Bog mi je kazao, pitaj Me i reci, 

'O Gospode, kako da se priljubim uz Tebe, 

da kad dođe Sudnji dan, ne osudiš me 

niti lice Svoje odvratiš od mene? 

A Ja ću ti odgovoriti, 'Osloni se na spoljašnju 

teoriju i praksu sune (Prorokova pravila), i 

priljubi za svoj unutrašnji doživljaj gnoze 

kojim Sam učinio da Me spoznaš, 

a Ja neću prihvatiti ništa od tvoje sune, 

osim onoga što ti je donela moja gnoza 

jer ti si od onih kojima govorim: 

ti Me čuješ i znaš da Me čuješ 

i vidiš da Sam izvor svih stvari. 

Komentator primećuje da suna, generalno gledano, ne 
čini razliku između pojedinaca, odnosno tragača za rajem i 
tragača za Bogom, već da u stvari sadrži ono što određena 
osoba traži. Rezultat koji posebno odgovara svakom pojedi- 
načnom slučaju, postiže se bilo sredstvima gnoze, koju Bog 
prenosi srcu, bilo sredstvima saopštenim od strane duhov- 
nog vodiča. 

,1 On mi reče: "Moje egzoterično otkrovenje ne podrža- 
va Moje ezoterično otkrovenje." 


To znači da gnostik ne sme da bude pometen ukoliko se 
njegovo unutrašnje iskustvo sukobljava sa propisanim religi- 
oznim pravilima. Protivrečnost postoji samo na prvi pogled. 
Pravila su upućena običnoj raji, opsednutoj svojim umom, lo- 
gikom, tradicijom i tako dalje, dok gnoza pripada izabranima 
čija tela i duhovi su okupani večnim Svetlom. Religija pos- 
matra stvari s aspekta mnoštva, a gnoza vidi sveprožimajuće 
Jedinstvo. Zato se isto delo u narodnoj religiji smatra dobrim, 
a u gnozi lošim. Ova činjenica je sažeta u rečima: 


,,Dobra dela pobožnih su loša dela za Božije miljenike." 

I mada dela obožavanja nisu u neskladu sa gnozom, 
ko god se vezuje za njih makar 1 u najmanjem stepenu, 
nije gnostik. Ovo je tema sledeće alegorije. Mada Nifa- 
ri retko kad piše ovako lucidno smatrao sam da nije na 
odmet da svojim čitaocima pružim dodatna objašnjenja 


u zagradama. 

Otkrovenje na moru 


,,Bog mi naredi da posmatram More i ja videh potopljene 
brodove i daske gde plutaju; a zatim i daske potonuše." 


(More označava duhovno iskustvo kroz koje mistik pro- 
lazi na svom putovanju do Boga. Ovde se postavlja pi- 
tanje da li su mu draža religiozna pravila ili nepristrasna 
ljubav. Upozorenje da se ne oslanja na svoja dobra dela, 
ništa bolja od potopljenih brodova koji ga ne mogu bez- 
bedno dovesti u luku. Ukoliko želi da dođe do Boga mora 
se pouzdati samo u Njega. Ako se i samo malo osloni na 
nešto drugo znači da se hvata za olupinu. Mada je njegovo 
poverenje u Boga veće no ranije, još uvek nije potpuno.) 


,1 reče mi: "Oni što putuju nisu bezbedni.' 
(Putnici koriste brod kao sredstvo za prelazak preko mora. 


Znači, uzdaju se u posrednike 1 posledice, a ne u Prvi 
Uzrok.) 


,1 reče mi: "Ko se namesto da putuje po Moru baci u nje- 
ga, preuzima rizik?" 

(Napuštanje svih sporednih stvari je poput zagnjurivanja 
u more. Mistik koji preuzima ovakav poduhvat izlaže se 
opasnosti iz dva razloga: prvi = on može smatrati sebe, 
a ne Boga, pokretačem i izvršiocem akta odricanja, jer 
onaj koji se odriče samostalno nalazi se u gorem položa- 
ju nego da se uopšte nije odricao, ili drugi - on se odriče 
sporednih stvari kao što su dobra dela, nada u raj, itd. ne 
Boga radi, već iz čistog nemara i pomanjkanja spiritual- 
nog osećaja.) 

,l reče mi: "Oni što putuju a ne preuzimaju rizik, ne- 
staće,'" 

(Uprkos opasnostima Boga mora načiniti jedinim objek- 
tom usredsređenja ili će poduhvat propasti.) 
I reče mi: ,,U preuzimanju rizika leži delimično spasenje." 
(Delimično spasenje, jer savršena nesebičnost još nije 
dosegnuta. Potpuno spasenje se nalazi uklanjanjanjem 
svih sporednih stvari i pojava putem ushićenja koje pro- 
izilazi iz vizije Boga. No, to je već gnoza, a otkrovenje o 
kome je reč odnosi se na mistike nižeg ranga. Gnostici se 
ne izlažu opasnostima, pošto ni nemaju šta da izgube.) 
,1 naiđe talas te podiže sve ispod sebe i poplavi obalu." 
(Oni ispod su putnici koji putovahu brodom, te stoga 
doživeše brodolom. Zahvaljujući tome što su se pouzda- 
vali u sporedne stvari oni završavaju na obali, odnosno, 
vraćaju se u pojavni svet i bivaju odvojeni od Boga.) 
,l reče mi: "Površina Mora je lažni sjaj koji se ne može 
uhvatiti." " 
(Ko god misli da će ga izvršavanje spoljašnjih obreda 
obožavanja dovesti do Boga obmanut je iluzijom.) 
,A njegovo dno je nedokučiva tama." 
(Odbaciti pozitivne religije, korene i grane, znači zbunje= 
no lutati bespućima.) 
,A između njih su ribe kojih se treba kloniti." 
(Ovo nas upućuje na srednji put između čiste egzoterije i 
krajnje ezoterije. Ribe predstavljaju opasnosti i prepreke.) 
, Ne putuj Morem jer se putujući odvajaš od Mene." 
(Ovde se putovanje poistovećuje sa oslanjanjem na nešto 
što nije Bog.) 

,l ne poniri svojevoljno u More jer se tako odvajaš od 
Mene." 


(Ko god bilo koje delo smatra sopstvenim i pripisuje ga 
sebi, daleko je od Boga.) 


1 reče mi: Na Moru su međe. Koje ćeš se držati?'€ 


(Međe su različiti nivoi duhovnog iskustva. Mistiku ne 
valja da se drži ma kog jer su oni nesavršeni.) 


,1 reče mi: Ako se predaš Moru i potoneš, postaćeš plen 
jedne od njegovih zveri.'' 


(Ukoliko se mistik pouzda u sporedne stvari ili ih odbaci 
voljno, neminovno će zalutati.) 

1 reče mi: A ako Me čuješ da ti govorim spasi se, Znaj 
obmanjujem te.'' 

(Ako mistika unutrašnji glas navodi da se okrene bilo 
čemu drugom osim Bogu, obmanjuje ga.) 

,l reče mi: Ako postradaš poradi nečeg drugog a ne 
Mene radi, pripašćeš tome radi čega si postradao.'" 


1 reče mi: fOvaj svet pripada onome koga sam odvratio 
od sveta i od koga sam odvratio svet; a drugi svet pripa- 
da onome koga sam u njega uveo 1 koga sam privukao 
sebi." 


(Večni užitak je dostupan onima čija su se srca okrenula 
od sveta i ne prijanjaju ni za kakav svetski posed. Oni 
istinski uživaju u ovome svetu jer ih ne može odvojiti od 
Boga. Slično tome, pravi posednici drugog sveta su oni 
koji mu ne teže pošto on nije objekat njihove žudnje već 
su usmereni jedino na Boga.) 


Gnostik otkriva elemenat realnosti u pozitivnoj religiji, 


no njegova gnoza ne potiče iz religije ili neke druge vrste 

ljudskog znanja. Ona je zainteresovana za božanske osobi- 
ne, a to znanje Bog otkriva posvećenim svecima. Dhu '1- 
Nun iz Egipta, zahvaljujući svojim mističnim spekulacijama 
nazvan ocem muslimanske teologije, rekao je da gnostici 
nisu ono što izgledaju i da ne postoje po sebi, već da dokle 
god opstaju, žive posredstvom Boga. 

, Kreću se po Božijoj volji, njihove reči su reči Boga koje 

teku sa njihovog jezika i njihov vid je Božiji vid koji je 

ušao u njihove oči." 

Gnostici se usredsređuju na Božanske atribute, a ne na 
Njegovu suštinu, jer čak i u gnozi preostaje mali trag dual- 
nosti. Ona nestaje samo u fana al-fani, potpunom poništenju 
u nepodeljenom Božestvu. Glavni atribut Boga je jedinstvo, 
a božansko jedinstvo je prvo i poslednje načelo gnoze.! 

Muslimani kao i sufiji tvrde da je Bog jedan, ali ista izja- 
va ima različita značenja. Muslimani podrazumevaju da je 
Bog jedinstven u Svojoj suštini, kvalitetima i delima, kao i 
da je apsolutno različit od drugih bića. Sufiji smatraju daje 
Bog Jedino Istinsko Biće u osnovi svih pojava. Ovaj princip 
dovodi, kao što ćemo videti, do ekstremnih posledica. Ako 
ništa osim Boga ne postoji onda je ceo univerzum, uključu- 
jući čoveka, suštinski jedno s Bogom, bilo da se posmatra 
kao Njegova emanacija, bez narušavanja Božijeg jedinstva, 
poput sunčevih zraka sa najbliže nam zvezde, bilo da se 
poredi sa ogledalom u kome se odražavaju sve božanske 
osobine. No, sigurno da Bog, koji je. sve u svemu, nema 
razloga za skrivanje. Zašto se Jedan izdaje za Mnoge? Su- 
'fiji odgovaraju filozof bi rekao da izbegavaju teškoće navo- 
deći poznate drevne reči: ,,Bejah skriveno blago 1 čeznuh da 


! Prema nekim misticima gnoza jedinstva sadrži i viši nivo nazvan , Istina" ili ,,/hakikaf". 

budem spoznat te stoga stvorih svet." Drugim rečima, Bog 
je večna Lepota, a priroda lepote je da žudi za ljubavlju. 
Mistični pesnici su samolspoljenje Jednog prikazivali obi- 
ljem raskošnih slika. Na primer, Jami kaže: 


Iz dubine večnosti Voljeni razotkriva SODJIVEM divotu 
u osami neviđenog; 

Pred licem drži ogledalo, lepotu Svoju izlaže 
samom Sebi. 

Onje i vidilac i prizor; jedino Njegovo oko 
premerava Univerzum. 

Sve je Jedno, ne postoji dvojnost, nema polaganja 
prava na 'moje ili 'tvoje '. 

Golemi nebeski delokrug, s mirijadama nastanaka i 
nestanaka skriven je u jednoj tački. 

Kreacija je uljuljkana snom nepostojanja, 

poput čeda pre prvog udaha. 

Oko Voljenog, gledajući ono što nije, 

nepostojanje drži za postojanje. 

lako posmatra Svoje atribute i kvalitete kao 
suštinski savršene, 

Ipak On čezne da vidi njihov odraz 

u još jednom ogledalu, 

Pa se tako svaka od Njegovih večnih osobina mora 
ispoljiti u obrnutoj formi. 

Stoga je On stvorio zelena polja Vremena, Prostora 
i životodavnu baštu sveta, 

Da svaka grana, list i plod mogu iskazati 

lepezu Njegovog savršenstva. 

Čempres pruža nagoveštaj Njegovog lepog stasa, 
ruža šalje vest o Njegovom divnom liku. 

Gde god Lepota pupi, Ljubav staje do nje; 

gde god Lepota zasja na rumenom obrazu, 

Ljubav zažari buktinjom istog plama. 

Gde god Lepota zaigra garavim pramenom, 

Ljubav uplete srce u isti uvojak. 

Lepota i Ljubav su kao telo i duša; Lepota je rudnik 
a Ljubav dragi kamen. 

One su oduvek bile zajedno; 

uvek su hodile jedna s drugom pod ruku." 


U jednom svom drugom delu Jami izlaže odnos Boga 
prema svetu na više filozofski način: 


Jedinstvena bit je, viđena kao apsolut i ispražnjenost od 
svih pojava, ograničenja i višestrukosti, sama Stvarnost 
(al-Hak). S druge strane, posmatrana kao Njegov aspekt 
višestrukosti i množine pod kojim se On prikazuje pod 
plaštom pojavnosti, On je sav stvoreni svet. Znači da je 
univerzum spoljašnji vidljivi izraz Stvarnog, a Stvarno je 
unutrašnja nevidljiva realnost univerzuma. Pre no što je 
evoluirao u spoljašnji izraz univerzum je bio istovetan sa 
Stvarnim, dok je Stvarno nakon ove evolucije istovetno 
sa univerzumom." 


Pojave su, kao takve, nebivstvujuće, a svoj zavisni opsta- 
nak duguju kvalitetima Apsolutnog Bića od koga su pro- 
istekli. Razboritom svetu su slične iluziji vatrenog obruča 
koju tvori baklja kada se brzo vrti u krug. 

Čovek je kruna i krajnji razlog univerzuma. Mada po- 
slednji u poretku kreacije, on je prvi u procesu božanske 
misli jer je njegov suštinski deo prvobitna Inteligencija ili 
univerzalni Razum koji neposredno proizilazi iz Božestva. 
To odgovara Logosu - sveopštom životvornom principu - 
poistovećenom sa prorokom Muhamedom. Ovde možemo 

povući zanimljivu paralelu između hrišćanskih 1 sufijskih 
doktrina. Utemeljivač islama koristi iste izraze kao i Sveti 
Jovan, Sveti Pavle i docniji mistični teolozi naklonjeni Hris- 
tu. Muhameda nazivaju Svetlom Božijim. Za sebe je rekao 
da je postojao 1 pre stvaranja sveta, obožavan je kao IZVOr 
ukupnog života, prošlog i budućeg, on je Savršeni Čovek u 
kome su ispoljene sve božanske osobine, a sufijska tradicija 
mu pripisuje izreku: ,,Ko je mene video, video je Alaha." 
U muslimanskom učenju doktrina o Logosu ipak zauzima 
podređeno mesto, kao što očigledno mora biti kada je sva 
čovekova dužnost da veruje u ostvarenje jedinstva sa Bo- 
gom. Najkarakterističnija odlika orijentalnog misticizma leži, 
suprotno od evropskog, u dubokoj svesnosti o sveprisut- 
nom, sveprožimajućem jedinstvu u kome je svaki trag in- 
dividualnosti nestao. Cilj sufizma nije postati sličan Bogu 
ili učestvovati u božanskoj prirodi, već pobeći od ropstva 
iluzorne sebičnosti te se tako ponovo ujediniti sa Jedinim 
beskonačnim Bićem. 

Prema Jamiju, sjedinjenje se sastoji iz nastojanja da srce 
ostane u osami = tj. u pročišćenju i odricanju srca od svih 
veza osim sa Bogom, kako u pogledu želje i volje, tako i u 
pogledu znanja i gnoze. Mistikova želja i volja se moraju 
odvojiti od svega željenog i zahtevanog. Potrebno je da sve 
objekte znanja i razumevanja ukloni iz sopstvenog intelek- 
tualnog vidokruga. Njegove misli moraju se usmeriti isklju-= 
čivo ka Bogu, bez svesnosti o bilo čemu drugom. 

Dokle god je mistik uhvaćen u zamku strasti i požude 
teško mu je da očuva odnos sa Bogom, ali kada se u njemu 
ispolji suptilni uticaj ove privlačnosti, potiskujući zaoku- 
pljenost objektima čula i saznanja iz njegovog unutrašnjeg 
bića, ushićenje ovim božanskim jedinstvom nadjačava teles- 

ne užitke i spiritualna zadovoljstva. Bolan zadatak uniženja 
ega je dokončan, a slast usredsređenja obuzima dušu. 

Kada iskreni poklonik opazi u sebi početak ove pri- 
vlačnosti, koja je u stvari ushićenje usled prisećanja na 
Boga, ceo um mora da usmeri na njeno jačanje držeći ga 
podalje od nesaglasnih stvari. Takođe treba da drži na umu 
da, iako se zauvek posvetio negovanju ovog opštenja, to 
ne znači da je nešto već postigao ili ispunio svoje dužnosti 
kako valja. 


Ljubav treperi strunama lutnje moje duše, 
preplavivši me od glave do pete. 

Beše to samo trenutni dodir, a ipak 
osećam večnu zahvalnost. 


Sufijski aksiom glasi da ono što nije u čoveku, on ne 
može ni da spozna. Gnostički Čovek par exellence ne može 
spoznati Boga i tajne univerzuma ukoliko ih ne prepozna u 
sebi. On je mikrokosmos, kopija slike Božije, Božije oko 
kojim On sagledava sopstveno delo. Gnostik, spoznajući 
sebe kakav zaista jeste, spoznaje Boga, a sebe spoznaje kroz 
Boga koji mu je bliži od bilo kog znanja o sebi. Spoznaja 
Boga prethodi i uzrok je samospoznaje. 

Dakle, gnoza je sjedinjenje, ostvarenje činjenice da je poja- 
va dvojnosti naspram Jednosti lažan i obmanjujući san. Gno- 
za zbacuje ovu koprenu iluzije, koja zaklanja neprosvetljene 
ljude tokom čitavog života i uzdiže se poput zida unutrašnje 
tame između njih i Boga. Ona obznanjuje da je 'Ja' samo go- 
vorna figura koja ne ukazuje na volju, osećanja, misli ili akte 
istinskog bića. 


Nifari je čuo božanski glas: 

, Kada vidiš sebe kao postojanje, umesto da kao Uzrok 
svog postojanja vidiš Mene, Ja zaklanjam Svoje lice a ti 
pred sobom vidiš sopstveno. Zato razmotri šta ti je pre- 
dočeno, a šta skriveno!" 

(Ukoliko čovek vidi da postoji kroz Boga, ono što je u nje- 
mu od Boga preovlađuje nad pojavnim elementima i čini 
da nestanu, tako da on ne vidi ništa osim Boga. U suprot- 
nom, ako vidi sebe kao nezavisno postojanje, pred očima 
mu je iluzija vlastitog ega dok Bog ostaje skriven. ) 


,Ne obaziri se na ono što sam izložio ni na ono što sada 
prikazujem jer ćeš se smejati i plakati, a smeh i plač su 
tvoji, a ne Moji." 

(Ko obraća pažnju na božanski akt otkrovenja kriv je 
zbog politeizma, jer otkrovenje podrazumeva subjekat i 
objekat. A ko drži do otkrivenog objekta, koji je deo stvo- 
renog univerzuma, drži do nečega drugog što nije Bog. 
Smeh označava radost zbog stečenog, a plač žalost zbog 
izgubljenog. I jedno i drugo su sebična dela. Gnostik niti 
plače niti se smeje.) 

Ako ne ostaviš za sobom sve što sam prikazao i što 
upravo prikazujem, nećeš napredovati. A ako ne napre- 
duješ nećeš postati usredsređen na Mene." 


(Pod napretkom se podrazumeva istinska vera u Boga, 
što zahteva odvajanje od stvorenih stvari.) 


Logično, ove doktrine anuliraju svaki moralni i reli- 
gijski zakon. Gnostičko viđenje ne poznaje božansku 
nagradu i kaznu, nikakve ljudske norme ispravnog i 
pogrešnog. Pisanu Božiju reč ukida neposredno i in- 
timno otkrovenje. : 

Ne kažem da raj i pakao ne postoje, već da meni ništa 
ne znače jer su stvoreni, a tamo gde sam ja nema mesta za 
stvorene stvari"uzvikuje Abu '1-Hasan Karkani. 

S ove tačke gledišta sve egzoterične religije su jednake i 
islam nije bolji od običnog idolopoklonstva. Nije bitno koju 
veru čovek ispoveda ili kojih se obreda pridržava. 


Prava džamija je u čistom i svetom srcu sazdana: 
u njoj je dopušteno svakom čoveku da obožava Boga; 
Jer On boravi tu, a ne u džamiji od kamena. 


Među svim varijantama veroispovesti i bogosluženja 
gnostik vidi samo jedan istinski objekat obožavanja. Ibn al- 
"Arabi kaže: 

, Ko obožava Boga u suncu posmatra sunce, ko Ga obo- 
žava u živim stvorenjima njih 1 posmatra, ko Ga obo- 
žava u beživotnim stvarima gleda beživotne stvari, a ko 
Ga obožava kao jedinstveno i nenadmašno Biće vidi ono 
čemu ništa nije ravno. Ne vezuj se ni za jednu određe- 
nu veroispovest jer ćeš u protivnom mnogo propustiti i 
nećeš biti u stanju da prepoznaš pravu istinu. Bog, sve- 
prisutni i svemoćni, nije ograničen nijednom verom. Re- 
čeno je (Kur. 2. 109), 'Ma gde se okrenuo videćeš lice 
Alaha.' Svako hvali ono u šta veruje, a čovek je stvorio 
svog boga i slaveći ga hvali samog sebe. Shodno tome 
prekoreva verovanja drugih, iako ih ne bi osuđivao da 
je na njihovom mestu, jer je njegova nenaklonost zasno- 
vana na neznanju. Da je znao Đanaidovu izreku: "Voda 
prima boju suda u kome se nalazi," ne bi se opterećivao 
verovanjima drugih, već bi opažao Boga u bilo kom ver- 
skom obliku." 

A Hafiz peva više u duhu slobodnog mislioca nego kao 
mistik: 

Ljubav boravi i tamo gde se ne vidi slava Tvog lica - 

na zidovima manastira 

ili na podu krčme 

iskri isti neugasivi plam. 

Ljubav je tamo gde pustinjak 

poje Alahu dan i noć, 

i tamo gde Crkvena zvona zovu na molitvu 

i tamo gde Hristov je krst. " 


Sufizam se može dovoditi u vezu sa slobodoumljem, 
kao što je to često i bio slučaj, ali retko kad sa sektaštvom. 
To objašnjava zašto je ogromna većina sufija bila, barem 
zvanično, povezana sa pravovernim telom muslimanske 
zajednice. Abdalah Ansari je izjavio da su od dve hiljade 
sufi šeika, koje je imao prilike da upozna, samo dvojica 
bili šiiti. Jedan čovek, potomak kalifa Alija i fanatični šiif, 
ispričao je sledeću priču: 

,Pet godina me je otac svakodnevno slao duhovnom uči- 

telju. Naučio sam jednu korisnu lekciju. Rekao mi je da 

nikada neću ništa saznati o sufizmu dok se u potpunosti 
ne otarasim ponosa zbog svog porekla." 


Površni posmatrač babizam smatra izdankom sufizma, 
ali dogmatizam prvog stoji nasuprot širokom eklekticizmu 
drugog. Što više je kod sufija rasla mistična spoznaja Boga, 
to manje su dolazile do izražaja njihove religijske predrasu- 
de. Šeik Abd al-Rahim ibn al-Sabagh, koji je u početku bio 
nenaklonjen životu u Gornjem Egiptu zajedno sa velikom 
jevrejskom i hrišćanskom populacijom, pod starost je rekao 
da bi rado prigrlio jevrejina ili hrišćanina kao svog brata. 

Iz jednog ugla gledano svi nebrojeni oblici raznih vera 
i rituala imaju određenu vrednost jer poseduju uvek jedno 
te isto unutrašnje nadahnuće, međutim, gledano iz drugog 
ugla, oni zaklanjaju Istinu preprekama koje revnostan unita- 
rac teži da razori 1 poništi. 


Ovaj i onaj svet su jaje, a unutar njega 

ptica čami u mraku, 

slomljenih krila, prezrena i odbačena. 
Smatraj belance i žumance ovog jajeta 

verom i neverom, 

Među njima, spajajući ih i deleći, 

leži pregrada koju neće preći. 

Kada On milostivo prigrli jaje u Svoje okrilje, 
bezverje i religija nestaju: 

ptica Jedinstva širi svoja krila. 


Veliki persijski mistik, Abu Sa'id ibn Abi '1-Kajr, govo- 
reći u ime kalandara, tj. pripadnika prosjačkog i lutalačkog 
reda sufija, izražava ikonoboračke principe sa zadivljujućom 
hrabrošću: 


Sve dok i poslednja džamija pod suncem 
ne bude sravnjena sa zemljom, 

naše sveto delo neće biti okončano; 
{neće se pojaviti pravi musliman 

sve dok vera i bezverje ne postanu jedno. 


Ovakva otvorena objava rata muhamedanskoj religiji je 
izuzetak. Uprkos širini i dubini ponora koji deli rascvali 
sufizam i ortodoksni islam, mnogi, ako ne i većina sufi- 
ja, odaju. poštu Proroku i pridržavaju se spoljašnjih oblika" 
pobožnosti obaveznih za sve muslimane. Ali, oni su u ove 
obrede i ceremonije uneli novi smisao. Nisu ih se odrekli 

već alegorizovali. Uzmimo na primer hodočašće. U očima 
pravog sufija ono je prazno i bezvredno ukoliko ceo niz 
religioznih akata nije propraćen odgovarajućim "pokretima 
srca'. 

Čovek, koji se upravo vratio sa hodočašća, došao je do 
Đanaida. Đanaid reče: 


,Da li si od trenutka kada si ostavio kuću napustio i sve 
grehove?" Ovaj odgovori: ,,Ne." Đanaid kaza: ,,Onda nisi 
ni bio na putu. Da li si svakim mestom, na kome si se 
zaustavio radi prenoćišta, prošao i postaju na putu do 
Boga?" ,,Ne", glasio je odgovor. ,Onda nisi ni prošao sve 
etape puta. Da li si oblačeći hodočasničku odoru i skida- 
jući svakodnevnu odeću odbacio i ljudske osobine'', za- 
pita Đanaid. ,,Ne." , Onda nisi ni navukao na sebe odeću 
hodočasnika. Dok si stajao pred Arafatom, da li si se za 
trenutak usredsredio na Boga?" ,,Ne.? , Onda nisi pred 
njim ni stajao. Kada si došao do Muzdalife i tako ostvario 
nakanu, da li si se odrekao svih žudnji?" Ne." Onda 
nisi stigao ni do Muzdalife. Kada si obilazio ćabu jesi li u 
čistom boravištu video nezemaljsku lepotu Boga?" ,Ne." 
Onda nisi ni obilazio ćabu. Dok si trčao između Safe i 
Marve da li si ostvario čistotu (safa) i vrlinu (muruvat)?" 
Ne." Onda nisi ni trčao. Kada si došao do Mine, jesu li 
sve tvoje želje (muna) nestale?" Ne." Onda nisi ni po- 
setio Minu. Kada si stigao do žrtvenika da li si kao žrtvu 
ponudio objekte svetovne žudnje?" ,Ne." , Onda ništa 
nisi žrtvovao. Kada si bacao kamenje, da li si odbacio 
i sve čulne misli koje imaš?" Ne." Onda još uvek nisi 
bacio ni kamen i nisi ni otišao na hodočašće." 


Ova anegdota odslikava suprotnost između spoljašnjih 
religijskih pravila teologije i unutrašnje duhovne istine 

misticizma, i pokazuje da jedno od drugoga ne treba raz- 
dvajati. 

Heđiri kaže: ,,Zakon bez Istine je obično razmetanje, dok 
je Istina bez Zakona licemerje. Njihov uzajamni odnos se 
može uporediti sa onim između tela 1 duše. Kada duša na- 
pusti telo ono se raspada, a sama duša iščezava poput daha. 
Muslimanska veroispovest uključuje oboje. Reči ,,Nema boga 
osim Alaha"', su Istina, a reči ,, Muhamed je Alahov apostol"' 
su Zakon. Ko god poriče Istinu nevernik je, a ko odbacuje 
Zakon otpadnik je." : 

Srednji put, mada poslovično bezbedan, težak je da se po 
njemu stupa. Kuran se može dovesti u liniju sa ezoteričnom 
doktrinom koju sufiji izvode iz njega jedino genijalnošću. A 
nesumnjivo je da su oni napravili značajnu stvar za islam. 
Sufiji su produbili i obogatili živote miliona skidajući ljuš- 
turu religije i tražeći njenu suštinu, ne formalnim činovima, 
već uzgajanjem duhovnih osećanja 1 unutrašnjim pročišća- 
vanjem. Ovo je bio dozvoljen, a ujedno i najplodonosniji 
razvoj Prorokovog učenja. Ali, Prorok je bio strogi monote- 
ista, dok su sufiji kako god se predstavljali, teozofi, panteisti 
ili monisti. Dok govore i pišu kao verujući u dogmu pozi- 
tivne religije, koriste jezik nepomirljiv sa teorijom jedinstva 
koju trenutno pretresamo. "Afifudin al-Tilimsani, čije navo= 
de komentara o Nifariju smo videli u ovom poglavlju, kaže 
da skoro ceo Kuran predstavlja politeizam - sasvim priklad- 
na izjava s monističke tačke gledišta, mada se samo pojedini 
sufiji usuđuju da budu tako izričiti. 

Mistik unitarista priznaje postojanje suprotnosti, ali po- 
riče njenu realnost. On bi rekao: ,Zakon i Istina su ista . 
stvar viđena s različitih strana. Zakon je za vas, a Istina 
za nas. Obraćajući se vama govorimo shodno nivou vašeg 

razumevanja, vodeći računa da je hrana gnostika za neini- 
ciranog otrov, jer se najviše misterije moraju ljubomorno 
čuvati od profanih ušiju. Problem ljudskog uma je što je- 
dinstvo vidi kao dvojstvo pa mora da balansira između Za- 
kona 1 Istine. Prevaziđite svet suprotnosti i postanite jedno 
s Bogom koji u sebi nema nikakvih protivrečnosti." 

Gnostik Zakon prihvata kao opravdan i potreban u moral- 
noj sferi. Dokle god ima dobra 1 zla, Zakon stoji nad njima, 
sa svojim zapovestima, zabranama, nagradama i kaznama. 
On zna da u suštini samo Bog uistinu postoji i dela. Stoga, 
ukoliko zlo zaista postoji, ono mora biti božanskog porekla. 
Ako su počinjena zla onda je Bog njihov izvršilac. Zaklju- 
čak je pogrešan jer se pošlo od pogrešne pretpostavke. Zlo 
ne postoji odistinski. Ono je nepostojeće, odnosno, ono je 
nedostatak 1 odsustvo postojećeg. Baš kao što je tama od- 
sustvo svetla. Nuri je rekao: , Jednom sam ugledao Svetlost. 
Pogled sam usmerio na Njega sve dok i sam nisam postao 
Svetlost.'" Ne čudi nas što su tako prosvetljene duše, krajnje 
nezainteresovane za religiozno carstvo senki i moral iluzor- 
nog sveta, spremne da zaplaču sa Đalaludinom: 


Božiji čovek je Istinom postao mudar, 
Božiji čovek nije učio iz knjiga. 
Božiji čovek je iznad bezverja i vere, 
Božijem čoveku dobro i loše su isto. 


Držite na umu da govorimo 0 teoriji savršenstva a da su 
oni uzvišeni iznad Zakona - sveci, duhovni vodiči i veliki te- 
ozofi koji uživaju naročitu Božiju naklonost 1 verovatno ne 
moraju da se pridržavaju, uzdržavaju i kažnjavaju. Naravno, 
u praksi to u mnogim primerima dovodi do antinomizma 
i libertinizma, kao među bektašima i drugim pripadnicima 

redova takozvanih 'nezakonitih? derviša. Slične teorije su u 
Evropi proizvele iste rezultate tokom Srednjeg veka, a ne- 
pristrasan istoričar ne može da ignoriše izopačenja kojima je 
podložan čisto subjektivni misticizam. Ali, ovom prilikom 
smo, da tako kažem, zainteresovani za ružu samu, a ne i za 
njeno trnje. 

Nisu svi sufiji gnostici. A oni koji, kao što sam ranije po- 
menuo nisu još sazreli za gnozu, od svojih gnostičkih učite- 
lja dobijaju etička uputstva prilagođena njihovim potrebama. 
Đalaludin Rumi nam u zbirci lirskih pesama nazvanih "Di- 
van Šamsi Tabriz' nudi neobuzdani panteistički entuzijazam 
u kome su sve stvari samo oblik večnosti: 


Odbacio sam dualnost videvši da su 

dva sveta zapravo jedan; 

Jednog tražim, za Jednog znam, 

Jednog vidim, Jednog prizivam. 

Opijen sam nektarom Ljubavi, dva sveta nisu 
u mom vidokrugu; 

Zašto ne bih lumpovao i bančio? 


Ali u svom delu Masnavi toliko cenjenom i poznatom 
da je prozvano ,,persijskim Kuranom" u trezvenijem stanju 
obrazlaže sufijske doktrine i Božansku volju. Ovde, mada 
ubeđeni optimista 1 saglasan sa Gazalijem da je ovaj svet 
najbolji mogući, ne odbacuje olako problem zla kao nestva- 
ran, već nastoji da pokaže da je zlo, ili barem ono što nama 
tako izgleda, deo božanskog poretka i harmonije. Navešću 
docnije neke odlomke njegove rasprave, a čitaocima pre- 
puštam da prosude koliko je sugestivan i uspešan. 

Sufiji univerzum smatraju projektovanom ili odraženom 
slikom Boga. Božansko svetlo, koje se izliva u nizovima 

emanacija i čiji svaki delić odslikava neku Božansku 0so0- 
binu, pada na tamu nepostojanja. Na primer, divni atributi 
ljubavi i milosti se odražavaju u liku neba i anđela, dok se 
strašni atributi jarosti i osvete reflektuju u liku pakla i đavo- 
la. U čoveku se odražavaju podjednako i jedni i drugi atri- 
buti. On je ovaploćenje neba i pakla. Omar Kajam misli na 
ovu teoriju kada kaže: 


Pakao je samo iskra naše besplodne patnje, 
a Raj dašak trena uživanja. 


Što je Fic Džerald uobličio u veličanstvenu strofu: 


Raj je samo Vizija ispunjenja Žudnji, 
a Pakao Senka zažarene Duše, 
bačene u Tamu u koju, 

tek što je iz nje izmilela, 

već nestaje. 


Đalaludin jednako smatra da je Bog tvorac Zla, ali je kod 
njega zlo u isto vreme suštinski dobro s obzirom na Boga, jer 
predstavlja određene božanske atribute koji su sami po sebi 
apsolutno dobro. Dokle god je zlo pravo zlo, izvire iz nepos= 
tojanja. Pesnik određuje različite vrednosti ovom pojmu u za- 
visnosti da li posmatra Boga ili čoveka. S obzirom na Boga 
nepostojanje je ništa jer je Bog istinsko Postojanje, ali s obzi- 
rom na čoveka ono je princip zla koje čini polovinu čovekove 
prirode. U prvom slučaju je čista negacija, a u drugom neiz- 
bežna i delatna opasnost. Nećemo zapodevati raspravu s pesni- 
kom nezadovoljni njegovom logikom. Postoje situacije kada je 
snažno moralno osećanje vrednije od preciznosti mišljenja. 

Očevidno je da doktrina božanskog jedinstva podrazu- 
meva predodređenost. Gde postoji samo Bog ne može biti 

drugog činioca, niti akta koji nije Njegov. ,Kada darivaš, 
nisi ti dao već Bog" (Kur. 8. 17). Prinudu osećaju samo oni 
koji nemaju ljubavi. Spoznati Boga znači voleti Ga. Gnos- 
tik bi odgovorio, poput derviša kada su ga upitali koliko je 
napredovao: 


Prešao sam koliko mi je odredio 

Onaj čijom se veličanstvenom voljom svet okreće, 
izbijaju potopi i izlivaju reke, 

zvezde idu svojim tokom, 

a smrt i život pokoravaju Njegovom migu 

i lete do na kraj zemlje, 

kao poslanici radosti i tuge. " 


Ovojje Istinito, ali zbog dobrobiti onih koji nisu u stanju da 
gledaju na ovaj način, Đalaludin dokazuje Božansku pravdu 
tvrdnjom da čovek ima moć izbora kako će da dela, mada je 
njegova sloboda podređena Božanskoj volji. U odgovoru na 
pitanje ,, Zašto Bog stvara i dosuđuje zlo?'', on ukazuje daje 
stvari moguće spoznati jedino kroz njihove suprotnosti i da 
je postojanje zla neophodno radi ispoljenja dobra. 


Nepostojanje i nedostatak, gde god viđeni, 
odražavaju sveukupnu lepotu. 

Gde bi kostolomac isprobao svoju veštinu 
do na bolesniku što leži slomljene noge? 
Da nema rudu bakra u posudi 

kako bi alhemičar prikazao svoju umetnost? 


Osim toga, božanska svemoć ne bi bila u potpunosti ostva- 
rena ako bi zlo ostalo nestvoreno. 


On je izvor zla, kao što kažeš, 
a ipak Ga ono ne povređuje. 

Stvorivši i zlo pokazao je Svoje savršenstvo. 
Počuj ovu poučnu priču. 

Nebeski je Umetnik naslikao 

likove i predivne i ružne. 

Na jednoj slici krasna žena na egipatskoj zemlji 
zaljubljeno pilji u mladolikog Josifa; 

A gle, druga scena istom rukom sačinjena - 

oganj pakla i Iblisa sa njegovom gnusnom posadom: 
Oba vrhunska dela napravljena su dobra radi, 

da pokažu Njegovu savršenu mudrost 

i postide skeptika što poriče Njegovo majstorstvo. 
Da nije načinio zlo pokazao bi nedostatak veštine; 
Stoga je njegov način bezboštvu sličan 

a pravi musliman, svedočeći o jednom i drugom 
obožava Jedinog Svemoćnog Gospoda. " 


Na prigovor da Bog koji stvara zlo mora i sam da bude 


zao, Đalaludin, u analogiji s Umetnikom, podvlači da ruž- 


noća na slici nije dokaz ružnoće slikara. 
Bez zla bi bilo nemoguće da kao pobednik izađe vrlina 


koja predstavlja nagradu za onog ko pobedi samoga sebe. 
Hleb se mora razlomiti pre no što se ponudi kao jelo, a 
grožđe neće postati vino dok se ne iscedi. Mnogi ljudi preko 
patnje dolaze do sreće. Ako zlo opada, dobro narasta. Na 


kraju krajeva, najveći deo zla je samo prividan. Sto nekome 


izgleda kao prokletstvo, drugome je blagoslov. Zlo se pre- 
tvara u dobro usled pravičnosti. Đalaludin ne dopušta posto- 


janje apsolutnog zla. 


Lude primaju lažni novac jer liči na pravi. 
Kada svetom ne bi kolale prave kovanice 
kako bi krivotvorac proturio lažne? 

Neistina ne znači ništa 

ukoliko nema istine da omogući taj privid. 

Osećaj o postojanju pravde je 

ono što navodi ljude da zgreše. 

Čak i da je otrov smešan 

strpaće ga s šećerom u usta. 

Ne žalite se da su sve vere zaludne! 

One poseduju aromu istine 

inače ne biste bili obmanuti. 

Nemojte nikada reći; sasvim tačno! 

A nema ni svetske iluzije u potpunosti neistinite. 

U masi derviša krije se jedan, 

Jedini istinski fakir. 

Gledajte dobro i pronaćićete ga! 

Ovo je sigurno doktrina vredna pažnje. Đalaludin je pre- 
minuo samo nekoliko godina po rođenju Dantea, ali je hriš- 
ćanski pesnik ipak daleko ispod nivoa milosrđa i tolerancije 
koju je dosegao njegov muslimanski savremenik. 

Kako se može razaznati dobrota u zlim stvarima? Pute- 
vima ljubavi, kaže Đalaludin, i znanjem koje samo ljubav 
može da pruži, u skladu sa Božijom rečju u svetom Spisu: 


Sluga Mi se prišunjao, a Ja ga volim; 
A kada ga volim, Ja sam njegov sluh 
te on čuje kroz Mene, 

A kada ga volim, Ja sam njegov vid 

te on motri kroz Mene, I 

A kada ga volim, Ja sam njegov jezik 
te on zbori kroz Mene, 

A kada ga volim, Ja sam njegova ruka 
te on prima kroz Mene. 

Iako ćemo mističnu ljubav obraditi u posebnom poglav-= 
lju čitalac ne treba da misli da se radi o nečemu novom. 
Gnoza i ljubav su duhovno istovetni. Obe podučavaju iste 
istine samo drugačijim jezikom. 


IV 


BOŽANSKA LJUBAV 


o god makar i površno poznaje mističnu poeziju isla- 
a, primetiće da je, po pravilu, težnja duše ka Bogu 
iskazana gotovo istim terminima kakve bi mogao koristiti 
neki orijentalni Anakreon ili Herik. Sličnost je često toli- 
ka da, ukoliko nemamo neke naznake o pesnikovoj nameri, 
ostajemo u nedoumici oko značenja. U nekim slučajevima 
ova dvosmislenost možda ima umetničke svrhe, kao u Hafi- 
zovim odama, ali čak i kada pesnik ne drži smišljeno čitaoca 
između neba i zemlje, vrlo je lako pomešati mističnu himnu 
sa sevdalinkom ili serenadom. Ibn al Arabi, najveći arapski 
teozof, smatrao je nužnim da napiše komentar za neke od 
svojih pesama da bi opovrgao optužbe o sablažnjivom ve- 
ličanju čari svoje ljubavnice. Evo nekoliko takvih redova: 


Oh, ta lepota nežne deve! 

Poput svetiljke sija onome što jezdi kroz mrak. 

Ona je biser skriven u školjci kose, crne kao zemlja, 
Biser za kojim Misao roni neprekidno 

u dubinama okeana. 

Ko je ugleda 

smatra je gazelom peščanih dina, 
sve zbog njenog belog grla 

i ljupkosti pokreta. 


Kaže se da su suflji izumeli ovakvo figurativno izražava- 
nje kao masku za misterije za koje su želeli da ostanu tajna. 
Ova težnja je prirodna za one koji ponosno tvrde da jedini 
poseduju ezoteričnu doktrinu, a povrh toga, zbog otvorenos- 
ti o onome u šta veruju mogli su biti lišeni slobode ili čak 
ugroziti svoj život. Osim pomenutih motiva, sufiji su usvo- 
jili simboličan stu jer ne postoji drugi način tumačenja mis- 
tičnog iskustva. Čak i tom malom znanju o beskonačnom, 
otkrivenom u ekstatičnoj viziji, potrebno je prerušavanje 
= pošto se ne može iskomunicirati osim preko uzora i sim- 
bola čulnog sveta, koji u svom nesavršenstvu mogu samo da 
nagoveste dublje značenje. Ibn al Arabi kaže: ,Gnostici ne 
mogu svoja osećanja da prenesu drugim ljudima. Jedino su 
u stanju da ih simbolično nagoveste onima koji počinju da 
imaju slična iskustva. Koju vrstu simbola će mistik izabrati 
zavisi od njegovog temperamenta i karaktera. Ako je religi- 
ozni umetnik i spiritualni poeta, njegove ideje o stvarnosti 
će verovatno preuzeti oblik lepih i živih slika ljudske ljuba- 
vi. Njemu rumeni obrazi voljenog predstavljaju božansku 
suštinu ispoljenu kroz atribute. Garavi uvojci označavaju 
Jednog zakriljenog Mnoštvom. Kada pesnik kaže: ,,Popij 
vina da se oslobodiš sebe", on misli na gubitak pojavnog 
ja kroz ushićenje nastalo usredsređenjem na božansko. Na 
narednim stranicama ću dati dosta ovakvih primera. 

Razume se da ovaj erotski i bahanalijski simbolizam nije 
svojstven samo islamskoj mističnoj poeziji, no nigde nije 

iskazan tako raskošno i u toj meri savršeno. Evropski kri- 
tičari su ga često pogrešno tumačili, a jedan od njih je čak 
ekstazu sufija opisao kao ,,nadahnutu delimično vinom uz 
jaku primesu sladostrašća." Celoviti pogled na sufizam po- 
kazuje da je ova opaska sasvim promašena. Nijedan prou- 
čavalac sufijskih spisa, inteligentan i bez predrasuda, ne bi 
mogao načiniti takvu opasku, zato moramo da pogledamo 
na kakvoj vrsti dokaza ona počiva. U svakom stadu postoji 
crna ovca, pa i među sufijima nalazimo licemere, razvrat- 
nike 1 alkoholičare koji svetom bratstvu nanose ljagu. Ali, 
nije pravedno o sufizmu generalno rasuđivati na osnovu ne- 
umerenosti ovih varalica, kao što se ni celokupan hrišćanski 
misticizam ne može osuditi zbog nemoralnosti određenih 
sekti i pojedinaca. Đalaludin kaže: 


Bog je i Vinotoča i Vino: 
On zna kakva je ljubav za me. 


Ibn al Arabi tvrdi da nema uzvišenije religije od religije 
ljubavi 1 čežnje za Bogom. Ljubav je bit svih vera. Istinski 
mistik je pozdravlja kakav god lik da preuzme. 


Moje srce se pretače u svaki oblik: ono je 
pašnjak za gazele i manastir hrišćanskog monaha, 
Hram za idole, i hodočasnikova ćaba, 

tablice Tore i sveta knjiga Kuran. 

Sledim religiju ljubavi 

kojim god putem da njene kamile krenu. 

Moja religija i vera je istina. 

Naš je uzor Bishr, ljubavnik Hinde i njene sestre, 
Kajs i Lubna, Maja i Ghajlan. 


Komentarišući poslednje stihove pesnik piše: 

Ljubav je jedna te ista stvarnost za arapske ljubavnike i 
za mene, ali je objekat naše ljubavi različit jer oni vole poja- 
vu, a ja Stvarnost. Oni samo liče na mene 1 meni srodne, jer 
ih je Bog opio ljubavlju prema ljudskim bićima da bi preko 
njih pokazao lažnost onih koji se pretvaraju da Ga vole, a 
ne osećaju takav zanos i ushićenje poput onih zaljubljenika 
koje je lišio razuma i načinio nesvesnim samih sebe." 


Većina velikih sufija srednjeg veka živeli su svetačke Žži- 
vote, sanjali o Bogu i bili Njime opijeni. Kada bi pokušali 
da svoje snove saopšte, pošto behu ljudi, koristili su ljudski 
jezik. Ukoliko su bili književnici spontano bi pisali stilom 
svog vremena 1 generacije. U mističnoj poeziji Arapi pri- 
znaju prvenstvo Persijancima. Ko god želi da čita o tajna- 
ma sufizma, neopterećen teološkim raspravama i nejasnim 
metafizičkim suptilnostima, upućen je na Atara, Đalaludina 
Rumija i Jamija, čiji su radovi delimično dostupni na en- 
gleskom i drugim evropskim jezicima. Prevoditi ove pred- 
ivne himne znači narušiti njihov sklad i prizemljiti uzvišenu 
strast koju nose, ali čak ni prozni prevod na može da sakrije 
ljubav za Istinom i viziju Lepote koja ih nadahnjuje. Poslu- 
šajmo ponovo Đalaludina: 


Evo ga, dolazi mesec čiji lik se nikad ne ukaza, 
ni na javi ni u snu, 

Okrunjen večnim plamom koga nijedan potop ne potopi. 

Gle, iz vrča Tvoje ljubavi, O Gospođe, moja duša se 
izliva, ' 

I rastapa ovo moje krhko telo od gline. 

Kada se prvi Vinar približio mome srcu 

Vino mi je raspalilo grudi i ispunilo žile, 

No kad je Njegov lik zaposeo moj očinji vid, 

spustio se glas, 
Dobro je, O vrhunsko Vino i Kupo bez premca! 


Ljubav čini emocionalni sastojak religije, zanos vidioca, 
odvažnost mučenika, veru sveca, jedini temelj moralnog savr- 
šenstva i duhovnog znanja. Praktično, ona je samoodricanje 
i samožrtvovanje, odustajanje od svih poseda, bogatstva, 
časti, volje, života i svega drugog što je za običnog čoveka 
vredno, samo radi Voljenog, bez ikakve primisli o nagradi. 
Govorio sam već o ljubavi kao najuzvišenijem načelu sufij- 
ske etike, pa sada dajem i neke primere. 

Đalaludin kaže: ,,Ljubav je lek za ponos i taštinu, isceli- 
telj svih naših slabosti. Samo onaj zaogrnut odorom ljubavi 
postaje potpuno nesebičan. 

Nuri, Rakam i drugi sufiji su bili optuženi Za jeres i osu- 
đeni na smrt. 

Kada je dželat prišao Rakamu, Nuri je ustao 1, vedro i 
pokorno, ponudio sebe namesto prijatelja. Svi posmatrači 
su bili zapanjeni. Dželat reče: "Mladiću, sablja baš i nije ne- 
što za čim ljudi žude. Osim toga, još nije red na tebe." Nuri 
odgovori: "Moja religija se temelji na nesebičnosti. Život je 
nešto najdragocenije na svetu, a ja želim da ga žrtvujem za 
bratovih par trenutaka više,'€£ 

Drugom prilikom, prolaznici su slučajno čuli Nurijevu 
sledeću molitvu: 

,,O Gospode, u Svom večnom znanju, moći i volji kaž- 
njavaš ljude u paklu koji si stvorio. Ako je Tvoja volja da 
u ljudi borave u paklu neumoljiva, onda Te molim da mene 
pošalješ tamo, a sve odande u raj." 

Srazmerno ljubavi sufija prema Boguje i njihovo viđenje 
Tvorca u svim stvorenjima koje se ispoljava kao akt milo- 
srda. Pobožna dela ne vrede bez ljubavi. 

Učini nekom tužnom srcu: 

to ljubazno delo će biti veće 

no da si podigao hiljadu hramova. 

Jedan slobodan čovek porobljen tvojom dobrotom 

vredniji je od hiljadu izbavljenih robova. 

Muslimanska ,,Legenda o svecima" obiluje pričama o 
saosećanju prema životinjama (uključujući i prezrene šuga- 
ve pse), pticama i čak insektima. Kažu da je Bajazid kupio 
seme kardamoma u Hamadanu i stavio ga u kaftan. Stigavši 
u Bastam, presabirući se, izvadio je seme otkrivši da ima i 
mrava. Rekavši: ,Jadna stvorenja sam odneo tako daleko 
od njihovog doma", okrenuo se i vratio u Hamadan udaljen 
nekoliko stotina kilometara. 

Ovo univerzalno milosrđe je jedan od plodova panteizma. 
Asketski pogled na svet, koji preovlađuje među ranim sufi- 
jima, i živa svesnost Boga kao transcedentalne Ličnosti, pre 
nego kao imanentnog Duha, uzrokovali su rušenje njihove 
neprikosnovene naklonosti prema ljudima. Evo kratke priče 
iz života Fudajl ibn ljada. Bilo bi dirljivo da nije poučno. 

Jednom je Fudaj! držao u krilu svoje četvorogodišnje 
dete želeći da ga poljubi onako kako to već očevi čine. Dete 
upita: "Oče, da li me voliš?! "Da", reče Fudajl. (A da li voliš 
Boga?" Da" 'A koliko ti imaš srca?" "Samo jedno". 'A kako 
onda voliš dvoje jednim srcem?", upita dete. Fudaji je reči 
deteta shvatio kao Božansku opomenu. U svojoj revnosti za 
služenjem samo Bogu stao je da glavom udara o pod ka- 
jući se zbog ljubavi prema detetu i nudeći celo srce samo 
Njemu."" Viši sufijski misticizam, predstavljen Đalaludinom 
Rumijem, uči da je pojavnost most do Stvarnosti. 


Bilo da je od ovog ili onog syeta 
Ljubav će te dovesti do krajnjeg. 

A Jami, u odlomku prevedenom od profesora Brauna, 
kaže: 
Ne odvraćaj svoje lice od zemaljske ljubavi 
jer u Stvarnost može izrasti. 
Kako možeš da proučavaš Kuran 
pre no što savladaš slova? 
Mudrac (tako sam čuo), kome je učenik došao 
žudeći za savetom, rekao je, 
, Ako ne koračaš stazom ljubavi 
odbij, nauči da ljubiš, pa se vrati preda me! 
Jer bojiš li se da ispiješ vino iz boce ovoga sveta 
nećeš moći da povučeš ni gutljaj Ideala. 
Ali, čuvaj se! Ne zadržavaj se dugo u svetu obličja: 
Radije požuri preko ovog mosta. 
Ako ti bujica sreće nosi prtljag 
hitro, pruži korak po ćupriji. " 


Emerson je sabrao značenje ovih reči iznevši: 

,Uviđanjem osobina božanske lepote u drugim dušama, 
i razlučivanjem božanskog od ovosvetovne zaprljanosti, lju- 
bavnik se uzdiže do najviše !epote, ljubavi i znanja Božan- 
skog, penjući se tako lestvicama Bogom stvorenih duša." 

Hađiri kaže: ,Čovekova ljubav prema Bogu je kvalitet 
koji se manifestuje u srcu pobožnog sledbenika u vidu poš- 
tovanja i veličanja, tako da ovaj teži da zadovolji Voljenog te 
postaje nemiran i nestrpljiv žudeći za vizijom, ne oslanjajući 
se ni na koga drugog do na Njega, sve više Ga se prisećajući 
1 zaboravljajući sve osim Njega. Za takvog je odmor greh, 
počinak mu je stran: Odbacio je sve obične ljudske navike, 
potrebu za druženjem, telesne strasti i okrenuo se dvorima 
ljubavi, primenjujući zakon ljubavi i spoznajući Boga Nje- 
govim atributima savršenstva." 

Nema dvojbe da će takav čovek voleti svoju braću po 
veri. Kakvu god da mu povredu nanesu, smatraće je obuz- 
davajućom rukom Boga "čija luč je duši medena'. Bajazid 
kaže da kada Bog voli čoveka obdaruje ga sa tri kvaliteta: 
darežljivošću kakvu daje more, omiljenošću kakvom je okru- 
ženo sunce i skromnošću kakvu ima zemlja. Nikakva patnja 
nije dovoljno velika, nikakva predanost dovoljno duboka za 
bljesak uvida i rasplamsavanje vere istinskog ljubavnika. 

Ibn al Arabi izjavljuje da je islam jedinstvena religija 
ljubavi, i sam Prorok Muhamed je nazivan Božijim lju- 
bavnikom (Habib), ali mada se neki tragovi ove doktrine 
pojavljuju u Kuranu, njen glavni podsticaj neosporno po- 
tiče iz hrišćanstva. Dok je drevna sufijska literatura koja 
je uglavnom pisana na arapskom i, nažalost, do nas do- 
prla samo u delovima, uglavnom zaokupljena kuranskim 
postojanim traženjem strahopoštovanja prema Alahu, ona, 
isto tako sadrži 1 upadljiva obeležja protivna hrišćanskoj 
tradiciji. Kako u hrišćanstvu, preko Dionizija i drugih pi- 
saca neoplatonske škole, tako i u islamu, verovatao pod 
istim uticajem, molitvena i mistična ljubav prema Bogu 
prelaze u ekstazu i entuzijazam koji u zanosu ljudske lju- 
bavi pronalaze najzahvalniji medijum za svoje slikovito 
izražavanje. Doktor Inge primećuje da sufi , izgleda, kao 
pravi Azijat, pokušava da povlađivanju svojim strastima 
prida sakramentalni i simbolički karakter." Nema potrebe 
da ponovo ukazujem da je takav pogled na pravi sufizam 
površan i netačan. 

Ljubav je kao i gnoza, u svojoj suštini božanski dar, a 
ne nešto što se može steći sopstvenim trudom. ,,A kada bi 
ceo svet želeo da privuče ljubav, ne bi mogao, i kada bi uz 
najveće napore hteo da je odbaci, ne bi mogao." Oni koji 

vole Boga su oni koje Bog voli. ,,Mislio sam da Ga volim", 
kaže Bajazid, ,,ali sam razmotrivši uvideo da Njegova lju- 
bav prethodi mojoj." Đanaid ljubav definiše kao zamenu 
kvaliteta Voljenog kvalitetima ljubavnika. Drugim rečima, 
ljubav označava ugasnuće individualnog ja. To je neobuzda- 
no ushićenje, Bogom data milost kojoj se mora težiti žarkom 
molitvom i čežnjom. 

O Ti, na čiji dodir 

moje srce zadrhti, 

Nikada ni za dlaku ne odstupivši, uvek pokoran 

Tvojoj zapovesti, 

Sprao sam vanjsku nečist 

bujicom vođe; 

Moja unutrašnjost je posed TVoj, 

održi ga neukaljanim, O Gospođe! 


Đalaludin, preko alegorijskih priča sa moralnom pou- 
kom, uči kako je ljudska ljubav posledica Božanske ljubavi. 
Jedne noći se neki privrženik glasno molio kad se pred njim 
stvori Satana i reče: 

Koliko ćeš još vapiti za Alahom? Zamukni jer nećeš do= 
biti odgovor. Čovek pognu glavu i zaćuta. Ubrzo mu je došla 
vizija Kadira koji mu kaza: ,,Ah, zašto si prestao da prizivaš 
Boga?" ,,Zato što odgovor Ovde Sam', nije došao"', odgovori 
on. Kadir na to uzvrati, ,Bog mi je zapovedio da ti kažem: 


Zar te ne pozvah u svoju službu? 

Zar te ne uposlih imenom Svojim? 

tvoj priziv 'Alah' bio je Moje 'Ovde Sam', 
bol tvoje čežnje Moja je poruka tebi. 
Svaku sam tvoju suzu, jecaj i preklinjanje 
izmamio i dao im krila. 

Božanska ljubav je izvan mogućnosti opisa, ali su njeni 
znaci očigledni. Sari al Sakati je zatražio od Đenaida da mu 
objasni prirodu ljubavi, na šta je ovaj odgovorio: 

,Neki kažu da je to saglasje, drugi da je altruizam, a treći 
opet da je i ono i ovo." Sari se dočepao podlaktice, poderao 
kožu i ostavio da tako visi. Onda je rekao: ,Zaklinjem se 
slavom Boga, da ću ostaviti kožu da se osuši dok ne saznam 
celu istinu o Njegovoj ljubavi." Potom se onesvestio, a nje- 
govo lice je zasjalo poput meseca. 

Ljubav, 'astrolab nebeskih misterija", inspirisala je sve re- 
ligije vredne pomena i donela sobom, ne razumnu veru već 
čvrsto ubeđenje izraslo iz neposredne intuicije. Ovo unutrašnje 
svetlo je samo po sebi dokaz. Ko ga vidi ima istinsko znanje 
i ništa ne može poljuljati njegovo pouzdanje. Stoga su sufi- 
ji uvek spremni da ukažu na uzaludnost vere koja opstaje na 
intelektualnom dokazivanju, spoljašnjim autoritetima, ličnom 
interesu ili samopoštovanju bilo koje vrste. Jalova dijalektika 
teologa; farisejske slavopojke o pravednosti ukorenjene u ce- 
remonijama i formi; manje sirovo ali podjednako sebično obo- 
žavanje čiji je motiv žudnja za sticanjem večne sreće nakon 
smrti; donekle čista pobožnost mistika koji, mada voli Boga, 
još uvek misli o sebi kao o izvršiocu dela i srce mu nije pome= 
teno od 'drugosti" sve su to velovi koji se moraju ukloniti. 

Kazivanja znalaca biće mnogo poučnija nego što bi to 
bila dalja objašnjenja. 

,,0 Bože! Kakav god udeo u ovom svetu da mi dodeliš 
daruj ga Tvojim neprijateljima i kakav god udeo u sledećem 
svetu da mi dodeliš pokloni ga Tvojim prijateljima. Meni si 
samo Ti dovoljan." (Rabija) 

,,0 Bože! Ako Te obožavam u strahu od pakla, baci me u 
pakao da gorim. Ako Te obožavam s nadom u raj, zabrani mi 

ulazak u raj. Ali ako Te obožavam radi Tebe samog, ne taji 
mi Svoju večnu divotu!" (Rabija) 

,,Uprkos tome što su Božiji ljubavnici odvojeni svojom 
ljubavlju od Njega, oni poseduju ono bitno, jer bilo da spa- 
vaju ili su budni, oni tragaju i tragali su, a nisu zaokupljeni 
vlastitim traganjem i ljubavlju, već su srećno usredsređeni 
na Voljenog. Zločin je kad ljubavnik drži do svoje ljubavi i 
sramotno je u ljubavi gledati sopstveno traganje dok si licem 
u lice sa Traženim." (Bajazid) 

, Njegova ljubav prodire i uklanja sve osim Njega te osta- 
je jedina, kao što je On jedini." (Bajazid) 

, Biti samo za tren jedno s Bogom vrednije je od svih bo- 
gosluženja ljudi od početka do kraja sveta." (Šibli) 

,Strah od ognja u poređenju sa strahom zbog razdvoje- 
nosti od Voljenog, je kao kap vode prema okeanu." (Dhu 
l-Nun) 


Ako ne okrenem srce Tebi 

držim da molitva i nije molitva. 

Ako okrenem srce k ćabi to je zbog ljubavi Tvoje; 

Inače za mene nisu ni molitva ni ćaba. (Đalaludin Rumi) 


Ljubav je božanski instinkt duše koji je prisiljava da ostva- 
ri svoju prirodu i svoju sudbinu. Duša je Božiji prvenac. Pre 
stvaranja univerzuma ona je živela, kretala se i imala svoje 
postojanje u Njemu, a tokom zemaljskog ovaploćenja onaje 
tuđinac u izgnanstvu što čezne za povratkom kući. 

Sve ljubavne romanse i alegorije sufijske poezije - priče 
o Lejli i Mađnunu, Jusufu i Zulejki, Salamanu i Absali, Noć- 
nom leptiru i sveći, Slavuju 1 Ruži samo su blede slike ove 

"strasne čežnje za ponovnim sjedinjenjem sa Bogom. Ne- 
moguće je da na ovako malom prostoru čitalac dobije više 

od letimičnog pogleda na blago koje je bujna mašta istoka 
nagomilala u svakoj od prostorija ove očaravajuće palate. 
Duša se upoređuje sa gugutkom što tužno guguče zbog gu- 
bitka parnjaka, sa trskom iščupanom iz svog staništa i pre- 
tvorenom u sviralu koja žalobnom svirkom tera suze na oči, 
sa sokolom što na zvižduk sleće na gospodarevo rame; sa 
snegom koji se topi na suncu i diže ka nebu u vidu pare, sa 
pomamljenom kamilom što bezglavo srlja pustinjom, sa pa- 
pagajem u kavezu, sa ribom na suvom, sa pionom koji teži 
da postane kralj. 

Ove slike podrazumevaju da je Bog transcedentan i da 
Ga duša ne može doseći bez preduzimanja onoga što Plotin 
u sjajnoj frazi naziva "let od Usamljenika do Usamljenika'. 
Đalaludin kaže: 


I najmanji pokret atoma vodi ga ka njegovom izvoru; 
čovek postaje ono čemu je sklon, 

privlačnom silom rešenosti i čežnje; 

Duša i srce 

preuzimaju kvalitete Voljenog 

koji je Duša svih duša. 


Ako "čovek postaje ono čemu je sklon', šta onda postaje 
sufi? Ekhart, u jednoj od beseda, navodi reči Svetog Avgus- 
tina da je čovek ono što voli i dodaje komentar: 

, Ako čovek voli kamen onda je kamen, ako voli čoveka 
onda je čovek, a ako voli Boga ne usuđujem se više ništa 
da kažem, jer ukoliko izjavim da bi on onda bio Bog, mogli 
biste me kamenovati." 

Muslimanski mistici su uživali veću slobodu govora od 
svoje hrišćanske braće koja su bila verna srednjevekovnoj 
katoličkoj crkvi. Ukoliko bi ipak otišli predaleko, pravdanje 

da su bili u ekstazi bilo bi prihvaćeno. Bilo da su isticali 
spoljašnji ili unutrašnji vid sjedinjenja, transcendentnost ili 
imanentnost Boga, njihovo izražavanje je bilo smeono 1 bes- 
kompromisno. Abu Said peva: 


U srcu mi Ti boraviš, inače je krvlju natopljeno; 
U oku mi Ti iskriš, inače je suzom nakvašeno; 
Moja duša čezne samo da bude jedno s Tobom 
inače iz tela iščupao bih je! 


Đalaludin Rumi izjavljuje da je ljubav duše prema Bogu, 
ljubav Boga prema duši. Voleći dušu Bog voli Sebe jer kući, 
odnosno Sebi, doziva ono što je u svojoj suštini božansko. 

Pesnik kaže: , Naš bakar je preobražen ovom retkom al- 
hemijom." To znači da je osnovna legura 'ja' pročišćena i 
oduhovljena. U drugoj odi kaže: 


O dušo moja, tražih s kraja na kraj, i videh da 
u svojoj nutrini čuvaš Voljenog; 

Ne zovi me bezvernikom, O moja dušo, 

ako kažem da si ti u suštini On. 


I još određenije: 


11 što Boga iskaš, Bogu što težiš, 

ne prebiri više jer Bog si ti, Bog si ti! 

Zašto tragaš za nečim što ti ne manjka? 

Sem tebe ničega nema al'ti si gde, ah, gde? 

Gde je ljubavnik kada se ispoljava. Voljeni? Nigde i svu- 


da. Njegova individualnost je ugasnula. U svadbenoj dvora- 
ni Božijeg Jedinstva slavi se mistično venčanje duše. 

retpostavimo da običan musliman zna da čita engleski i 

da mu ponudimo neki od onih izvrsnih tomova Društva 
za psihička istraživanja. Saosećajući s njim u takvoj prilici, 
mogli bismo da zamislimo sebe u sličnoj situaciji. Prijatelj 
naučnik nas poziva da proučavamo studiju u kojoj se izla- 
žu činjenice u prilog telegrafije 1 opisuju utvrđeni slučajevi 
telegrafske komunikacije. Musliman bi u telegrafu video 
verovatno neku vrstu duha, afrita ili dina. Telepatiju i slič- 
ne okultne fenomene on prima zdravo za gotovo. Nikad 
mu ne bi palo na pamet da se bavi njihovim istraživanjem. 
Postoji nešto u njegovom umu što ne dopušta ideju da nat- 
prirodno može biti podložno nekoj pravilnosti. On veruje, 
jer drugačije ne može, u postojanje nevidljivog sveta 'oko 
nas', uvek i svuda. Sveta koji je pristupačan i u određenoj 
meri dostupan svima, mada je slobodno i otvoreno saob- 
raćanje s njim privilegija nekolicine. Mnogo je pozvanih, 
ali je malo izabranih. 

Ti svake noći oslobađaš duše iz 

telesne zamke i kidaš veo razdvojenosti.! 

U pomračini sužnji zaboravljaju tamnicu, 

Noću kraljevi zaboravljaju svoju moć. 

Nema tuge, nema bdenja nad stečenim i izgubljenim, 
nema misli o ovoj ili onoj osobi. 

Ovo je stanje gnostika, čak i na javi. 

Bog je rekao: 'Smatraćeš ih budnim iako budni nisu '. 
Oni spavaju, dan i noć, za svetske poslove, 

poput olovke koju vodi Gospodnja ruka. 


Sufiji su oduvek verovali i govorili za sebe da su Boži- 
ji izabranici. U Kuranu se na više mesta pominju Njegovi 
odabrani. Prema autoru Ćitab al Lume, ovaj naziv pripada, 
pre svega, prorocima, izabranima na osnovu njihove bez- 
grešnosti, nadahnuća i apostolske misije, a zatim i određenim 
muslimanima zbog njihove iskrene pobožnosti, samopre- 
gora 1 snažne privrženosti večnoj stvarnosti. Jednom rečju, 
svecima. I dok se sufiji biraju iz muslimanske zajednice, 
sveci su odabrani među sufijima. 

Muhamedanski svetac je obično poznat pod imenom vali 
(u množini avlija). Ova reč, upotrebljavana u različitim zna- 
čenjima, u osnovi potiče od pojma "bliskost" najbliži rođak, 
patron, staratelj, prijatelj. U Kuranu se odnosi na Boga kao 
zaštitnika vernih, na anđele ili idole od kojih se očekuje da se 
staraju o svojim obožavateljima, i na ljude za koje se smatra 
da su pod naročitim božanskim zaklonom. Muhamed se ruga 
Jevrejima zbog njihove izjave da su Božiji štićenici (avlija 
lilah). Uprkos višeznačju, ovaj izraz su prihvatili sufiji 1 on 
je postao uobičajeno određenje za svete osobe bliske Bogu 


! Brišući sve čulne impresije koje obrazuju veo između duše i stvarnog sveta. 

koje, kao znak naročite milosti, od Njega primaju čudesne 
darove (karamat, karamata ). Oni su Njegovi prijatelji koji 
sneće strahovati niti tugovati" (Kur. 10. 63.). Povrediti ih, 
znak je neprijateljstva prema Njemu. 

Nadahnuće islamskih mistika, iako verbalno različito i 
nižeg stepena od nadahnuća proroka, od iste je vrste. Usled 
prisnog odnosa s Bogom veo koji natkriljuje natprirodno 
(odnosno nevidljivi svet, kako bi ga nazvali muslimani) se 
povremeno uklanja s njihove moći zapažanja i u pogodnom 
trenutku ekstaze oni se uzvisuju do nivoa proroka. Ni dubo- 
ko razmišljanje o božestvu, ni odanost dobrim delima, ni as- 
ketizam, ni moralna čistota, ne čine muslimana svecem. On 
može biti usavršen ili ne u ovim stvarima ali, jedini nužni 
uslovi su ta ekstaza i zanesenost kao spoljašnji znaci utrnuća 
pojavnog ja. Svako na ovaj način obuzet (mađzub) je vali 
(valijat, ukoliko je u pitanju žena). Kada takvu osobu pre- 
poznaju posredstvom izvedenih čuda, poštuju je kao sveca 
ne samo nakon smrti već i tokom života. Ipak, oni najčešće 
žive i umiru nepoznati. Hađiri nam kaže da među svecima 
"postoje četiri hiljade pritajenih, koji ne znaju jedan drugog 
niti su svesni izvrsnosti svog stanja, u uobičajenim okolnos- 
tima skrivenog od njih samih i od čovečanstva." 

Sveci obrazuju nevidljivu hijerarhiju od koje, smatra se, 
zavisi svetski poredak. Njena glava je kutub (u bukvalnom 
prevodu: osovina, osa). On je najznačajniji sufi svoga doba 
i predsedava redovno održavanim skupovima ovog dosto- 
janstvenog sabora, čiji članovi nesputani iluzijom vremena 
i prostora, dolaze sa svih strana sveta u treptaju oka, prela- 
zeći mora, planine 1 pustinje, tako lako kako obični smrtnici 
prelaze ulicu. Ispod kutuba postoje različite klase i stepeni 
svetaštva. Hađiri ih nabraja u uzlaznom nizu: tri stotine ak- 

Jjarija (blagorodnih), četrdeset abdalija (zastupnika), sedam 
abrarija (pobožnih), četiri avradija (podržavalaca), 1 tri nu- 
kabe (pokrovitelja). 

Svaki od njih poznaje sve druge i može da deluje jedino 
uz opštu saglasnost. Avtadije imaju zadatak da obilaze svet 
noću, i ukoliko ostane mesto nepokriveno njihovim pogle- 
dom, sutradan ga zadesi kakva nevolja. Oni moraju da oba- 
veste kutuba o toj stvari da bi on usmerio pažnju na slabu 
tačku i svojim blagoslovom otklonio nedostatak." 

U ovoj knjizi smo proučavali mističan život pojedinih 
muslimana, a i nadalje ćemo se držati ovog usko određenog 
okvira. U suprotnom bih morao da se posvetim spoljašnjoj 
i istorijskoj organizaciji sufizma kao škole za svece, 1 bio 
bih prinuđen da opišem proces evolucije kojim vaf/i tajno 
saobraća s malim krugom prijatelja, postajući prvo učitelj i 
duhovni vodič okupljajući tokom života oko sebe učenike, a 
potom stajući na čelo trajnog religioznog reda koji nosi nje- 
govo ime. Najranije od ovih bratstava datira iz dvanaestog 
veka. Osim članova takozvanih derviša svaki red se sastoji 
od velikog broja s njim povezane svetovne braće, tako da 
svojim uticajem prožimaju sve delove muslimanskog dru-= 
štva. Oni su "nezavisni i samokonstitutivni". { Među njima 
postoji rivalitet, ali nijedan nije drugome gospodar. U veri i 
praksi svaki ide svojim putem, ograničen jedino univerzal- 
nom islamskom savešću. Na ovaj način dolazi do razvoja 
neobičnih doktrina i čudnog morala, no sloboda reda ostaje 
nedirnuta.! Naravno, običan va/i nije u mogućnosti da Zas- 
nuje red, ali je islam znao da iznedri, u ne manjem broju od 
hrišćanstva, ljude koji su udružili duboko duhovno prosve- 
tljenje sa kreativnom energijom i talentom za široku lepezu 
poslova. Predstava muslimana o svecu kao osobi obuzetoj 

Bogom dopušta raznovrsna tumačenja ovog pojma. U popu- 
larnoj upotrebi obuhvata neke od najvećih sufijskih teozofa, 
poput Đalaludina Rumija i Ibn al Arabija, pa sve do onih 
koji su postigli svetaštvo samo gubitkom zdravlja, žrtava 
epilepsije i histerije, idiota i bezopasnih umobolnika. 

I Kušajri (autor čuvenog dela kreiranog radi pomirenja su- 
fizma 1 islama) i Hađiri, na pitanje da li svetac može biti svestan 
svoje svetosti odgovaraju potvrdno. Njihovi neistomišljenici 
dokazuju da takva svesnost podrazumeva uverenost u spase- 
nje, što je nemoguće s obzirom da niko sa sigurnošću ne zna 
hoće li Sudnjeg dana biti među spašenima. Na ovo pomenuta 
dvojica kažu da Bog može čudom uveriti sveca u njegovo pre- 
dodređeno spasenje, dajući mu duhovnu čvrstinu 1 čuvajući ga 
od neposluha. Svetac nije neporočan kao proroci, ali božanska 
zaštita koju uživa, jemstvo je da neće krenuti stazom zla, mada 
se povremeno može desiti da zaluta. Po opšte prihvaćenom 
shvatanju svetaštvo zavisi od vere, a ne od ponašanja, pa nika- 
kav greh osim bezverja ne može uzrokovati pad. Ova opasna 
teorija, koja otvara vrata protivrečnostima, ublažena je nag- 
lašavanjem važnosti izvršavanja religioznih pravila. Naredna 
šaljiva priča o Bajazidu al Bistamiju pokazuje zvaničan stav 
svih vodećih sufija, navođenih autoriteta muslimanskih spisa. 

Rečeno mi je da Božiji svetac živi u tom i tom gradu, 
pa sam krenuo da ga vidim. Kada sam ušao u čamiju, on je 
izašao iz dvorane (prostorija koja služi za više namena među 
kojima i za svadbeni obred - prim.prev.) i pljunuo na pod. 
Okrenuo sam se bez pozdrava govoreći u sebi: ,, Svetac mora 
da se pridržava religioznih pravila da bi ga Bog održao u 
određenom duhovnom stanju. Da je ovaj čovek svetac, nje- 
govo poštovanje pravila bi ga sprečilo da pljuje na pod ili bi 
ga Bog poštedeo ženidbe udostojivši ga svoje muosti." 

Mnogi valiji smatraju religiozna pravila nužnim ograniče- 
njima dokle god je čovek na stupnju primene disipline, no sve- 
cu ona nisu potrebna pa može da ih odbaci. Takva osoba, tvrde 
oni, nalazi se na višem planu nego običan čovek i ne može se 
osuditi za dela koja spolja izgledaju nereligiozna. Dok stariji 
sufiji uporno tvrde da se vali koji krši pravila lažno predstavl- 
ja, široka vera u svece 1 njihovo obožavanje uzdižu valija na 
račun pravila. Ljudi gaje ubeđenje da božanski obdaren čovek 
ne može da pogreši ili barem da njegova dela ne treba procen- 
jivati na prvi pogled. Klasičan primer jus divinum-a (božan- 
skog zakona) kojim su prijatelji Boga oslobođeni uobičajenih 
pravila, nalazimo u priči o Mojsiju i khadiru, pomenutoj u 
Kuranu (18. 64-80). Khadir ili khizr, Kuran ga ne spominje 
po imenu, jeste tajnoviti besmrtni mudrac, za koga se kaže 
da opšti sa lutajućim sufijima i prenosi im svoje Bogom dano 
znanje. Mojsije je žudeo da mu se pridruži, s nadom u dobit 
od njegovog učenja. Khađdir je pristao pod uslovom da Mojsije 
tokom zajedničkog putovanja ne progovori ni reč. 

,Ukrcali su se u čamac, no iznenada je khadir probušio 
dno. Mojsije zavapi: ,Probušio si čamac? Podavićemo se! 
Zaista, čudno se ponašaš."" Khadir se javi: ,Zar ti ne kazah 
da dok si sa mnom ne zboriš?" Nastaviše put dok ne sretoše 
jednog mladića koga khadir ubi. Mojsije povika: Ubio si 
nevinog? Počinio si nečuvenu stvar!" Pošto je Mojsije dva 
puta prekršio dogovor khadir je rešio da se rastanu." Ali, 
prvo ću ti reći smisao učinjenog. Čamac je pripadao siro- 
mašku. Odlučio sam da ga oštetim jer u mestu u kom ŽIVI 
vlada kralj koji je odlučio da sve ispravne čamce oduzme. 
Što se tiče mladića, njegovi roditelji su veliki vernici. Video 
sam da bi im mladić naneo mnoga zla i uzdrmao veru, pa 
sam ga lišio života." 

Sufiji vole da navode ovu priču kao jasno svedočanstvo o 
valijevom položaju kojije iznad uobičajenih ljudskih standar- 
da i, po rečima Đalaludina, njegovim delima usmeravanim 
Božanskom rukom. Većina muslimana prihvata ovu tvrdnju 
kao istinitu zbog svog zazora od primene uobičajenih mo- 
ralnih merila na svete ljude. Njeno metafizičko opravdanje 
sam dao u prethodnom poglavlju. 

Čuda koja su izvodili sveci nazivaju se karamat, Božan- 
ska milost, za razliku od čuda proroka, muđizat, dela koja se 
ne mogu podržavati. Ova je razlika nastala sporenjem dve 
struje od kojih je jedna svečevu moć činjenja čuda smatra- 
la ozbiljnom povredom isključivog prava Proroka. Branioci 
sufija se, iako kažu da su obe vrste čuda suštinski iste, trude 
da razlikuju karakteristike svake. Oni izjavljuju da su sve- 
ci Prorokovi svedoci i da njihova čuda (slična 'kapanju iz 
ćupa punog meda") zapravo potiču od njega. Ovo ortodoks- 
no gledište podržavaju muhamedanski mistici koji priznaju 
Zakon koliko i Istinu, mada ono u nekim slučajevima vredi 
samo malo više od pobožnog stava. Imali smo često prilike 
da primetimo teškoće sufija pri pokušaju da naprave logičan 
kompromis sa Islamom. No, reč logičan! ovde može da nas 
obmane. Početak mudrosti, za evropske proučavaoce orijen- 
talne religije, leži u otkrovenju da sasvim različita verova=- 
nja, pritom naravno mislim na verovanja koja naši umovi 
ne mogu da usaglase, pomirljivo borave u umu orijentalca. 
On je potpuno nesvestan njihove nepodudarnosti i zato, po 
pravilu, apsolutno iskren. Nama upadljiva razmimoilaženja 
za njega ne predstavljaju teškoću. 

Čudotvorni element u drevnom sufizmu nije toliko važan 
kao u docnije raširenom obožavanju svetaca iz derviških re- 
dova. Svetac ne bi bio svetac kada ne bi u ovom svetu či- 

nio čuda'', kaže Kušajri. U ranim muhamedanskim Žifijama 
svetaca nije ništa neobično naići na mišljenje da čudotvor- 
ne moći donose malo stvarne dobrobiti. Sahl ibn Abdala je 
lepo rekao da je najveće čudo zamena loših osobina dobri- 
ma. I Ćitab al-Luma nam daje mnoge primere svetih ljudi 
nesklonih čudima koji u njima vide samo iskušenje. Bajazid 
kaže: , Tokom iskušeništva Bog je preda me iznosio mnoga 
volšebja i bajoslovstva, no ja im nisam poklanjao pažnju. A 
kadaje video da tako postupam pribrojio mi je znanje o Sebi." 
Đanaid primećuje da je oslanjanje na čuda jedan od velova 
koji sprečavaju izabranog da prodre u unutrašnjost svetilišta 
Istine. Ova je doktrina bila previše za muslimansku raju, pa 
je vulgarna ideja svetaštva odnela pobedu nad mističnom 
i teozofskom zamisli. Tako su sve opomene i skrupule po- 
metene neodoljivim instinktom koji obesmišljava svečanu 
tvrdnju Muhameda da ne postoji ništa natprirodno s njim 
u vezi, instinkt koji ljudski lik istorijskog Proroka pretvara 
u svemoćnog maga i prvosveštenika. Široko rasprostranjeni 
zahtevi za čudima daleko su prevazilazili postojeće stanje. 
dolazila u pomoć. Ona ih je predstavljala ne onakvima kakvi 
su zaista bili, već onakvima kakvi bi trebalo da budu. Godi- 
nama je "(Legenda o svecima" postajala sve veličanstvenija i 
čudesnija crpeći svežu krv iz nedokučivog okeana orijental- 
nog romantizma. Pretenzije valija i stvari njima pripisivane 
neprestano su se povećavale. Priče o valijima postajale su 
sve fantastičnije i ekstravagantnije. Ostatak poglavlja ću po- 
svetiti ocrtavanju pojave valija u ogromnoj srednjevekovnoj 
literaturi na istu temu. 

Muslimanski svetac ne govori da je izveo čudo. On kaže: 
Čudo se desilo ili ispoljilo kroz mene." Prema jednom 

mišljenju on može da bude pri punoj svesti u takvoj situaciji, 
ali ipak većina sufija drži da se "ispoljavanje! može odigrati 
samo u ekstazi, kada je svetac u potpunosti pod božanskom 
upravom. Njegova personalnost je tada obesnažena. Ko ga 
ometa protivi se Svemoći što zbori njegovim usnama i udara 
njegovim udovima. Đalaludin (koji koristi dvosmislene ana- 
logije pri opisu čoveka opsednutog duhom iz skupine zvane 
đini) priča anegdotu o Bajazidu iz Bistama, proslavljenom 
persijskom svecu koji je više puta u ekstatičnoj pomami iz- 
javio da je sam Bog. 

Dolazeći k sebi nakon jedne od takvih prilika i spoz- 
najući svoj bogohulni jezik, Bajazid je zapovedio svojim 
učenicima da ga izbodu noževima ukoliko se to ponovi. 
Nastaviću citatom iz sažetog prevoda Masnavija, od Mr. 
Vinfilda (Winfield): 


Bujica ludila je provalila u njegov razum 

i onje prozborio bezbožnije no pre: 

, Pod mojom odorom nema ničega do Boga, 
a vi Ga tražite na zemlji i nebesima. " 
Učenici mahnito povadiše bodeže 

i uteraše ih u njegovo sveto telo. 

Ko god je digao nož na šeika 

bilo mu je jednakom silom uzvraćeno. 
Nijedan ubod nije povredio 

ovog duhovno obdarenog čoveka 

no učenici su svi bili ranjeni i obliveni krvlju. 


Evo i pesnikovog zaključka: 


, Ah! Vi što sabljama posekoste onoga van sebe, 
odmah zatim izranjavljeni padoste. Pazite! 
Jer onaj van sebe nestao je u spokoj. 

Da, on zauvek je siguran. 
Oblik je njegov iščezao, on je samo ogledalo. 

U njemu se ništa ne vidi sem odraza drugog. 

Ako pljunete na njega, pljunuli ste sebi u lice, 

Ako ga razbijete, povredili ste same sebe. 

Ugledate li u njemu ružno lice znajte da vaše je, 
Vidite li Isusa u njemu, vi ste njegova majka Marija. 
On nije ni ovo ni ono on je praznina oblika. 
1o je vaše vlastito obličje nazad odraženo. ' 


H 


Život Abu '1 Hasan Karkanija, još jednog persijskog su- 
fija koji je umro 1033. godine naše ere, daje nam kompletnu 
sliku orijentalnih panteista pokazujući jasno izmešane osi- 
onost i uzvišenost karaktera. S obzirom da orginalni tekst 
ima pedeset strana, ovde mogu da prikažem samo delić: 

,Jednom je šeik rekao: "Ove su noći veliki broj ljudi (po- 
menuo je precizan broj) ranili razbojnici u toj i toj pustinji." 
Ispitivanjem je otkriveno da je tvrdnja bila potpuno tačna. 
Čudnom igrom slučaja, iste noći je i njegovom sinu odse- 
čena glava i bačena na kućni prag, a da on ništa o tome nije 
znao. Njegova žena, nemajući nikakvu veru u svog muža, 
zavapi: "Šta misliti o čoveku koji govori o stvarima odigra- 
nim kilometrima daleko, a ne zna da mu sinovljeva odseče- 
na glava leži pred vratima?! Šeik odgovori: "Kada se desilo 
ono u pustinji moj veo je bio skinut, a prilikom sinovljevog 
ubistva opet namaknut na oči." 

, Jednog dana Abul Hasan Karkani je stisnuo pesnicu, 18- 
pružio mali prst i rekao: "Ovde je kibla (kibla tj. ćaba je mes- 
to ka kome muslimani okreću lica pri molitvi), neka znaju 
oni koji bi da postanu sufiji." Ove su reči prenesene Velikom 
šeiku koji je, smatrajući da istovremeno postojanje dve kible 
predstavlja uvredu božanskog Jedinstva, uzviknuo: "Pošto 

se pojavila nova kibla ukidam prethodnu." Nakon toga ni- 
jedan hodočasnik nije mogao da dopre do Meke. Neki su 
usput nastradali, drugi su pali u ruke pljačkašima, a ostali su 
. raznoraznim razlozima sprečeni da putovanje privedu kraju. 
Sledeće godine je neki derviš rekao Velikom šeiku: "Zašto 
narod ne može da dođe do Božije Kuće?! Odmah zatim Ve- 
liki šeik je načinio znak i putevi su se otvorili. Pomenuti der- 
viš sada zapita: 'Na koga pada krivica za stradanje svih ovih 
ljudi?? Veliki šeik uzvrati: Dok se slonovi gruvaju koga je 
briga da li su ptičici slomljena krila?'" 

,Pre polaska neki ljudi su preklinjali Karkanija da ih po- 
duči molitvi radi zaštite od svih nedaća na putu. On im reče: 
Ako vam se neka beda navali na vrat samo pomenite moje 
ime.' Odgovor ih nije zadovoljio, ali su ipak krenuli. Usput, 
napadoše ih razbojnici. Jedan od ljudi iz karavana pomenu 
svečevo ime i smesta postade nevidljiv, na zaprepašćenje 
napadača koji nisu mogli da nađu ni njegovu kamilu ni bale 

s robom. Svi ostali ostadoše bez odeće i dobara. Vrativši se 
kući upitali su šeika: "Svi smo prizivali Boga u pomoć, ali 
bez uspeha. Jedino čovek koji je pomenuo tvoje ime nestao 
je pred očima pljačkaša." "Vi Božije ime izgovarate meha- 
nički, dok ja to činim istinski. Otuda, ako prizovete mene, a 
ja Boga u vaše ime, uslišiće vam se molitve. No, beskorisno 
je da Boga prizivate ne unoseći dušu i srce.'" 

,Dok se jedne noći molio začu uzvik: "Hej! Abul Hasa- 
ne! Da li da kažem ljudima ono što znam o tebi? Možda će 
te kamenovati do smrti.! 'O Gospode Bože, da li da kažem 
ljudima ono što znam o Tvojoj milosti i onome što dobijam 
Tvojom naklonošću? Možda se niko više neće klanjati pri 
molitvi", odgovori ovaj. Glas uzvrati: "Zadrži za sebe svoju 
tajnu, a ja u moju." 

On reče: ,,0, Bože, ne šalji mi anđela smrti jer mu neću 
ustupiti dušu. Kako mu je mogu dati kad je od njega nisam 
ni dobio? Dušu si mi Ti darovao i nikome drugom je poveriti 
neću." 

On reče: ,,Kada umrem, anđeo smrti će doći do jednog od 
mojih potomaka da pregovara o preuzimanju njegove duše. 
I nekako će sklopiti nagodbu. Onda ću ja podići ruke iz gro- 
ba i prosuti Božiju milost na njegove usne." 

On reče: , Ako pozovem nebesa da se pomere, povino- 
vaće se. Ako kažem suncu da stane, prekinuće svoj sva- 
kodnevni hod." 

On reče: ,.Nisam vernik, ni asketa, ni teolog, ni sufi. O 
Bože, Ti si Jedan. Putem Tvog Jedinstva i ja sam Jedan." 

On reče: ,,Glava mi je nad nebom, stope su mi pod zem- 
ljom, ruke su moje istok 1 zapad." 

On reče: ,,Ko ne veruje da ću vaskrsnuti i da ga jedino ja 
mogu uvesti u raj, neka ni ne dolazi da mi se pokloni." 

On reče: ,Nakon što me je Bog preporodio, raj me k sebi 
vabi, a pakao strahuje. Ali ako raj i pakao prođu mimo mene, 
u meni će nestati, zajedno sa ljudima koji u njima borave." 

On reče: ,Na leđima usnuh, kad s kraja Božijeg trona 
nešto kanu mi u usta i ja osetih slast u svom unutrašnjem 
biću." 

On reče: ,,Kada bi samo nekoliko kapi onoga što je pod 
kožom sveca sišlo s njegovih usana, sva bi stvorenja na nebu 
i zemlji obuzela panika." 

On reče: ,,Molitvom je svecu lasno ustaviti ribe u moru 
 inaterati zemlju da zadrhti, tako da ljudi pomisle da je zem- 
ljotres."" I 

On reče: , Kada bi se ljubav Božija u srcima Njegovih 
prijatelja ispoljila, svet bi pogodila vatra i voda." 

On reče: ,Ko s Bogom živi, vidi sve što se ima videti, 
čuje sve što se ima čuti, čini sve što se ima činiti i zna sve 
što se ima znati." 

On reče: ,,Sve što postoji je u meni, jedino za mene u 
meni nema mesta." 

On reče: ,, Čuda su samo prvi od hiljadu koraka na putu 
do Boga." 

On reče: ,,Ne traži dok ne budeš tražen, jer kad budeš 
pronašao ono za čim tragaš videćeš da liči na tebe." 

On reče: , Svakog dana hiljadu puta umri i oživi da bi 
zadobio život večni." 

On reče: ,,Kada Bogu predaš svoju ništavnost, On ti da- 
ruje Sve Svoje." 

Nabrojati i ukazati na različite nivoe čudesa muhame- 
danskih svetaca bio bi zadatak bez kraja. To su, na primer, 
hodanje po vodi, letenje, stvaranje kiše, istovremeno pojav- 
ljivanje na više mesta, lečenje dahom, oživljavanje mrtvih, 
znanje o budućim događajima i njihovo predviđanje, čitanje 
misli, telekineza, paralizovanje i onesposobljavanje mrskih 

soba gestom ili rečima, razgovoranje sa životinjama i bilje 
kam=e, pretvaranje zemlje u zlato ili drago kamenje, stva- 
ranje hrane i pića, itd. Muslimanima, koji nemaju previše 
smisla za prirodne zakone, sva ova (narušavanja svakodne- 
vice", kako ih nazivaju, izgledaju podjednako verodostojna. 
Mi se, s druge strane, osećamo obaveznim da razdvojimo, 
za nas iracionalne i nestvarne fenomene, od onih u kojima 
možemo pronaći neku vrstu "prirodnog" objašnjenja. Savre- 
mene teorije o fizičkom uticaju, izlečenju verom, telepatiji, 
istinskim halucinacijama, hipnozi i slično, otvorile su nam 
široku lepezu mogućih pristupa ovom tamnom uglu istoč- 
njačkog uma. Kako god bilo, ja neću nadalje ulaziti dublje 

u ovu zanimljivu temu. U višem sufijskom učenju čudesne 
moći svetaca igraju manje-više zanemarljivu ulogu. Preveli- 
ka važnost koja im se pridaje u organizovanom misticizmu 
derviških redova je jasan znak njihove izvitoperenosti. 

U narednom odeljku, koji sam malo prilagodio, dajem 
nepristrasan rezime hipnotičkog procesa putem koga se der- 
viši sjedinjuju sa Bogom. 

Učenik mora neprestano da drži na umu svog muršida 
(duhovnog vodiča), i da se mentalno u njega pretopi stal- 
nom meditacijom i usredsređenjem. Učitelj treba da bude 
njegov štit od svih zlih primisli. Učiteljev duh ga sledi kroz 
sve napore kao anđeo čuvar. U ovo se učenik uživljava toli- 
ko da sve ljude i stvari počinje da vidi kao činioce podložne 
učiteljevoj volji. Ovakvo stanje se naziva ('samoponištenje' 
u muršidu ili šeiku. Učitelj kroz svoje snove dolazi do sazna- 
nja dokle je učenik došao i da li se učenikov duh izlio preko 
svojih granica." 

Na drugom stupnju ga šeik dovodi pod duhovni uticaj 
davno preminulog pira, odnosno izvornog utemeljivača 
reda. Ovo se zove 'samoponištenje" u piru. On toliko posta- 
je poistovećen sa pirom da poseduje svu njegovu spiritualnu 
moć." 

Na trećem stupnju dolazi, takođe uz duhovnu pomoć 
šeika, pred samog Proroka, koga sada sagledava u svim stva- 
rima. Ovo se stanje naziva ('samoponištenje' u Proroku." 

, Na četvrtom stupnju dopire čak do Boga. Postaje sjedi- 
njen s Božestvom i uočava ga u svemu." 

Vrlo konkretna ilustracija ovde opisanog procesa nalazi 
se u dobro poznatom slučaju Tavakul Bega, koji je kroz sva 
ova iskustva prošao pod budnim okom Mula Šaha. Njegov 
izveštaj je previše dugačak da bi ga ovde u potpunosti naveli. 

Osim toga, nedavno ga je preveo profesor D. B. Mekdonald 
u svom 'Religioznom životu i držanju unutar islama". Iz ove 
knjige prenosim odeljak u kome se opisuje prvi od četiri gore 
pomenuta stupnja. 

,Odmah zatim me je poseo do sebe. Čula su mi bila kao 
opijena. Naredio mi je da u sebi oživim sopstvenu sliku. Po- 
tom mi je vezao oči i zatražio da usmerim svu pažnju na 
srce. Poslušao sam 1 istog se trenutka, Božijom milošću i 
uz duhovnu pomoć šeika, moje srce otvorilo. Razaznao sam 
da u meni postoji nešto poput prevrnutog pehara. Nakon što 
se uspravio, preplavio me je osećaj bezgranične sreće. Re- 
koh majstoru: ,, Vidim u sebi savršeno vernu sliku ove ćelije 
u kojoj sedimo. Čini mi se kao da drugi Tavakul Beg sedi 
pred drugim Mula Šahom." On odgovori: ,,Vrlo dobro! Prva 
pričina koja ti se ukazala je slika majstora." Zatim mi je Za- 
povedio da uklonim povez s očiju. Sad sam ga video svojim 
fizičkim očima kako sedi preda mnom. Onda mi je ponovo 
vezao oči, a ja sam ga opazio duhovnim okom kako, kao i 
maločas sedi ispred mene. Zadivljen, povikah: 'O, učitelju! 
Bilo da gledam fizičkim ili duhovnim okom, vidim tebe!'€ 

Imamo i primer autohipnoze, posvedočen i zabeležen od 
pesnika Jamija: 

, Mevlana Sadudin iz Kašgara je, nakon kratke koncentra= 
cije (tavađuh), pokazivao znake nesvesti. Svako neupućen 
smatrao bi da je zaspao. Jednom, na početku našeg drugo- 
vanja, sedeo sam nasuprot njemu u džamiji. Po svom običa- 
juje ubrzo pao u trans. Pretpostavljao sam da je zadremao, 
pa sam tiho rekao: Ako želiš da se nakratko odmoriš malo 
ću se udaljiti." Nasmejao se i rekao: "Očito ne veruješ da se 
ovo stanje razlikuje od sna." 

U sledećoj anegdoti svedoci smo suočavanja sa većim po- 
teškoćama: 

,Mevlana Nizamudin Kamuš kaže da je jednog dana nje- 
gov majstor, Alaudin Atar, krenuo da poseti grob nadaleko 
čuvenog sveca Muhamed ibn Ali Hakima, u Tirmidu. Niza- 
mudin priča: (Nisam mu se pridružio, ali sam ostavši kući 
i usredsređujući um uspeo da svečevu duhovnu prirodu do- 
vedem pred sebe, tako da je majstor, kada je stigao na svoje 
odredište, našao grob prazan. Sigurno je znao šta je tome 
uzrok jer je po povratku rešio da me dovede pod svoje. Ja 
sam, takođe, pokušao da se koncentrišem, ali sam se u celoj 
situaciji osećao kao golub vreban od jastreba. Gde god bih se 
okrenuo on bi me dočekao. Najzad sam u očajanju zatražio 
utočište u okrilju Proroka (pokoj mu duši) i postao sasvim 
prožet njegovim beskrajnim sjajem. Majstor nije više bio u 
stanju da me prati. Ojađen, razboleo se, a niko osim mene 
nije znao uzrok.'" 

Alaudinov sin, Huadža Hasan Atar, posedovao je takvu 
moć da je mogao bilo koga da uvede u trans 1 učini da iskusi 
poništenje" (fana) koje samo u retkim prilikama dostižu 
mistici i to nakon duže borbe s egom. Govorilo se da su uče- 
nici i posetioci kojima je bilo dopušteno da mu odaju počast 
poljupcem u ruku, uvek padali u nesvest. 

Neki sveci su verovali da imaju moć preobražaja u oblik 
kakav zažele. Jedan od tih bio je čuveni Abu Abdalah od Mo- 
sula, poznatiji kao Kadib al Ban. Jednog dana mosulski kadi- 
ja, koji ga je smatrao gnusnim jeretikom, viđevši ga na ulici, 
priđe mu iz suprotnog smera. Rešio je da ga uzapti i optuži 
pred vladarom s nadom da će biti oštro kažnjen. Najedanput 
opazi da se Kadib al Ban preinačio u Kurda. Zatim, dok mu 
se približavao, ponovo ga vide preobraženog u pustinjskog 

Arapina. Konačno, kad je već bio blizu, Kadib se predrugo- 
jači u doktora teologije i uzviknu: ,,0, kadija! Kojeg Kadib al 
Bana želiš da dovedeš i pokaraš pred vladarom?" Kadija se 
pokaja zbog svog zlotvorstva i posta svečev učenik. 

Dozvolite mi da u zaključku dam dva navodna primera 
"posluha neživih objekata", tj. telekineze: 

, Govoreći s prijateljima o ovoj temi Dhul Nun reče: Evo 
jedne sofe. Ako joj kažem, kružiće sobom.' Taman što je 
izrekao 'kružiće' kad se sofa pomeri, obiđe sobu i vrati se 
na svoje mesto. Jedan od posmatrača, mlađi čovek, briznu 
u plač 1 ispusti dušu. Položiše ga na istu sofu 1 spremiše za 
pogreb." 

,Avicena dođe u posetu Abulu Hasanu Karkaniju i smesta 
se upusti u dugu i zamršenu raspravu. Posle nekog vremena 
nepismeni svetac se umoran diže 1 reče: "Izvini, moram da 
zakrpim baštensku ogradu." Uzevši alat ode. Pošto se popeo 
na ogradu slučajno ispusti iz ruke sekiru. Avicena pohita da 
je podigne, ali pre no što je stigao sekira se sama odiže i 
vrati u svečevu ruku. Avicena izgubi svu samoljubivost, a 
strasna vera u sufizam koja ga je potom obuzela potrajala je 
sve dolz u drugoj polovini života nije misticizam zamenio 
filozofijom? 

Itekako sam svestan da je jedno poglavlje nedovoljno za 
ovako veliku temu. Istoričar sufizma mora da prizna, koli- 
ko god mu ne bilo pravo, da doktrina o svetaštvu zauzima 
ključno mesto. Ona je izvršila snažan uticaj i dovela do kon- 
kretnih posledica kao što su potčinjavanje autoritetu ljudi u 
ekstazi, zavisnost od njihove milosti, hodočašće do njihovih 
svetilišta, obožavanje moštiju. Možda je rizično obožava- 
ti Boga u samom sebi, ali je daleko opasnije tražiti Ga u 
drugome. Svetost zastupnika nedovoljna je na čovekovom 

putu do Boga. Ovu istinu su mistični pisci objavili mnogim 
i rečitim tekstovima. Trenutno ću se zadovoljiti navođenjem 
nekoliko redova iz spisa o životu Alaudina Atara, istog onog 
koji je iz sujete pokušao da se osveti učeniku na neučtivoj 
smicalici. Njegov biograf tvrdi da je Atar rekao: ,,Mnogo je 
ispravnije i vrednije biti do Boga nego boraviti uz Njegova 
stvorenja." I sledeći stihovi se pominju kao česti u njego- 
vom blagoslovenom govoru: 

,Koliko ćete još obožavati grobove svetaca? Uposlite se 
svečevim delom i bićete spaseni!" 


VI 


STANJE JEDINSTVA 


Sve što se moglo reći do sada rečeno je, 

No ono što sledi skriveno je i neizrecivo. 

Čak i kada bi stotinama godina 

pokušavali da je opišete 

bilo bi beskorisno; 

tajna ne bi bila razjašnjena. 

Možete paripa jahati do morskog žala, 

ali za nastavak puta uzećete drvenog ata (tj. brod). 

Kljuse ovo ne vredi na suvom, 

ali na hrbatu drvenom putnika nosi morem. 

Tišina je ovaj drveni konj, 

Tišina je vodič i podrška 

čoveku na moru. (Rumi, ,Masnavi") 

Niko ne može prići predmetu ovog poglavlja, stanju mis- 
tika po svršenom putu, bez osećaja da se svi simbolički opisi 
jedinstva sa Bogom i sve teorije tiču samo vidljive prirode 
i da vrede jedva nešto više od pipanja po mraku. Kako da 
stvorimo bilo kakvu predstavu o onome za šta oni koji su 
ga iskusili kažu da je neopisivo? Mogu samo da podsetim 

da se sa Istom teškoćom suočavamo pri svakom bavljenju 
metafizičkim fenomenima, mada na nižem nivou oni izgle- 
daju manje teški, i da pesnikova preporuka o tišini ni njega 
samog ne sprečava da tumači najdublje misterije sufizma sa 
izuzetnom pronicljivošću i snagom. 

Kojim god izrazom ga opisali, stanje jedinstva je vrhunac 
procesa pojednostavljenja kojim se duša postepeno izdvaja 
od svih stranih elemenata, od svega što nije Bog. Za razliku 
od nirvane, prestanka individualnosti, fana odnosno neuče- 
stvovanje sufija u pojavnoj egzistenciji, podrazumeva baku, 
produženje njegovog istinskog postojanja. Ko umre za sebe 
Živi u Bogu, a fana, proživljavanje ove smrti, označava pos- 
tignuće bake ili jedinstva sa božanskim životom. Ukratko, 
oboženje je uffima thule (krajnji cilj) muslimanskih mistika. 

Početkom desetog veka Husein ibn Mansur, čuveniji 
kao al-Halać (vunovlačar), beše na svirep način umoren u 

Bagdadu. Njegovo pogubljenje je, čini se, bilo iz političkih 
motiva, ali ovo tr enutino SO oblast našeg interesovanja. U 
pljei ina mu je verovala 


u (ee adohukioć i jereli 
je ma islam oprostio, ali nikada 
"(Ja sam Bog) 
E (sa. M. Luis Masinjona (M. 
Louis Massignon) po prvi put je učinilo mogućim ukaziva- 
nje na značenje koje je Halađa nagnalo da izgovori poznatu 
izreku, i definitivno potvrdilo da se ono ne poklapa sa orto- 
doksnijim tumačenjima sufija različitih škola potonjih epo- 
ha. Po Halađu čovek je suštinski božanski. Bog je stvorio 
Adama Svojoj sopstvenoj slici. Iz Sebe je iznedrio ovu 


BO 
sliku večne ljubavi da bi mogao da posmatra Sebe kao u 

ogledalu. Stoga je zapovedio anđelima da obožavaju Adama 
(Kur. 2. 32), u kojem je, kao i u Isusu, On sam otelotvoren. 

,Slava Njemu koji u Svojoj ljudskosti (Adamu) otkriva 
tajnu sopstvene sjajne božanskosti i koji se tvori vidljivim 
Njegovim stvorenjima u obliku onog što jede i pije (Isus). 

S obzirom da ljudskost (nasuf) Boga podrazumeva ukup- 
nu telesnu i duhovnu prirodu čoveka, božanstvenost (lahuf) 
Boga se ne može s njom sjediniti osim otelotvorenjem ili, 
da se pozovemo na Mesinjonov izraz, ulivanjem božanskog 
Duha (hulu!), što se dešava kada ljudski duh zaposedne 
telo.! 

Tako Halađ u jednoj od svojih poema kaže: 


Tvoj Duh je s mojim smešan 
poput vina smućenog s vodom. 
Kada Tebe dotiču 

dodiruju mene. 

Gle, uvek Ti si ja. 


I ponovo: 


Ja sam Onaj koga volim, 

a, Onaj koga volim je Ja. 

Mi smo dve duše u jednom felu. 
Kada mene opaziš, Njega vidiš, 

a kad Njega smotriš, gledaš obojicu. 


Ova doktrina ličnog oboženja, koju je u jedinstvenom 
obliku dao Halađ, očevidno je srodna središnjoj doktrini 
hrišćanstva i zato, s muslimanske tačke gledišta, predstavlja 


izgleda da je Mesinjon u pravu kada Božanski Duh poistovećuje sa Delatnim Razumom 
(intellectus agens) koji, po Aleksandru Afrodizijskom, nije karakteristika duše, već dolazi 
spolja. Halađova doktrina se može uporediti sa doktrinom Taulera (Tauler) Rajsbroka (Ru- 
ysbroeek) i drugih autora koji se bave rođenjem duše u Bogu. 

jeres najgore vrste. U izvornom obliku je opstala samo među 
neposrednim Halađovim sledbenicima. Sufiji su, u priličnom 
broju, osudili Hululite, tj. one koji veruju u otelotvorenje, 
podjednako vatreno kao i ortodoksni muslimani. Ali dok su 
pravoverni to učinili odlučno, sufiji su učinili sve da Halađa 
odbrane od takvih optužbi. Postojale su tri linije odbrane: 1) 
Haladđ nije zgrešio protiv Istine, već je samo kažnjen zbog 
ozbiljnog ogrešenja o Zakon. On je ,,odao Gospodnju taj- 
nu" saopštavajući svima vrhunsku tajnu koja se mora zadr- 
žati samo za uzak krug izabranih. 2) Haladđ je govorio opijen 
ekstazom. Umislio je da se sjedinio sa božanskom suštinom, 
dok je zapravo bio sjedinjen samo sa jednim od božanskih at- 
ributa. 3) Halađ je hteo da kaže da ne postoji suštinska razlika, 
odnosno odvojenost Boga i Njegovih stvorenja, pošto božan- 
sko jedinstvo uključuje sva bića. Čovek koji je poništio svoje 
pojavno ja sada živi svojim istinskim bićem, koje je Bog. 


U toj slavi ne postoji ni 'ja', ni 'mi', ni 'ti'. 

Ja', 'mi', 'ti', i 'on' su jedno. ' 

Nije Haladđ, već je sam Bog povikao (Ana _ 1-Hak' kroz 
usta prosvetljenog Halađa, baš kao što je govorio Mojsiju u 
obličju plamtećeg grma. (Kur. 20. 8-14) 

Poslednje objašnjenje, koje uzvik "Ana '! Hak' pretvara u 
bezličan monistički aksiom, prihvatila je većina sufija kao 
pravi prikaz Halađevog učenja. Veličanstvenom odom Đa- 
laludin Rumi opisuje kako Jedno Svetlo sija u bezbrojnim 
oblicima širom univerzuma, i kako se nepromenljiva Jedin- 
"'stvena Suština kroz eone ovaploćuje u prorocima i svecima 

koji o njoj svedoče pred čovečanstvom. 


Svakog trenuta Lepoliki, veliki lupež što obitava u 
raznovrsnim oblicima, otima pokoju dušu i nestaje. 


114 SUFIZAM 


Svakog trena Voljeni navlači novo ruho, 

čas staro, a čas mlado. 

Taj Duh se zariva u srce gline i roni poput gnjurca. 
Očas ustaje iz dubokog kala, uobličenog i oprljenog, 
te tako iskrsava u svet. 

Postaje Noje, i bogorajem poplavljuje svet 

pri svom ulasku na Arku. 

Biva Abraham u sred plama dok iskre pretvara u ruže 
u Njegovo ime. 

Povremeno tumara zemljom radi Svoga užitka, 
Onda postaje Isus, penje se na nebesku kupolu 

i uglas Boga slavi. 

Sažeto zboreći, On je taj što dolazi i odlazi sa svakim 
pokoljenjem kojem si svedok, 

Sve dok najzad ne uze obličje Arapina i 

zadobi svetsko carstvo. 

Al' šta se to prenosi? Čega je to uistinu seoba? 
Predivni pobednik srdaca 

promeće se u mač 

i evo ga u ruci Alija 

ede postade najveći Pogubitelj vremena. 

Ali ne! ne! Eto ga čak i u ljudskom obličju 

gde kliče 'Ana '1 Haga '. 

Nije Halađ onaj koji je došao na gubilište kako to 
zamišljaju lude. 

Rumi nije i neće govoriti reči bezverja. 

Verujte mu! 

Ko god pokaže nevericu, otpadnik je 

osuđen na pakao. 


Iako u zapadnoj i centralnoj Aziji, gde su persijski kra- 
ljevi smatrani za Bogom dane 1 gde su doktrine inkarnacije, 

antropomorfizma i metempsihoze odomaćene, ideja Bogo- 
čoveka nije bila ni nepoznata ni neobična da bi u toj meri Za- 
prepastila javnost, ipak je Halađ svoju namisao formulisao 
tako da nikakav muhamedanski misticizam nije bio u stanju 
da je usvoji bez prilagođavanja. Tvrdnjom da su božanska i 
ljudska priroda pomešane može se poricati princip jedinstva 
na kojem je utemeljen islam. Halađ nije u ovom smislu sh- 
vatao pojam hulul, mada stihovi citirani u ovom poglavlju 
navode na takvo tumačenje.! Prateći istoriju sufizma vidimo 
kako se oboženje postepeno poistovećivalo sa sjedinjenjem. 
Antiteza Bogočovek, pretopljena je u panteističku teoriju na 
koju smo se već osvrnuli u ovoj knjizi. Ne postoji egzisten- 
cija odvojena od Boga. Čovek je emanacija, odraz ili moda- 
litet Apsolutnog Bića. Individualitet nije realno postojeći. 
On se ne može razdvojiti niti ujediniti jer nema sopstvenu 
egzistenciju. Čovek je Bog, ali se od Njega ipak razlikuje. 
Po Ibn al-'Arabi-ju večno i pojavno su dva komplementarna 
aspekta Jedinog i potrebni su jedan drugom. Stvorenja su 
spoljašnje ispoljenje Tvorca, a sam čovek je Božanska sves- 
nost (sir) obelodanjena u kreaciji. Ali, s obzirom da čovek, 
ograničen sopstvenim umom, ne može da istovremeno bude 
svestan svega, on izražava samo deo božanske svesnosti i 
nema pravo da izjavi "Ana {'Hak tj. (Ja sam Bog". On je 
stvaran, ali nije sama Stvarnost. Videćemo da jedan drugi 
sufi, Đalaludin Rumi, u svojim trenucima ekstaze, ignoriše 
ovu jedva primetnu razliku. 

Iskazom da sufi poništenjem individualnog Ja ostvaru= 
je vlastito suštinsko jedinstvo sa Bogom, sažeta je muha- 
medanska teorija oboženja u sada, čitaocima razumljivim, 
! Haladđ bi se, po mom mišljenju, složio sa Ekhartom, koji je rekao da Iskaz 'Ja sam', niko 


ne može uistinu reći osim Boga, da je ličnost, u kojoj je Večno imanentno, i sama deo 
večnosti. : 

pojmovima. Nastojaću da ovo što preciznije pojasnim sop- 
stvenim rečima i korišćenjem izvoda iz dela različitih autora. 

Izvesnim aspektima fane smo se već pozabavili. Najviši 
od njih, poništenje u božanskoj suštini, u potpunosti je opi- 
sao Nifari koji je umesto termina fana i _fani (samoništitelj) 
koristio izraze vakfat, prestanak traganja, i vakif, onaj koji je 
odustao od potrage i nestao u Objektu Traganja. Evo nekoli- 
ko glavnih tačaka iz ovog teksta i komentara. 

Vakfat je videlo. Ono izgoni tamu 'drugosti' kao što svet- 
lost otklanja mrak i menja vrednosti pojavnog sveta u istin- 
ske, neprolazne vrednosti. 

Vakif transcendira vreme i prostor. On ulazi u svaku ku- 
ću, ali nije unutra. On pije sa svih izvora, ali nikad žeđ ne 
utoli. Do mene dolazi i ja postajem njegovo stanište. Nje- 
govo boravište je unutar mene.' On, takoreći, obuhvata sve 
božanske atribute i mistična iskustva. On se ne zadovoljava 
imenima (atributima), već traži Imenovanog. On se usred- 
sređuje na Božansku bit i nalazi da je istovetna sa njego- 
vom sopstvenom. On ne bogoradi. Molitva teče od čoveka 
ka Bogu, ali u vakfatu nema ničega osim Boga. 

Vakif se rastaje od svega izuzev Boga. Kada čak i vakfat 
nestane iz njegove svesti on postaje čista Svetlost. Njegova 
hvala Boga tada potiče od Boga, znanje je znanje Boga koji 
opaža samoga Sebe kao što je to činio na Početku. 

Ne možemo očekivati da otkrijemo kako je uzrokovana 
ova esencijalizacija, zamena, preobražaj. Ovo je veliki pa- 
radoks sufizma. Magnum Opus na nepoznat način je u stvo- 
renju čoveku, ostvarilo Biće čija je priroda lišena i najmanje 
mrlje materijalnosti. Kao što sam već pomenuo, promena, 
kako god je shvatili, ne podrazumeva ulivanje božanske suš- 
tine (hulu!), niti poistovećenje božanske i ljudske prirode 

(itihad). Obe ove doktrine se generalno osuđuju kao krivo- 
verje. Abu Nasr al-Sarađ 1 jednu 1 drugu kudi u svom delu 
:Ćitab al-Luma': 

,, Varaju se neki bagdadski mistici u mišljenju da se odvaja- 
njem od svojih osobina stiču Božanski kvaliteti. Ovim dola- 
zimo do ovaploćenja (hulu!) ili do hrišćanskog verovanja u 
Isusa. Ova doktrina se pripisuje pojedinim drevnim mudra- 
cima, no njeno pravo značenje je da se prevazilaženjem svo- 
jih osobina 1 sticanjem Božanskih kvaliteta, čovek odriče 
sopstvene i predaje Božijoj volji, jer zna da je ljudsku volju 
darovao Bog i da se čovek vrlinom ovog dara odvaja od sebe 
i u potpunosti posvećuje Bogu. Ovo je jedan od stupnjeva 
unitarizma. Oni koji se varaju u vezi ove doktrine nisu uočili 
činjenicu da Božanski kvaliteti nisu sam Bog. Učiniti Boga 
istovetnim sa Njegovim kvalitetima je bezverje, jer ne Bog, 
već vera u Boga, ubeđenje u Njegovo jedinstvo 1 jaka sklo- 
nost ka Jedinom, spuštaju se u srce čoveka." 

U narednom odlomku koristi slične argumente u cilju 
opovrgavanja itihad doktrine. 

,Neki se uzdržavaju od jela i pića misleći da je slabom 
telu lakše da se oslobodi ljudskih elemenata 1 jednostavnije 
da stekne božanske atribute. Neuka osoba koja se drži ove 
netačne doktrine ne razlikuje ljudskost od urođenih ljudskih 
kvaliteta. Ljudskost se može udaljiti od čoveka koliko i crni- 
lo od onoga što je crno ili belina od onoga što je belo, ali se 
urođene ljudske osobine menjaju i preobražavaju izlivanjem 
sveprožimajućeg sjaja božanske Stvarnosti. Ljudski atributi 
nisu suština ljudskosti. Privrženik doktrine o fani pridržava 
se nevezanosti za sopstvene akcije 1 vršenja pobožnih dela 
pritom smatrajući Boga za izvršitelja u korist Svoga sluge." 
Hađirni kao apsurd ističe verovanje da poništenje (fana) znači 

gubitak suštine i uništenje materijalne tvari, kao i da 'pre- 
bivanje' (baka) ukazuje na stanište Boga u čoveku. Istinska 
distanciranost od svih stvari, kaže on, podrazumeva svesnost 
o njihovoj nesavršenosti i odsustvo žudnje za njima. Ko god 
odustane od svoje volje predaje se Božijoj volji, ali ljudski 
atributi ne mogu postati božanski, ni vice versa. 

,, Vatrena stihija pretvara sve čega se dohvati u sopstveni 
kvalitet, a zasigurno je Božanska moć veća od moći vatre. Ipak, 
na gvožđe, vatra može da utiče menjajući samo njegove kvali- 
tete a ne i suštinu, jer gvožđe nikada ne može postati vatra." 

U drugom delu spisa Hađiri "sjedinjenje? (jam) određuje 
kao usredsređenje na željeni objekat. Tako Mađnun, musli- 
manski Orlando, usmerava svoje misli na Lejlu, tako da u 
svemu vidi samo nju, sve stvorene stvari u njegovim očima 
preuzimaju oblik Lejle. Neko je jednom došao do Bajazi- 
dove ćelije i upitao: (Je li tu Bajazid?" Odgovor je stigao 
u obliku pitanja: 'Ima li ovde ikoga sem Boga?" Princip u 
svim ovim slučajevima je, dodaje Hađiri, isti: 

,Bog razjedinjuje jedinstveno suštastvo Svoje ljubavi 

pa te mrvice pribraja kao osobit dar svakom prijatelju 

'u srazmeri sa njegovom obuzetošću. Svaku mrvu spuš- 
ta u omotač puti, ljudske prirode, ćudi i duha, da bi ih 
moćnom rabotom preobrazio u svoje kvalitete, sve dok se 
ljubavnikova tvar u potpunosti ne preobrati u ljubav i dok 
njegova dela i pojava ne postanu svojstva ljubavi same. 

Ovo stanje se naziva "sjedinjenje" = jedinstvo unutrašnjeg 

osećaja i spoljašnjeg izraza." 

Potom Hađiri navodi stihove Halađa: 


Tvoja volja biće izvršena, O moj Gospode i Učitelju! 
Tvoja volja biće izvršena, O moja svrho i smislu! 

O suštino moga bića, O cilju moje težnje, 
O moje kazivanje, nagoveštaju i delo! 

O sve svega mojega, O moje videlo i čulo, 
O sve moje, moja čestice i moj temelju! 


Uzneseni sufi, koji je prevazišao iluziju subjekta i objekta 
i dopro do Jedinstva, ne može da porekne da jeste nešto niti 
da potvrdi da je sve. Kao primer "negativnog puta' uzećemo 
redove jedne od Đalaludinovih oda u mom prevodu sa orgi- 
nalne metričke forme persijskog jezika: 


Gle, sam sebi sam neznanac, za ime Boga 

šta mi je činiti? 

Ne klanjam se ni krstu ni mesečevom srpu, 

nisam ni kaurin, ni Jevrejin. 

Ni istok ni zapad, ni zemlja ni more nisu moj dom, 
u srodstvu nisam ni s gnomom ni s anđelom, 
Nisam iskovan u vatri, niti sačinjen od pene, nisam 
sazdan od praha, ni od rose. 

Nisam podizan u dalekoj Kini, nit'u Sakinu, 

nit'u Balgaru. 

Nisam othranjen u Indiji pet reka, nit' sam u Iraku, 
nit'u Kurasanu rođen. 

Ne boravim ni u ovom, ni u onom svetu, ni u 

raju, ni u paklu. 

Nisam pao iz edena i rizvana, nit' iz Adamove 

loze poreklo vučem. 

U mestu onkraj najdaljeg Mesta, 

u predelu bez sledova senki, 

Duše i tela transcendiranih, živim ponovo u duši 
mog Jedinog Voljenog! 

I sledeća Đalaludinova pesma izražava pozitivan aspekt 
kosmičke svesti: 


, Ako postoji ljubavnik u čitavom svetu, 

o muslimani, 

onda sam to ja. 

Ako postoji vernik, nevernik ili hrišćanski pustinjak, 
onda sam to ja. 

Ja sam vinski talog, vinotoča, trubadur, 

harfa i muzika, 

Ja sam voljeni, sveća, piće i užitak opijanja. 

Dve veroispovesti i sedamnaest verskih sekti širom 
sveta ne postoje uistinu; 

Bogom se kunem, svaka vera i 

sekta to sam ja. 

Zemlja i vazduh, voda i vatra znaš li šta su? 
Zemlja i vazduh, voda i vatra, telo i 

duša to sam ja. 

Istina i laž, dobro i zlo, lagodnost i neprilika 

od prve do poslednje, 

Znanje i učenje, asketizam, pobožnost i 

vera to sam ja. 

Oganj pakla s plamenim jezicima, 

da, raj, eden i Hurija to sam ja. 

Ova zemlja i nebesa sa svima koje hrane, 
anđelima, perijima, džinima i čovečanstvom to sam ja. " 


Ono što Đalaludin iznosi u trenucima ekstatične vizije i 
Henri Mur opisuje kao svoje iskustvo: 

Kako je divno, kako veličanstveno stanje ljudske duše 
dok je život Boga napaja i nosi nebesima i zemljom, na- 
dahnjuje je i sjedinjuje s celim svetom. On koji na sve gleda 

kao na Jedno, uznosi dušu do Sebe da bi i sama mogla da se 
vidi kao deo Celine." 

Za pojedine sufije apsorpcija u ekstazi fane je kraj ho- 
dočašća. Otuda ne postoji više njihova veza sa svetom. Ništa 
od onoga što su bili više nije preostalo. Kao individue, oni 
su mrivi. Uronjeni u Jedinstvo ne znaju za zakon i religi- 
ju, niti za bilo kakav oblik pojavnosti. Ali oni Bogoopijeni 
koji se nikada ne otrezne pokleknuli su nadomak najvišeg 
savršenstva. Potpuno oboženje podrazumeva i unutrašnji i 
spoljašnji vid Božestva, Jedno i Mnoštvo, Istinu i Zakon. 
Nije dovoljno pobeći od tvari, a ne ući u večni život Boga 
Stvoritelja koji je ispoljen u Svom delu. Prebivanje u Bogu 
(baka) nakon poništenja ega (fana) obeležje je Savršenog 
čoveka, koji ne samo da je dopro do Boga tj. prešao od mno- 
štva do jedinstva, već se u, i sa Bogom, odnosno boraveći u 
stanju jedinstva, vraća obogotvoren pojavnom svetu iz koga 
je svojevremeno otišao i ispoljava jedinstvo u mnoštvu. Pri 
ovom povratku 


On čini Zakon svojim spoljašnjim ruhom 
i mističnu stazu svojom unutrašnjom odeždom. "' 


te tako donosi i prikazuje Istinu čovečenstvu, pritom ispu- 
njavajući obaveze religioznih zakona. O njemu se, rečima 
jednog velikog hrišćanskog mistika, može reći: 


Ka Bogu hrli unutrašnjom ljubavlju, neprekidnim radom, 
a u Boga ulazi plodnom otvorenošću, predajom. On bo- 
ravi u Bogu, a ipak se ka svemu stvorenom pruža u duhu 
sveobuhvatne ljubavi, vrlinom i delom pravdoljubivosti. 
. Ovo je vrhunac unutrašnjeg života." (Rajzbrok, citat iz 
dela Uvod u misticizam E. Anderhila) 

"Afifudin Tilimsani u svom komentaru Nifarijevog spisa 
opisuje četiri mistična putovanja: 

Prvo počinje gnozom, a završava potpunim poništenjem 
(fana). 

Drugo počinje u trenutku kada poništenje prelazi u pre- 
bivanje (baka). 

Ko dosegne ovo stanje Stvarnosti i sam je stvarnost (hak). 
Nastavljajući putovanje stiže do položaja kutuba, Savršenog 
čoveštva 1 postaje središte duhovnog univerzuma. Svaki cilj 
i postignuće ostalih ljudskih bića su od njega podjednako 
udaljeni. Oni oko njega kruže kao paoci oko osovine, paje u 
odnosu na kutuba besmisleno govoriti o udaljenosti. Za ono- 
ga ko je dosegao ovu najvišu poziciju, znanje, gnoza i poniš- 
tenje su poput reka što se ulivaju u okean. On ima pravo da 
vodi druge do Boga bez traženja bilo čije dozvole. Pre no što 
je kapija Apostolstva zatvorena, u vremenu do Muhameda 
koji je Pečat Proroka, on je morao da zasluži naslov Apos- 
tol, ali je danas njegova duboko poštovana titula Gospodar 
duša. On je blagoslov za one koji ga prizivaju u pomoć jer 
vidi urođeni kapacitet svakog čoveka i, nalik goniču kamila, 
ubrzava povratak iskonskom ognjištu. 

U trećem putovanju Savršeni čovek svraća pažnju na Bo- 
žija stvorenja, bilo kao Apostol, bilo kao Gospodar duša 
(šeik), i razotkriva se, u srazmeri sa čovekovim MOgućnos- 
tima, onima koji čeznu da se odreše svojih manjkavosti. 
Pristalicama pozitivne religije se prikazuje kao bogoslov, 
misaonim ljudima koji još ne uživaju u punoj kontemplaciji 
kao gnostik, gnosticima kao neko ko je u potpunosti poniš- 
tio svoju individualnost (vakif), a vakifu kao kutub. On je 
horizont svih mističnih postaja koji transcendira svako do- 
segnuto tragačevo iskustvo. 

Četvrto putovanje je povezano sa fizičkom smrću. Pro- 
rok na njega ukazuje dok zbori na samrtničkoj postelji: ,,Iza- 
brao sam najdublje saosećanje." Na ovom putovanju, sudeći 
po opskurnim stihovima Afifudina, Savršeni čovek, obdaren 
svim božanskim atributima, postaje takoreći, ogledalo koje 
odražava Boga samom Sebi. 


Dok se Voljeni otkriva, 

kojim Ga okom vidim? 

Njegovim, a ne svojim, 

jer niko drugoga ne može videti 

do On samoga Sebe. (Ibn al-'Arabi)} 


Svetlo u nutrini duše, oko koje vidi i objekat vizije su 
Jedno. 

Sledili smo sufije u potrazi za Stvarnošću sve do tačke na 
kojoj jezik postaje nemoćan. Njihov je put retko kada tako gla- 
dak i ravan kao što je to prikazano na ovim stranicama. Česta 
glavobolja nakon opijenosti ide uporedo sa vremenima velike 
suše i duboke patnje, 1 ispunjava period između nižeg i višeg ek- 
statičnog stanja. Opisi ovakvog iskustva, od hrišćanskih autora 
nazvanog crna noć duše, se mogu naći u skoro svakoj biografiji 
muhamedanskih svetaca. Tako Jami u delu Nafahat al-Uns pri= 
ča o dervišu, učeniku čuvenog Šihabudin Suhrauardija: 

,Jok je bio usredsređen na Jedinstvo ušao je u veliku 

ekstazu i potom u poništenje (fana). Jednog dana poče 

da leleče i lije gorke suze. Na pitanje šeika Šihabudina 
šta ga muči on odgovori: 'Gle, vizijom Jedinstva sam od- 
bijen od mnoštva. Odsečen sam i ne mogu da se vratim 

u prethodno stanje!" Šeik je opazio da se derviš nalazi u 

predvorju "prebivanja' (baka), i da je njegovo trenutno 

stanje više i suptulnije od prethodnog." 

Preživljava li personalnost u najvišem jedinstvu s Bo- 
gom? Ako se pod personalnošću podrazumeva zasebno, ali 
ne i odvojeno od Boga, svesno postojanje, većina uznapre- 
dovalih muslimanskih mistika bi rekla "Ne!". Kao što kap 
kiše u okeanu ne nestaje već samo prestaje da postoji kao 
posebnost, tako i duša rastavljena od tela postaje nerazlu- 
čiva od univerzalnog Božestva. Istina je da sufijski pisci 
prevođenjem mističnog sjedinjenja u pojmove ljubavi i bra- 
ka ne mogu da izbrišu utisak personailnosti, no takvi meta- 
forički izrazi ne moraju da obavezno budu u nesaglasju sa 
panteizmom koji isključuje sve razlike. Sjediniti se, ovde i 
sada, sa Svetskom Dušom, je najviše zamislivo blaženstvo 
za zaljubljene zemaljske duše. 


Blagosloven neka je čas 

kad seđasmo u Palati, 

ti ija, 

U dva tela i dva lika, al' sa jednom dušom, 

ti ija. 

Šumske boje i poj ptica darovaše nam besmrtnost 
u trenu kad u baštu uđosmo, 

ti ija. 

Nebeska svetla uperiše se prema nama; 
Pokazasmo im i sam Mesec, 

tiija. 

Ti ija, izjedna, preplićemo se u ekstazi, 
Blaženi, u spokoju, nedirnuti plitkim romorom, 
ti ija. 

Sve nebeske žar-ptice izgrišće sopstvena 

srca od jeda 

dok im se budemo smejali 

ti ija. 

Najveće je čudo da ti i ja, 
sedeći ovde 

u istom uglu, 

istog smo 

časa u Iraku i Kurasanu. 
Ti ija. (Đalaludin Rumi) 


Neobično zapadnjačkom umu, pomisao na neličnu be- 
smrtnost ljudske duše potpaljuje u sufiju dubok i snažan 
entuzijazam kakav poseduje najvatreniji vernik koji veru- 
je u individualni život nakon smrti. Đalaludin, nakon opisa 
evolucije čoveka kroz materijalni svet i nagoveštaja njego- 
vog daljeg rasta u duhovnom univerzumu, izgovara molitvu 
iz dubine duše, molitvu za samoponištenje u okeanu Bo- 
žestva. 

Skončah k'o mineral te se zametoh u biljku, 

svenuh k'o biljka te se uzdigoh do zveri, 

skapah k'o zver te se začeh k'o čovek. 

Zašto da strepim? Postah li umirući iole manji? 

K'o čovek još jednom, izdahnuću da se vinem 

s anđelima blagoslovenim; ali čak i s nebesa 

dalje moram poći jer sve sem Boga će proći. 

Kad se odreknem i andeoske duše 

vaskrsnuću u ono što um nije pozvan da pojmi. 

O, daj mi da ne budem! Jer Nepostojanje 

obznanjuje gromkim glasom, ,, Njemu se vraćamo!" 

